

|  |
| --- |
| **CONTRACTS ACCOUNTING** |
| **محاسبة المقاولات** |
| **Written by ;**  **Rafek Hashem** |
|  |
| **بسم الله** |
|  |
|  |

***بسم الله الرحمن الرحيم***

***مقدمة :***

***أن الحمد لله نحمده ونستعين به ونستهديه ونستغفره ,, ونعوذ بلله من شرور انفسنا ومن سيأت اعمالنا ,, انه من يهد الله فلا مضل له ومن يضلل فلا هادى له ,,***

أما بعد .. ففى الجزء الاول ( المحاسبة المالية) قد تاولنا ببساطه بعض التعريفات الهامه النظريه وبعدها تعرفنا على المعادله المحاسبيه ونظريه القيد المزدوج واخدنا بعض الحالات العمليه ثم اهتممنا اكثر بالتسويات الجرديه وميزان المراجعه لانها محور الموضوع وهو اهم شئ يسبب اخطاء للمحاسبين قليلى الخبره وحديثى التخرج ثم القوائم الماليه الختاميه وقائمه التدفقات النقديه وبعدها عملنا دليل حسابات استرشادى يعنى كل واحد يعمل لنفسه واحد تانى خاص وبما يتناسب مع طبيعه عمله ومع فكره كمحاسب مالى , ونسال الله ان يكون علم قيم ينتفع به ,

اما فى هذا الجزء ( محاسبه المقاولات والعقود ) فسنتناول اولا بعض التعريفات والمصطلحات الجاريه فى هذا المجال ثم نتطرق الى حالات عمليه ليستطيع ان يفهم قارئى هذا العمل ما هى محاسبه المقاولات وسنحاول قدر الامكان ان يكون كلام بسيط ومركز وشامل ومفهوم من قبل الجميع وسنركز على حالات عمليه فعليه من واقع الخبره و السوق يعنى مش نظرى ولو رحت اى حته هتلاقيه وتبقى محاسب فاهم ,,.

**والغرض الرئيسى والوحيد لهذا العمل انى اردت ان يكون لى علم ينتفع به فى حياتى وبعد مماتى ويشفع لى .**

***والله ولى التوفيق***

***رفيق هاشم احمد rafy\_hash@yahoo.com***

**فهرس المواضيع**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  | | --- | --- | --- | | م | بيـــــــــــــــــــــــــــــــــــــــــــــــــــــــــــــــان | رقم الصفحة | | 1 | **مصطلحــات وتعريفــــات شـائعـه** | **4** | | 2 | **كراسه الشروط و المقايســـة** | **6** | | 3 | **خطابــات الضمـــان** | **9** | | 4 | **مصاريـــف العمليــات** | **12** | | 5 | **مقــاولــى البــاطـــن** | **18** | | 6 | **الايرادات ( المستـــخلصــــات )** | **25** | | 7 | **اعمال تحت الــتــنــــفيذ اخر المده** | **30** | | 8 | **توزيع م عموميه على المشاريع وتحديد الربح** | **37** | | 9 | **الاسـتـثـمـــار العــقــــــارى** | **41** | | 10 | **دليل حسابات** | **51** | | 11 | **مثال عمـلى شـامل** | **66** | | 12 | **الخــاتمـــة** |  | |

**وتعريفــــات شـائعــــة .**

**محاسبة المقاولات :**

هى فرع من فروع المحاسبة التى تختص بحسابات العقود و تكاليف المشروعات ( المقاولات ) , اى انها تعبر جزء من محاسبة التكاليف ( نظام تكاليف الاوامر الانتاجيه ) التى يتم فيها تحميل كل مشروع على حدة بالتكاليف الخاصة ( مركز تكلفه مستقل )به بداية من طرح مناقصة المشروع وتجهيزات الموقع حتى تسليم المشروع او المقاولة تسليم نهائى وهى عادة تختص بعمليات البناءوالتشييد .

**مصاريف العمليات او المشروع او المقاولة :**

وهى جميع المصروفات المباشره ( مواد واجور واخرى ) الخاصة بالمشروع من مواد بناء بجميع انواعها والخاصة باعمال البناء والتشييد واجور العمال ورواتب القائمين على المشروع و المصروفات غير المباشرة ومصاريف متنوعة اخرى خاصه بالمشاريع .

**المصروفات غير المباشره ( الادارية ) :**

هى المصاريف الخاصه باجر عمال الاداره وجميع مصاريف الاداره التى تحمل على المشاريع بوجه عام.

**ايرادات المشروع او المقاولة :**

وهى قمية مقاولة المشروع ككل ويتم الحصول على الايرادات على هيئة دفعات ( مستخلصات ) حسب نسب الانجاز ويتم توضيحها فيما بعد .

**الدفعات ( المستخلصات ) :**

هى قيمة المبلغ المستحق للمقاول عند العميل بناء على نسبة الانجاز فى المشروع , او قد تكون غير مساويه لنسبه الانجاز ( مثلا نعمل شغل ب 100 الف وناخد دفعه من الحساب 50 الف او ممكن اخد دفعه 120 الف ,, يعنى مش لازم تتسواى مع المنجز من العمل بس فى الغالب بتكون اقل من المنجز ).

**الدفعات المقدمة :**

وهى الدفعات التى يتم استلامها من المالك بعد تقديم خطاب الضمان النهائى و قبل بداية العمل بالمقاولة ولها معاملة محاسبية خاصة سيتم توضيحها فيما بعد.

**حجوزات حسن تنفيد :**

او تامين اعمال وهى مبلغ يتم خصمة من قيمة كل دفعه لحين الانتهاء من الاعمال وعادة 10% ليصل مجموع الحجوزات فى نهاية الدفعه الاخيرة الى 10% من قيمة مقاولة المشروع ويتم صرفها بعد تسليم المشروع بواقع 5% عند تسليم المشروع تسليم ابتدائى و5% الاخيرة عند تسليم المشروع تسليم نهائى .

**خطابات الضمان :**

ابتدائى و نهائى و دفعه مقدمه و كفالاتاو حجوزات حسن التنفيذ : وهى بمثابة تامين يوضع فى بداية العمل بالمقاولة فى ( البنك ) الجهه التى تقوم بتمويل المشروع لصالح المالك لضمان اتمام المقاولة ويتم صرفها فى نهاية المشروع , اما اذ لم يلتزم المقاول اتجاه المالك بالاعمال الموكله الية فيقوم المالك بصرف كامل قيمه خطاب الضمان من البنك ويرجع البنك بدوره ليخصمها من المقاول .

يعنى خطاب الضمان ده ( سواء ابتدائى او نهائى او اى حاجه ) بيكون فيه 3 اطراف هم :

* المقاول : انا اللى بروح البنك و بيتخصم منى فلوس علشان احصل على خطاب الضمان وبقدمه للمالك
* المالك : صاحب المقاوله وبياخد الخطاب ده ضمان لحقه قبل بدء المشورع .
* البنك : هو الوسيد بينى وبين المالك وبيضمن حقه بعد ما بيخصم منى الفلوس طبعا لاصدار الخطاب .

**المقاول الرئيسى :** وهو الشركة الام التى تتعاقد على بناء وتنفيد المشروعمع المالك .

**الاستشارى :**

هو الجانب الهندسى للمشروع الذى يقوم باعمال التصميم الهندسى والاشراف على تنفيد الاعمال الخرسانية والتشطيبات وكامل اعمال المقاول الرئيسى , ويقوم بتعيينه او اختياره ودفع اتعابه مالك للمشروع .

**المالك :** هو الشخص صاحب المقاولة او المشروع اللى انا والاستشارى بنشتغل عنده وبناخد فلوسنا منه .

**مقاولى الباطن :**

مقاولين الباطن هم الدين يقومون باعمال متخصصة فى المقاولة مثل (الحداده والنجاره والبلاط وخلافه ) وهناك نوعين من مقاولى الباطن :

1. مقاولى اعمال : ( توريد وتركيب ) وهنا يورد المواد ويقوم بتركيبها على مسئوليته .
2. مقاولى مصنعيات : وينحصر دورهم فى التركيب فقط اما المواد فيتم تامينها من جهة المقاول العام.

**حجوزات مقاولى الباطن :**

وهى مبلغ يخصم من الدفعه التى ياخدها مقاولى الباطن لحساب المقاول الرئيسى وعادة 5% لحين الانتهاء من الاعمال وتسليم المقاول الرئيسى تسليم نهائى .يعنى زى ما المالك بيخصم منى فلوس لضمان ان الاعمال جيده وطبقا للمواصفات ,, انا كمان بخصم من مقاول الباطن اللى جه اخد منى شغل للتاكد من جوده عمله وبرجعهاله بعد سنه برضو لما المالك بيرجعلى المبلغ اللى خاصمه .. حد فاهم ؟؟!!

**الموردين :**

وهم الدائنون الذين يتم سحب المواد منهم للمقاولة وعادة يكون التعامل معهم بالاجل لضخامة المبلغ التى تسحب بها مواد منهم .

**المهندسين :** وهم المشرفين الاساسين على تنفيد الاعمال بالمقاولة .  
**المشرفين :** وهم المشرفين على العمال داخل المواقع   
**العمال :** وهى العمالة التى تعمل بالمشروع وتقوم على تنفيد الاعمال .

**كراســة الشـروط والمقايســـة .**

**كراسه الشروط :** ☹

من هنا , نبداء فى معالجات المواضيع حسابيا واول ما يقابلنا هنا هو كراسه الشروط وهى كما نعلم كراسه تتضمن كل ما يتعلق بالمقاوله من كميات واصناف و,,,,, ولكى ندخل مقاوله اول ما نقوم بعمله هو شراء كراسه الشروط ودراستها وتحديد البنود واسعارها ,,, المهم نعرف يعنى المقاوله دى بتكلفنا اد ايه ؟؟

ومن ثم نقدم العطاء , اى عرض السعر بتعنا وهو مثلا 10مليون جنيه للمقاوله ككل وتعالى نشوف المعالجه المحاسبيه لهذه الحاله وهى كراسه الشروط :

|  |  |  |  |
| --- | --- | --- | --- |
| 1 – عند شراء كراسه الشروط : (لو المناقصه لم ترسى علينا بتفضل القيد زى ما هو ) | | | |
| 4000 | 4000 | من ح/ م. عموميه – كراسه شروط/ الهاشم  الى ح/ الخزينه | يتم اثبات شراء الكراسه وتحمل مبدئيا على م.عموميه باسم المشروع , |
| 2 – عند رسو المنقصه علينا : | | | |
| 4000 | 4000 | من ح / م.عمليات / الهاشم- كراسه شروط  الى ح / م.عموميه – كراسه شروط | **بنفتح ح/ باسم المشروع (مركز تكلفه )وبنحمل عليه كل المصاريف ابتداء بالكراسه ,** |

\*\* نلاحظ من القيود انه عند رسو المناقصه علينا قفلنا 4000 ج بتاع ح/ م.عموميه وفتحنا مركز تكلفه جديد ( اى مشروع او مركز تكلفه ) باسم المدرسه ح / م. عمليات - الهاشم وحملنا عليه كراسه الشروط4000ج كاول بند مصروفات . اما اذ لم ترسو علينا المناقصه فلا نعد اى قيود اخرى واخر السنه بنقفل الكراسه مع المصاريف عادى جدا.

**المقايسة التثمينية :** ☹

الاول نعرف يعنى ايه المقايسة التثمينيه ؟؟!! المقايسه يعنى بنقيس ونحدد بنود المشروع اما تثمينية يعنى ثمن البنود . باختصار احنا لما بنجيب كراسه الشروط بيكون موضح فيها العمليه وبنودها وكل حاجه من مواد وكميات ورسومات المبنى ,,, وخلافه .

احنا بناخد الحاجات دى وبندرسها بند بند وبنحط سعر الحاجات دى بند بند يعنى مثلا من خلال كراسه شروط برج الهاشم وجدنا انه برج مكون من 10 ادوار, وفى كراسه الشروط فى بند الاساس ورقاب الاعمده مثلا بيقول ان الاثاث هيكون كذا متر مكعب خرسانه ويكون نسبه الخلط ( يعنى الاسمنت والرمل والزلط والحديد ) بنسبه كذا الى كذا ,, احنا بقا بناخد البند ده ونعمل له تحليل ومن كروت التحليل هعرف هنحتاج كام طن اسمنت ورمل وحديد وسعرهم كام ,,, الخ ونحط عليه العمل والاهلاك وخلافه من باقى المصاريف وكمان هامش الربح وفى الاخر بنعرف الاساس ده هيكلفنا كام وهنحطه فى العطاء بكام .

تعالى نشوف مثال للحكايه دى وغالبا ده بيكون شغل الاداره الهندسيه بالتعاون معانا احنا كاداره ماليه ؛

**بند اعمال خرسانه مسلحه وكمياته فى مشروع برج الهاشم**

|  |  |  |  |  |  |  |  |
| --- | --- | --- | --- | --- | --- | --- | --- |
| **البند** | بيان الأعمال | **الوحدة** | **الكمية** | **الفئة** | | **القيمة** | |
| **قرش** | **جنيه** | **قرش** | **جنيه** |
| **5** | أعمال الخرسانة المسلحة |  |  |  |  |  |  |
| **5-1** | **بالمتر المكعب توريد و عمل خرسانة مسلحة لزوم الأساسات و رقاب الأعمدة تتكون من خلطتها من 0.8م3 زلط سويس نظيف متدرج+0.4م3 رمل مصري حرش نظيف +400 كجم أسمنت بورتلاندي عادي علي ألا يقل إجهاد الكسر لمكعباتها القياسية عن 300كجم/سم2 بعد 28 يوما من الصب مع الهز و الخلط ميكانيكيا و الحديد المستخدم صلب عالي المقاومة (52) وارد الدخيلة عدا الكانات فهي صلب عادي (37) طبقا للرسومات و في حالة استخدام حديد من نوع آخر يتم إجراء الاختبارات اللازمة قبل استخدامه بمعمل كلية الهندسة . و البند يشمل توريد الخامات و أعمال المصنعيات و إجراء الاختبارات اللازمة و البند لزوم الحوائط الخرسانية أيضا كامل مما جميعه……………** | م3 | **420** | **0** | **367** | **0** | **154140** |

بعد ما عرفنا البند وكمايته وسعرناه تعالى نعرف بقا احنا حطينا السعر ده ازاى من خلال كروت التحليل ؛

***كروت تحليل*** بند 5 / 1 خرسانه بكميه 0000 ,,,,

|  |  |  |  |  |  |  |
| --- | --- | --- | --- | --- | --- | --- |
| **المورد** | **الوحدة** | **نسبة الخلط** | **الهالك** | **معدل الأداء** | **الفئة** | **الإجمالي** |
| المواد |  |  |  |  |  |  |
| **حديد تسليح** | **جنيه/م3** | **0.102** | **1.03** | **1.00** | **1150.00** | **120.82** |
| **زلط** | **جنيه/م3** | **0.8** | **1.03** | **1.00** | **40.00** | **32.96** |
| **رمل** | **جنيه/م3** | **0.4** | **1.10** | **1.00** | **12.00** | **5.28** |
| **أسمنت** | **جنيه/م3** | **0.4** | **1.03** | **1.00** | **200.00** | **82.4** |
| **إضافات** | **جنيه/م3** | **1** | **1** | **1.00** | **2.00** | **2.00** |
| **مقاول باطن** |  |  |  |  |  |  |
| **مصنعيه مقاول باطن نجارة** | **جنيه/م3** | **1.00** | **1.00** | **1.00** | **13.00** | **13.00** |
| **مصنعيه مقاول باطن حدادة** | **جنيه/م3** | **1.00** | **1.00** | **1.00** | **11.00** | **11.00** |
| **مصنعيه مقاول باطن صب** | **جنيه/م3** | **1.00** | **1.00** | **1.00** | **10.00** | **10.00** |
| **عمالة موقع** |  |  |  |  |  |  |
| **عمالة موقع خ- م** | **جنيه/م3** | **1.00** | **1.00** | **1.00** | **1.00** | **1.00** |
| **المعدات و العدة** |  |  |  |  |  |  |
| **استهلاك هزاز** | **جنيه/م3** | **1.00** | **1.00** | **1.00** | **2.00** | **2.00** |
| **خلاطه** | **جنيه/م3** | **1.00** | **1.00** | **1.00** | **3.00** | **3.00** |
| **استهلاك خشب-خ-م أساسات** | **جنيه/م3** | **1.00** | **1.00** | **1.00** | **5.00** | **5.00** |
| **سلك و مسمار** | **جنيه/م3** | **1.00** | **1.00** | **1.00** | **3.50** | **3.50** |
| **مصاريف أخرى** |  |  |  |  |  |  |
| **اختبارات مكعبات و مواد** | **جنيه/م3** | **1.00** | **1.00** | **1.00** | **1.00** | **1.00** |
| إجمالي البند |  |  |  |  |  | **292.96** |

بناء علي كروت التحليل يتم وضع السعر المناسب و الذي يظهر بالمقايسة التثمينية ففي المثال السابق بلغت تكلفة بند الخرسانة المسلحة للاساسات و رقاب الأعمدة و الحوائط مبلغ 292.96 جنيه و عليه يوضع نسبة إجمالي هامش ربح (MARK UP) و الذي يختلف من بند لآخر ففي هذا البند إجمالي هامش الربح بلغ 25% و ذلك للوصول إلى سعر البيع لهذا البند و الذي يظهر بالمقايسة التثمينية و هو مبلغ 367 جنيه

و هكذا لكل بند إلى أن نصل إلى إجمالي التكلفة مقارنة بإجمالي سعر البيع للمشروع ككل و منه نصل إلى إجمالي هامش الربح لإجمالي المشروع و لنفرض انه 17% هذه النسبة يخصم منها بعض المصروفات مثل المصروفات التمويلية و ليكن نسبتها 2% و مصروفات الموقع الغير مباشرة و ليكن 3% و تأمينات اجتماعية 2.16% و ضريبة مبيعات 2.9% و ضريبة أرباح تجارية 1% و بذلك تصبح صافي هامش الربح 5.94 % للمشروع ككل

بعد أن تقوم شركة المقاولات بإعداد جميع كروت التحليل للبنود تقوم بإرسال المقايسة التثمينية موضح بها الأسعار لكل بند في ميعاد فتح المظاريف حيث يعقد اجتماع لكل شركات المقاولات التي طلبت تنفيذ هذا المشروع ليتم دراسة كل شركة لمعرفة الشركة التي ستقوم بتنفيذ المشروع . و طبعا لابد ان ترفق مع المقايسه عده اوراق منها خطاب الضمان الابتدائى ( هناخده بعد شويه ) و التامينات و الضرايب و السجل التجارى وبلابلابلا ,,..

وبفرض ان المناقصه رست علينا اول حظوه هنعملها بعد فتح المظاريف اننا بنقفل خطاب الضمان الابتدائى و بنقدم خطاب الضمان للمالك وهو الهاشم وتعالى نشوف المعالجه اخطابات الضمان دى عامله ازاى ,,,, و هناخد المعالجه المحاسبيه ليها و انواعها وكل ما يتعلق بها ..

**خطابــات الضمــــان .**

**خطابات الضمان :**

كما علمنا ان خطابات الضمان هى مبلغ تامين نودعه فى البنك ( نظريا ) او يخصمه البنك من حسابنا لديه مقابل ان يطلع لنا خطاب الضمان و ده بيكون لحساب وباسم المالك لضمان جديه التعامل وحسن التنفيذ ولا يحق للمالك ان يصرفه كله او جزء منه الا فى حاله عدم تنفيذنا الاعمال الموكله الينا بالصوره المنصوص عليها فى العقد وباختصار هناك عده انواع من خطاب الضمان هما :

1. خطاب ضمان ابتدائى : وده بيقدم عند دخول المناقصه وبيرد لينا لو لم ترسى علينا المناقصه و يحق للعميل ان يصرفه اذا رست المناقصه علينا و لم نبداء فى العمل و نفضنا للمقاوله .. يروح العميل ( اللى هوا مالك المشروع ) ياخد الخطاب ده من البنك و البنك بدوره بيخصمو مننا و ذلك لان العميل بيعمل مناقصه تانى و بيتكبد مصاريف كتيررررر و ده التعويض بتاعه .
2. خطاب ضمان نهائى : بعد رسو المناقصه علينا , البنك بيرد او بيفرج عن خطاب الضمان الابتدائى ( بيرجع لحسابنا فى البنك ) و بنقدم خطاب ضمان نهائى للمالك او العميل ,,,و الخطاب ده بيضمن للمالك اننا منجيش فى وسط المقاوله و نخلع يعنى زى ما تقول كده تامين ليه علشان لو احنا خلعنا هوا يسحب الفلوس دى من البنك و يتصرف بقا و يجيب مقاول تانى يكمل او ما يراه ... و خلى بالك ان الخطاب ده بيترد كله فى نهائه المقاوله ,,
3. خطاب ضمان الدفعه المقدمة : هو خطاب الضمان اللى احنا بنقدمه للمالك عندما ناخذ دفعه مقدمه من المالك فى بدايه المشروع وده احنا بنعمله علشان لو اخدنا الدفعه المقدمه و احنا اصلا مشتغلناش فى المشروع و رحنا هووووب نفضنا للمشروع ,, المالك ساعتها يروح البنك بمنتهى البساطه و ياخد قيمه الخطاب اللى هى قيمه الدفعه المقدمه و بكده يكون ضمن حقه و محدش يضحك عليه ,,,,
4. خطاب ضمان حسن التنفيذ : زى ما قلنا ان المالك بيخصم من المقاول مبلغ 10% مثلا بعد الانتهاء من المشروع لضمان حسن التنفيذ ( يعنى مش نلزق الشغل وبعد يومين يبوظ ) و بعد سنه من تسليم المشروع للمالك بيردلنا مبلغ الخصم ده ... وساعات انا بحتاج سيوله ف بعمل خطاب ضمان علشان اخد الفلوس دى من المالك ,, ولو حصل اى مشكله المالك ممكن يصرف خطاب الضمان ده من البنك .. يبقى انا فكيت زنقه الفلوس عندى وفى نفس الوقت المالك عنده ضمانه .

نفهم من السابق ان المالك بيامن نفسه عن طريق خطابات الضمان دى و اننا كشركه بنعمل قدر المستطاع لتنفيذ المقاوله بالمواصفات المطلوبه و المنصوص عليها فى كراسه الشروط و فى الوقت المحدد حتى نتجنب الغرامات و خلافه ....

.وبدون كلام كتير تعالى ناخد مثال عملى سريع ... **☺**

**مثال :** قدمت شركه الهاشم مناقصه لبناء برج الهاشم برضو بقيمه 10 م جنيه ولدخول المناقصه لازم خطاب ابتدائى بقيمه 1% من العقد والخطاب النهائى ب 10 % من العقد,, اما البنك فبياخد على الخطاب الابتدائى غطاء 10% وعموله 3فى الالف لكل 3 شهور ومصاريف 100 جنيه اما الخطاب النهائى بياخد عليه غطاء 25 % وعموله 6 فى الالف ومصاريف 600 جنيه للسنه .اشتغل بقا ,,,

**الحل :**اولا نفهم ان **الغطاء** ده مبلغ البنك بيخصمه من حسابنا وبيكمل الباقى من عنده علشان كده بياخد عموله ومصاريف يعنى بياخد مننا 10% وبيكمل 90 % من الابتدائى وكذلك الحال فى النهائى ولو ان النسبه اكبر لان المبلغ اكبر . تعالى بقا نطلع المعلومات علشان نحل المثال .

بالنسبه للمقاوله : قيمه المقاوله 10 مليون , الابتدائى =1% , والنهائى = 10% .

بالنسبه للبنك :ابتدائى: غطاء = 10% وعموله 3/1000 ربع سنوى , مصاريف 100 للفتره .

نهائى : غطاء = 25% وعموله 6/1000 سنوى , مصاريف 600 سنوى .

**خلاص طلعنا المعلومات تعالى نشتغل بقا يا برنس ....,,,,,**

قيمه الخطاب الابتدائى = 1% من المقاوله = 1% × 10م = 100000 ,

قيمه الخطاب النهائى = 10% من المقاوله = 10% × 10 م= 1 مليون ,

غطاء للابتدائى = 100000× 10% = 10000 ج ,غطاء للنهائى = 1م × 25% = 250000 ج ,

العمولات البنكيه : الابتدائى : عموله 3/1000 من قيمه غطاءالبنك = 90000×3/1000 = 270 ج

العمولات البنكيه : النهائى : عموله 6/1000 من قيمه غطاءالبنك = 750000×6/1000 = 4500 ج

المصاريف البنكيه : ابتدائى : العموله 100 جنيه للفتره ( 3 شهور ) وغالبا يكون مدته كده ولا تزيد بس احنا هنزودها علشان نعرف المعالجه بتكون ازاى لما نمدد خطاب الضمان .

المصاريف البنكيه : نهائى :600 لكل سنه .وتجدد فى الميعاد .

**بعد ما طلعنا المعلومات تعالى نشوف قيود اليومية ,,,,,✈**

|  |  |  |  |
| --- | --- | --- | --- |
| 1 – عند عمل وتقديم خطاب الضمان الابتدائى | | | |
| 10000  270  100 | 10370 | من مذكورين  ح/ غطاء خطاب الضمان - الهاشم  ح/عموله خطاب الضمان  ح/مصاريف بنكيه – خطابات ضمان  الى ح / البنك | عمل خطاب الضمان من البنك وتقديمه الى المناقصه وممكن المناقصه لا ترسو علينا وده نشوفو تحت . وممكن نحمل العمولات والمصاريف على م عموميه علطول بدل ما نفتح حسابين مصاريف وعمولات |
| 2 – لو لم ترسو علينا المناقصه بيرد اينا الغطاء والباقى بيدخل مصاريف عموميه واداريه عادى جدا | | | |
| 10000 | 10000 | من ح / البنك  الى ح / غطاء خطابات ضمان - الهاشم | رد قيمه خطاب الضمان من البنك بعد استلام الخطاب من الجهه المقدم اليها وتسليمه للبنك والغاؤه . |
| 3 – عند رسو المناقصه علينا بنستلم الخطاب الابتدائى ونقدم خطاب نهائى بس الاول نقفل العمولات فى م عمليات نفتحها باسم المشروع وبعدين نعمل ونقدم الخطاب النهائى علشان ناخد الدفعه المقدمه والخطوات كالتالى ؛ | | | |
| 370 | 270  100 | من ح / م عمليات – الهاشم  الى مذكورين  ح/ عموله خطابات ضمان  ح/مصاريف | بنحمل مشروع الهاشم ( مركز تكلفه ) بالمصاريف اللى كنا حملناها عموميه علشان نقفلها. ودى اول خطوه فى المشروع |
| 4 – بنرد الخطاب الابتدائى للبنك ونسترد قيمته . | | | |
| 10000 | 10000 | من ح / البنك  الى ح / خطابات ضمان - الهاشم | ردينا الخطاب الابتدائى واخدنا قيمته من البنك عادى جدااا |
| 5 – نفتح خطاب نهائى علشان نسلمه للمشروع ويعتمد ونبداء الشغل . | | | |
| 250000  4500  600 | 255100 | من مذكورين  ح/غطاء خطابات ضمان نهائيه – الهاشم  ح/م عمليات الهاشم – عمولات بنكيه  ح/ م عمليات الهاشم – م بنكيه  الى ح/ البنك | فتحنا خطاب ضمان نهائى وخلى بالك اننا علينا على م عمليات العملات والمصاريف البنكيه علطوووول . |
| 6 - ممكن البنك لما ياخد اخطاب الابتدائى يعمل النهائى علطول وتبقى الخطوه كده | | | |
| 250000  4500  600 | 10000  245100 | من مذكورين  ح/غطاء خطابات ضمان نهائيه – الهاشم  ح/م عمليات- الهاشم – عمولات بنكيه  ح/ م عمليات- الهاشم – م بنكيه  الى مذكورين  ح/غطاء خطاب ابتدائى  ح/بنك | يعنى البنك خصم قيمه الابتدائى ولم يرده للحساب وكمل الباقى يعنى خطوه واحده مش اتنين وده بيعتمد على المعالجه اللى بتوصل لينا من البنك وعلى ضوئها بنشتغل . يعنى خطوه او اتنين مش فارقه هى هى نفس النتيجه المهم اننا نكون مفتحين . |

كده عرفنا ازاى بنعمل الخطابات الابتدائى والنهائى وبنقدمهم ومعامله البنك .. تعالى نشوف الدفعه المقدمه و بفرض انها مليون جنيه يعنى 10 % من المقاوله و البنك بياخد غطاء 25 % و عمولات و مصاريف بنفس بيانات النهائى وبلابلابلا,,, نعمل ايه ؟؟؟؟ عادى جدااااااااا يا برنس ,,,, نفس طريقه المعالجه :

|  |  |  |
| --- | --- | --- |
| 250000  4500  600 | 255100 | من مذكورين  ح/غطاء خطابات ضمان دفعه مقدمه – الهاشم  ح/م عمليات الهاشم – عمولات بنكيه  ح/ م عمليات الهاشم – م بنكيه  الى ح/ البنك |

خلى بالك انها النسب دى بتكون مختلفه من الخطاب الابتدائى للنهائى للدفع المقدمه و خلافهه ,,,,, بس احنا عملنا كده للتبسيط و مش تتشتت اصلا . تانى حاجه هتلاقى معظم المعاجلات متشابهه و مفيش فرق كبير بينهم اصلا و غير كده الخطابات دى كلها بتترد لحسابنا بعد انتهاء العمليه و التسليم النهائى ..,,,,,

عند رد المبلغ بتاع خطاب الضمان لينا بعد انتهاء الغرض منه بنعمل قيد :

**×× من ح / البنك**

**×× الى ح / غطاء خطاب الضمان** ( ابتدائى او نهائى او عفريت ازرق كله نفس المعالجه والفيد ).

حته كمان عاوز اقولها الا وهى **خطاب ضمان حسن التنفيذ** : و ده قليل جداااا لو قابلته لان العميل اصلا المفترض انه بيخصم مننا 10 % او 5 % من المقاوله زى ما قلنا ضمانا للعمليه دى( و فى حالات بيخصم 10% بيرجع 5 منهم بعد الاستلام الابتدائى و 5 بعد سنه ) ,, يعنى لو بعد ما سلمنا ب 4 شهور وجد ان التكييف لا يعمل او الصرف باظ او بان شقوق الى الحوائط او او او .. العميل بيبلغنا علطول و احنا بنروح نصين المبنى فوراااا علين لو مش عملنا كه هياخد هو من فلوسنا اللى عنده ,,,,,

يعنى خطاب حسن التنفيذ ده او الصيانه قد تجده فى حالات قليله وده لما انا بسلم العمليه و مخصوم منى 5% او 10 % وانا محتاج سيوله , وقتها بعمل خطاب ضمان علشان العميل يفرج عن الفلوس اللى عنده بضمان البنك وبقدم خطاب ضمان ولو حصل وكان فى حاجه باظت وانا مصلحتهاش ,,,, العميل بيصرف الخطاب او بيسيل خطاب الضمان من البنك بعد اجراءات اداريه و روتينيه ..,,,

يارب نفهم و نرتاح حتى ياتينا النجاح و نقول حى على الصلاه حى على الفلاح و هى حقا الفلاح .

تعالى بقا نشوف اهم بنود المصاريف ومقاولى الباطن ونبدا الشغل فى المشروع 💣🄌➊➋➌➍➎

**مصاريــف العمليـات**

اول حاجه لازم نعرفها ان المصاريف بتاع اى عمليه ( مشروع ) تقسم الى عده اقسام هى ؛

1. المواد ( اسمنت ورمل وحديد ومياه واخشاب وابواب وشبابيك سواء حديد او خشب او المونيوم وكهرباء الموقع وبترول العربيات وسابكه وكهرباء وبلاط وعزل ومرايات ,, يعنى كل المواد الداخله فى البناء والتشطيبات والتجهيزات و الفرش و من ضمن بنود العقد العقد ) .
2. الاجور ( وهى اجور نقديه سواء للعاملين او العماله من الخارج والاضافى وغيره . ومزايا عينيه مثل وجبات طعام او تامين طبى وعلاج . وتامينات اجتماعيه ودى معروفه طبعا ) .
3. مقاولين الباطن ( ودول هنشوف فيهم كلام كتيرررر اوى فى مكانه تحت شويه )
4. اخرى ( زى رسوم ومخططات هندسيه واعمال المساحه و رسوم خدميه والاعلان وم نقل و ايجار معدات وضيافه وصيانه وقطع غيار واكراميات واهلاك الاصول ,,,, يعنى اى خاحجه غير المواد والاجور بصراحه تبقى م . غير مباشره اى م . اخرى )

**(للاسترشاد ,, ارجع الى دليل الحسابات فى الجزء الاول - مصاريف العمليات )**

**&** يجى بعد المصاريف دول بقا ***مقاولى الباطن*** ودى حته مهمه اوى جدا ولازم تاخد وقتك وتفهمها كويس من حيث مصاريفهم ومستخلصاتهم وخلافه ,, وتعالى نبدا بالمصاريف .

**مصاريف العمليات :**

مصروفات العمليات هى كل المصاريف المباشره ( مواد واجور ) او غير مباشره ( اخرى ) التى تتعلق بالمشروع والتى تدفع عن طريق الاداره او اجله او من محاسب الموقع او مقاولى باطن او من اى حد المهم انها لازم بتتحمل على المشروع علشان نعرف تكلفته كام ونقارنه بالموازنه التخطيطيه للمشروع اللى كنا عملناها فى كروت التحليل واللى بيتعمل بيها جداول وحسابات قبل المشروع علشان نسترشد بيها من حيث المواد والاجور والوقت وخلافه وده كلام مش وقته هنا وهنشوفو فى الاخر بس لازم نعرفه ,,

المهم اننا بنفتح حساب ( مركز تكلفه ) لكل م . عمليات – مشروع الهاشم .. مثلا وبنحمل عليه كل مصاريفه وغالبا بيكون يوميه امريكيه وبنحط فيها كل بند لوحده يعنى الاسمنت و الحديد و الحفر و مقاولى الباطن والمياه ,,, يعنى كل بند لوحده علشان نعرف نقارن ونراقب كويس المشروع . و غالبا فى كل موقع بيكون فى هناك مسؤل عهده او اكثر يعنى بيكون معاه عهده مستديمه بيصرف منها وده بيسموه محاسب موقع او اى اسم تانى بس المهم ان اى حاجه المشروع بيحتاجها بيجبها من العهده الى معاه وبيقدم فواتير للمحاسب فى المكتب ويعمل استعاضه عهده و خلى بالك انه فى البرامج الالكترونيه ( البرامج المحاسبيه الجاهزه ) بيكون فى حاجه اسمها مركزتكلفه لكل مشروع و ده حاجه زى الحساب بالظبط فى الدفترى ... يعنى بتربط كل مصروف بالحساب ( اللى هوا مركز تكلفه ) و كمان بتربط ايراد المشروع بنفس مركز التكلفه ( الحساب ) علشان اخر السنه تعرف الحساب ده عليه مصروفات او ايرادات اد ايه ,,, وتعالى ناخد مثال على الحكايه دى ؛

**مثال** احد العاملين اخد عهده مستديمه 10000 ج وسجلناها عليه كالاتى وعمل حاجات كتير ولما جاب فواتيربتاع شغله ب 7500 ج عملنا القيد ده فى سند اليوميه اللى بيكون شكله كالاتى وبعدين بننزلها فى الامريكيه .

|  |  |  |  |  |  |  |
| --- | --- | --- | --- | --- | --- | --- |
| 1 – اثبات العهده على الموظف بقيمتها فى اليوميه | | | | | | |
| 10000 |  | 10000 | | من ح/ عهد عاملين – محمد كرٌع  الى ح / الخزينه | اثبات العهده على محمد كرٌع |  |
| 2 – نثبت فواتيره بقا اللى جابها كلها وننزلها من حسابه فى سند اليوميه . | | | | | | |
| 7500 |  | 7500 | 2400  3700  240  310  500  350 | من ح / م . عمليات – الهاشم  - اسمنت  – حديد تسليح  – ادوات مكتبية  - محروقات  – صيانه و اصلاح  – رسوم هندسيه  الى ح / عهد عاملين – كرُع باشا | اثبتنا كل الفواتير اللى جابها الباشا وتحميل كل فاتوره على ما يخصها من حسابها مثلا الاسمنت والحديد والادوات المكتبيه تحمل فى صفحه الامريكيه بتاعتها , الصيانه صلح اله للشغل و المحروقات دى فواتير بنزين عربيته الخ خ خ . |  |

اما غالبيه **المواد الاساسيه** من حديد واسمنت ومواد سباكه وكهرباء وصرف وخلافه فيتم تامينها من قبل المقاول الرئيسى(الاداره) لانها بتكون بكميات كبيره ومبالغ هائله وغالبا بتكون بالاتفاق مع الموردين( شغل قسم المشتريات ) وبرضو بتعالج زى اللى فات تقريبا وبتحمل على المشروع وتعالى نشوف المثال ده

**مثال** قامت الشركه بتامين مواد كتير لموقعين بعضها اجل والبعض الاخر من بنك الاهلى كالاتى ؛

|  |  |  |  |  |
| --- | --- | --- | --- | --- |
| 2– نثبت الحاجات اللى جبناها فى سند اليوميه وبعتناها الموقع علطووول يعنى من غير مندخلها المخزن. | | | | |
| 59500  135000 | 119000  75500 | 45000  14000  500  75000  60000  45000  74000 | من مذكورين  ح / م . عمليات – الهاشم  - اسمنت  – حديد تسليح  – ادوات مكتبية  ح / م . عمليات – مدرسه الامل  - خرسانه جاهزه التحضير  - حديد تسليح  الى مذكورين  ح/ الموردين  - الفوزان لمواد البناء  - الراجحى للحديد  ح / البنك الاهلى | اثبتنا م عمليات الهاشم بالاسمنت والحديد والادوات المكتبيه اللى جبناها وبكده حملناها على المشروع وفى نفس الوقت اثبتنا م عمليات مدرسة الامل بالخرسانه والحديد يعنى برضو حملناها على المشروع والجانب الدائن بقا علينا على الموردين والبنك الاهلى .  وفى الخطوه اللى بعدين هنزلهم فى اليوميه الاميريكيه مع باقى القيود . | |

**مثال** ممكن الاداره تبعت مواد من موقع الى موقع اخر يكون محتاج لها حالا وغير متوافره فى المخزن عندنا او هتاخد وقت لحد ما نشتريها فنبعتها من موقع مدرسه الامل الى موقع الهاشم ونعالجها كده ؛

|  |  |  |  |  |
| --- | --- | --- | --- | --- |
| 1– نثبت المواد اللى حولناها من مدرسه الامل الى الهاشم . | | | | |
| 20000 | 20000 |  | من ح / م . عمليات – الهاشم  -حديد تسليح  الى ح / م . عمليات – الامل  - حديد تسليح | علينا على م عمليات مشروع الهاشم 20 الف قيمه الحديد وخفضنا م عمليات الامل بنفس القيمه . | |

**مثال** ممكن الاداره تبعت مواد من موقع للمخزن لان الموقع ليس فى حاجه لها او زياده عنده ؛

|  |  |  |  |  |
| --- | --- | --- | --- | --- |
| 1– نثبت المواد اللى رجعناها للمخازن . | | | | |
| 7000 | 7000 | 7000 | من ح / المخازن   * اسمنت   الى ح / م . عمليات – الهاشم  - اسمنت | خفضنا م عمليات الهاشم بقيمه 7 الاف وعليناها على المخزن . | |

**مثال** ممكن مواد تتسرق من المخزن ومنعرفش مين المسؤل عنها او نعرف وهنشوف الحالتين ؛

|  |  |  |  |  |
| --- | --- | --- | --- | --- |
| 1– مواد اتسرقت من الهاشم ولا نعلم مين اللى سرق . | | | | |
| 1000 | 1000 | 1000 | من ح / أ . خ  الى ح / م . عمليات – الهاشم  - حديد تسليح | علينا اللى اتسرق على الارباح والخسائر وخفضنا بيها م عمليات الهاشم لاننا منعرفش مين اللى سرق | |
| 2 – مواد اتسرقت من موقع مدرسه الامل واكتشفنا ان اللى سرقها حارس الموقع – سيد اجرام . | | | | | |
|  |  |  | من ح / ذمم عاملين – سلف   * سيد اجرام   الى ح / م . عمليات - الامل   * حديد تسليح | عليناها عليه كانها سلفه وخفضنا بيها المشروع وفى ناس بتعليها على المتسبب كانها عهده وتخصم من الراتب او يجيب بدل منها . | |

**مثال** ممكن الاداره تبيع مواد متبقيه فى الموقع وده بيكون اما ربح او خساره ولكن فى الغالب خساره ؛

|  |  |  |  |  |  |
| --- | --- | --- | --- | --- | --- |
| 1– مثلا كان فى حديد قيمته 15000 وبعناه ب 13000 . | | | | | |
| 13000 |  | 13000 | من ح / الصندوق  الى ح / م . عمليات – الهاشم  - حديد | خفضنا م عمليات الهاشم بقيمه 13 الاف وعليناها على الصندوق | |

خلى بالك اذا كنا فاتحين حسابات للمخزون ولما بنشترى المواد سواء حديد او اسمنت او غيره بندخله الاول فى المخزن وبعدين بنطلعه للمواقع كلا حسب حاجته بقيد واحد كالاتى ؛

10000 من ح / م. عمليات الهاسم – حديد 10000 الى ح / مخزون المواد – حديد

بكده يبقى عليناه على الموقع وخصمناه من المخزن ولما بنرد مواد بنعكس القيد , وخلى بالك ان اى حاجه فى المخزن بيكون ليها كارت صنف ولما بنخرجها من المخزن للموقع لازم بنعمل اذن صرف

***اذن صرف مخازن*** ( حديد )

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| م | بيان الصرف | الوحدة | الكمية | سعر الوحدة | | القيمة الإجمالية | | ملاحظات |
| **قرش** | **جنيه** | **قرش** | **جنيه** |  |
| 1 | **حديد تسليح** | **طن** | **10** | **-** | **1000** | **-** | **10000** |  |
|  |  |  |  |  |  |  |  |  |
|  |  |  |  |  |  |  |  |  |
| الاجمالى | |  | **10** |  | **1000** |  | **10000** |  | |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| التاريخ | البيان | رقم المستند | الوارد | | الصادر | | متوسط مرجح | الرصيد | |
| **كمية** | **قيمة** | **كمية** | **قيمة** |  | **كمية** | **قيمة** |
| 15/5 | **حديد قطر22** | **1** | **100** | **100000** |  |  | **1000** | **100** | **100000** |
| 20/5 | **حديد قطر22** | **2** |  |  | **10** | **10000** | **1000** | **90** | **90000** |
|  |  |  |  |  |  |  |  |  |  |
| الاجمالى | |  | **100** | **10000** | **10** | **10000** | **1000** | **90** | **90000** |

***كارته صنف ( حديد )***

وخلى بالك من ***حسابات المخزون*** فى المقاولات تحديدا لان فيها لعب كتير وخليك صاحى ومن اهم الحاجات الجرد المستمر على المخزون زى الحاله دى يعنى علطول فاتحين حسابات للمخزون وكل صنف بنعمل له كارته صنف عندنا وحساب لوحده ولما بيخرج او يدخل حاجه بنحسبها فيه لاننا بنقارن فى الاخر مع المخازن فى الجرد بتاع اخر السنه ودى من احسن طرق المخزون من وجهت نظرى المتواضعه واحسن من الجرد الدورى . ولكن فى شركات مبتفتحش حساب للمخزون اصلا وكل ما بتشترى حاجه بتحملها على المشروع علطول زى الامثله اللى اديناها فوق وده بيحصل فى شركات كتيرررر وبيكون كويس برضو . ( **راجع مذكره المخزون** )

\*\* عاوز اقول لما بنشترى مواد ( حديد ) و تدخل المخزن بنعمل قيد كده

من ح / المخزون ( حديد )

الى ح / الموردين

\*\* لما بصرف المواد ده من المخزن لمشروع ما بعمل القيد كده

من ح / م عمليات - ×× - ( حديد )

الى ح / المخزون ( حديد )

مش هكتر عليكم و برجاء مراجه مذكره او الجزء المنفرد الخاص بالمخازن و المخزون اللى بفضل الله عملته و انت تجد فيه ما تريد من امثله و طرق التسعير للمخزون و خلافه ....

و اى حد عاوز اى استفسار بس يسال و ان ان شاء الله نكوت تحت امره دائما و لوجه الله تعالى وحده ,,,

**تابعونــــــــــــــــــــــــــــــــــــــــــــــــــــا ,,,,,, او قومو نامو ☺ ☺ ☺**

**عاوز اقول ببساطه وفى السريع دورة المشتريات او طلب شراء المواد بتمشى ازاى ؟؟؟**

تعالى ناخدها فى عده خطوات ونشوف مين مسؤول عن كل واحده .

* عند البدء مثلا فى اعمال خرسانه اساسات بيكون مطلوب خرسانه جاهزه بكميه 90 م مثلا كما هو منصوص فى المناقصه و كراسه الشروط والجدول الزمنى .
* بيقوم مهندس المشروع عامل طلبيه وبيقدمها لمدير المشروع او مدير مشروعات الشركه ( لو المهندس ده هو المهندس الوحيد فى الموقع )
* مدير المشاريع بيقارنها بالجدول الزمنى ( علشان يعرف اننا عاوزين فعلا خرسانه بالكميه دى فى الوقت ده وبالمواصفات اللى طالبها المهندس ) و بيوافق عليها عند انطباق الشروط .
* بيعتمدها ويحولها للاداره الماليه اللى برضو بتقرنها بالجدول الزمنى والمقايسه علشان تعرف انها كميه تمام ومش اكتر من المفروض و النوع وبلابلابلا .
* بتعتمد من المدير المالى وبيحولها لقسم المشتريات ليتخد الازم .
* قسم المشتريات بيكون عنده طبعا عروض اسعار من موردين بنتعامل معاهم من زمان وعارفين السعر ( قبل ما المورد بيغير السعر ب 3 شهور بيبلغنى وده فى عقد التوريد بينا ) .
* قسم المشتريات بيبعت طلب شراء للمورد او اذن توريد ( ولو اول مره بطلب الاول عرض سعر و بعدها الطلب لو وافقت على سعره ) .
* المورد بيبعت البضاعه ( الخرسانه ) للموقع وبيكون فى استلام طبعا من مهندس الموقع علشان نتاكد انها كما طلبنا بالكميه و الجوده . وبيدى صوره لمهندس الموقع .
* مهندس الموقع بيجيبلى صوره الاستلام دى ( فيها كميه ونوع ) .
* المورد بيبعت لى فاتوره فيها الكميه والنوع والسعر و صوره من الاستلام اللى مضا عليها المهندس .
* قسم المشتريات بيحولى الكلام ده و انا اقارن الكميه اللى فى طلب الشراء مع اللى فى الفاتوره مع اللى فى اصل وصوره اذن الاستلام و براجع من حيث الكميه و النوع و الجوده .. وكمان بقارن السعر اللى فى الفاتوره بسعر عقد التوريد او عرض السعر اللى هوا جايبهولى .
* لو فى غلط ( مثلا الكميه فى الفاتوره اكتر من الاذن استلام او اقل او ان السعر مخالف لما هو متفق عليه ) برجع الفاتوره للمورد و بقولو على الغلط و بنتفاهم فى الاخر .
* كده انا متاكد ان الموقع طلب البضاعه فى الوقت المناسب وبالكميه و النوع المناسب وانه تم التسليم كما هو مطلوب و الاسعار تمام ..
* عاوز اقول ان الجدول الزمنى ده جدول انا بقسم فيه المشروع لاشهر و ايام وبقيم العمل على الاشهر والايام دى علشان انا مرتبط ب وقت تسليم و منه براقب و اتابع سير العمل علشان الناس متنمش ولا انهميقولو اشتغلو و ياخدو مرتب ومفيش ما يستدعى ذلك ؟؟؟ فاهم ؟؟!!
* كمان من مميزات القصه دى ( زى الموازنه التقديريه بالوقت ) بتفيد فى الرقابه من نواحى كتير اوى

**كفايه بقا وتعالى نكمل كلام عن مقاولى الباطن ,,,, ولو افتكرت حاجه هقولها ☺**

**الاجور والرواتب :**

من اهم بنود التكلفه ( المصروفات ) فى المقاولات الاجور والرواتب بتاع العاملين سواء من داخل الشركه او عمال يوميات من خارج الشركه .. يعنى الناس اللى بتشتغل وبتاخد مرتب اخر الشهر زى حالاتى كده او الناس اللى بنجبها من بره لشغل مؤقت فى مشروع معين و خلاص بح بعد كده ..

او ممكن يكون عندى عمال بجبهم من بره كل ما بيجى شغل زى عمال التشوين والونش مثلا ...

كل ما اجى اعمل تشوين فى اى مشروع بجيب الناس دول واحسبهم عمال يوميات عادى جداااااا

**5000 من ح / م عمليات الهاشم**

* **عمال يوميات**

**5000 الى ح / الصندوق مثلا**

وبكده انا بعلى على تكلفه العمليه اجور الناس دى وده علشان مشغلش بالى بتامينات وضرائب دخل وخلافه كما انى مش بحتبجهم بشكل يومى بل ممكن 6 ولا 10 ايام فى الشعر يعنى علشان مبيقاش عندى تكلفه بالزياده دون الحاجه ليهم طوال الشهر .....

تعالى نشوف بقا عمال الشركه بعمل فيهم ايه ؟؟؟؟

1. اول حاجه بعمل سركى لكل عامل .. عمال ومشرفين فقط وليس مهندسين بل عمال فقط ومشرفين
2. بحسب الراتب بتاعه اخر الشهر وبشوف هو اشتغل فى كل موقع كام يوم ؟؟ واقسمها عليهم

مثلا راتب العامل 900 ج ... اشتغل فى مواقع ( أ = 5 ايام ,, ب = 10 ايام ,, ج = 15 يوم )

يبقى احسب راتب العامل ده كده

راتب موقع أ = 900 ×( 5/30 ) = 150 ج راتب موقع ب = 900 × ( 10/30 ) = 300 ج

راتب موقع ج = 900 × ( 15/30) = 450 ج ,,,, يبقى الاجمالى 900 على 3 مواقع ...

1. بفرض انه اشتغل 27 يوم يبقى اجره فى الشهر=900 × (27/30 ) = 27/30ج = 810 ج.
2. بالنسبه للاضافى بقسم اجر الشهر على الايام علشان اعرف اجر اليوم وليكن (900/30=30ج) ثم اجر الساعه ولتكن 8 ساعات يومى ( 30/8 = 3.75 ج/ساعه ) وبشوف الاضافى كام واضربه فى مره ونص,,,يعنى لو اشتغل ساعه بحسبها ساعه ونص ولو استغل 5 ساعات يبقى 7.5 ساعه وبفرض انه طول الشهر اشتغل اصافى 14 ساعه يبقى اجمالى الاضافى(14×1.5=21ساعه عمل) ونحسب له اجر عليهم = 21 س × 3.75 ج = 78.75 جنيه اضافى طول الشهر .
3. اجيب الاجر بالصافى ( الايام اللى اشتغلها بس ) اضيف لها الاضافى ولو فى بدلات او مكافات او خلافه واخصم منه لو فى خصم او جزاءات او تامينات وخلافه واطلع له المستحق صرفه .

يعنى لو اشتغل 27 يوم يبقى 810 ج + الاضافى 78.75 – خصم مثلا 45 = 843.75 جنيه ☺

**شكل المسير للعامل**

**كشف حضور عن شهر / م**

**اسم الموظف : رقم الموظف : المهنة :**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **م** | **التاريخ** | **اليوم** | **المواعيد** | | **الاضافى** | **تاخير** | **الموقع** | **ملاحظات** |
| **من** | **الى** |
| **1** |  |  |  |  |  |  |  |  |
| **2** |  |  |  |  |  |  |  |  |
| **3** |  |  |  |  |  |  |  |  |
| **4** |  |  |  |  |  |  |  |  |
| **5** |  |  |  |  |  |  |  |  |
| **6** |  |  |  |  |  |  |  |  |
| **7** |  |  |  |  |  |  |  |  |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **الراتب** | **الايام** | **المبلغ** | **اضافى** | **خصومات** | **الصافى** | **م /1** | **م /2** | **م/ 3** | **م/ 4** |
| **900** | **27** | **810** | **87.75** | **45** | **843.45** | **250** | **150** | **100** | **343.45** |

**ملاحظـــات :** .......................................................................................................................................................

توقيع الموظف مشرف المشروع مهندس المشروع الادارة الماليه

* **طبعا احنا بنكمل لمده 30 يوم بس انا جايب الشكل كده 7 يوم بس ...,,**

تعالى نشوف بقا بعد ما عملنا المسير لكل عامل نشوف هنعمل ايه بيهم ؟؟؟؟

ننزلهم فى كشف الرواتب الشهرى اللى بيتقال عليه مسير الرواتب .... وبعدها بنعمل القيود بالاجمالى

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **اسم الشركه** | | | | | | | | | | | | | | | | | | | | | | | | | | | | | | | | | | | | |  | | |  | | |  | | |  | | |  |  | | |  |
| كشف الرواتب عن شهر ( ) لعام م | | | | | | | | | | | | | | | | | | | | | | | | | | | | | | | | | | | | |  | | |  | | |  | | |  | | |  |  | | |  |
| **م** | **الاسم** | **المهنة** | | **الراتب** | | **الايام** | | **اجمالي** | | **الاستحقاقات** | | | | | | | | | | **اجمالي** | | **الاستقطاعات** | | | | | | | | | | اجمالي | | **الصافي** | | | **خاص المواقع** | | | | | | | | | | | | | | | |
| اضافى | | مكافات | | بدلات | | بدل اجازه | | متاخرات | | **المستحق** | | سلف | | جزاؤات | | ضرائب | | تامينات | | اخري | | المستقطع | | **المستحق** | | | **1** | | | **2** | | | **3** | | | **الاجمالى** | | | | **التوقيع** | | | | |
| 1 | احمد | **محاسب** | | **3000** | | 30 | | 3000 | | 50 | | 20 | | 30 | |  | |  | | 3100 | | 0 | | 0 | | 0 | | 10 | |  | | 10 | | 3090 | | | 0 | | | 0 | | | 0 | | |  | | | |  | | | | |
| 2 | سمر | **سكرتيره** | | **2100** | | **28** | | **1960** | | 0 | | 20 | | 20 | |  | |  | | 2000 | | 50 | | 30 | | 5 | | 5 | |  | | 90 | | 1910 | | | 0 | | | 0 | | | 0 | | |  | | | |  | | | | |
| 3 | خالد | **مهندس** | | **3600** | | **30** | | **3600** | | 0 | | 20 | | 20 | |  | |  | | 3640 | | 50 | | 0 | | 10 | | 15 | |  | | 75 | | 3565 | | | 1500 | | | 640 | | | 1500 | | | 3640 | | | |  | | | | |
|  |  |  | |  | |  | |  | |  | |  | |  | |  | |  | |  | |  | |  | |  | |  | |  | |  | |  | | |  | | |  | | |  | | |  | | | |  | | | | |
| 4 | طه | **سباك** | | **1200** | | **29** | | **1160** | | 50 | | 0 | |  | |  | |  | | 1210 | | 0 | | 0 | | 5 | | 5 | |  | | 10 | | 1200 | | | 610 | | | 600 | | |  | | |  | | | |  | | | | |
| 5 | عمر | **بناء** | | **1100** | | **30** | | **1100** | | 20 | | 10 | |  | |  | |  | | 1130 | | 50 | | 0 | | 5 | | 5 | |  | | 60 | | 1070 | | | 500 | | |  | | | 630 | | |  | | | |  | | | | |
| 6 | سيد | **محاره** | | **1200** | | **30** | | **1200** | | 30 | | 0 | |  | |  | |  | | 1230 | | 75 | | 0 | | 5 | | 5 | |  | | 85 | | 1145 | | |  | | | 1230 | | |  | | |  | | | |  | | | | |
| 7 | منير | **كهربائى** | | **1500** | | **30** | | **1500** | | 40 | | 10 | |  | |  | |  | | 1550 | | 0 | | 0 | | 5 | | 5 | |  | | 10 | | 1540 | | | 1000 | | | 300 | | | 240 | | |  | | | |  | | | | |
| 8 | بهير | **نجار** | | **1800** | | **30** | | **1800** | | 20 | |  | |  | |  | |  | | 1520 | | 0 | | 0 | | 5 | | 0 | |  | | 5 | | 1515 | | | 500 | | | 500 | | | 520 | | |  | | | |  | | | | |
| **الاجمــالى** | | | | **146000** | |  | | **15020** | | 260 | | 80 | |  | |  | |  | | 15360 | | 225 | |  | | 40 | | 50 | |  | | 345 | | 15035 | | | 4160 | | | 3270 | | | 1440 | | |  | | | |  | | | | |

|  |  |  |  |  |
| --- | --- | --- | --- | --- |
| قيد الرواتب الشهرى المعتاد | | | | |
| 8740 |  | 2    50  50  50  75  30 | من مذكورين  ح / م عموميه واداريه  -اجور وراتب الادراه شهر 5/2010  ح / م . عمليات – أ  -اجور وراتب الموقع شهر 5/2010  ح / م عمليات – ب  -اجور وراتب الموقع شهر 5/2010  ح / م عمليات - ج  -اجور وراتب الموقع شهر 5/2010  الى مذكورين  ح / سلف عاملين   * سمر * خالد * عمر * سيد   ح / هيئه التامينات الاجتماعيه  ح / ضرائب الدخل  ح / ايرادات اخرى ( جزاءات وخصم)  ح / م مستحق – رواتب شهر 5/2010 |  | |

**مقاولـى البــاطـن :**

من اهم بنود التكلفه ( المصروفات ) فى المقاولات هى مقاولى الباطن ولازم تفهمها كويس وتعرف كل الحالات اللى ممكن تقف ادامك وازاى تعالجها وهناخدها حاله حاله ( بما فيها المستخلصات ).

1 – مقاولى المصنعيات ؛ هما المقاولين اللى بياخدو شغل يد فقط يعنى مثلا مقاول باطن دهانات بياخد العمل فقط وانا بقوم بتامين المواد الازمه للدهان من اساس ورش ودهان وكل حاجه وبحاسبه فى الاخر على قد الاتفاق بالمتر او المقطعيه او مقاوله يعنى حسب الاتفاق .

2 – مقاولى اعمال ؛ ودول بيتفق معاهم على توريد المواد والتركيب او العمل مثلا مقاول باطن مبانى . ده بيجيب الطوب والاسمنت والرمل والعمال وكل حاجه ويشتغل وفى الاخر نحاسبه حسب العقد او الاتفاق .

* خلى بالك الاتنين مش هيختلفو كتير فى المعاجله وتعالى نشوف امثله.

|  |  |  |  |  |
| --- | --- | --- | --- | --- |
| \*\* قبل ما ندخل فى المقال تعالى نشوف لو جبنا عامل او اكثر ينظف الموقع او يشيل حاجه بسجله ازاى ؟ | | | | |
| 1000 | 1000 | 1000 | من ح / م عمليات – الهاشم  - يوميات عماله – اجور نقديه  الى ح/الصندوق ( او عهده فلان) | بنحمل عمال اليوميات على المشروع على حسب مين اللى سدد الخزنه او من عهده الموقع . | |
| 1. عطينا مقاول الباطن( مصنعيات او اعمال ) دفعه من الحساب قبل ما يشتغل . | | | | | |
| 5000 | 5000 | 5000 | م ح/مقاولى باطن–دفعات مقدمه  - مقاول دهان – سيد زخرفة  الى ح / البنك الاهلى | عملنا حساب مقاولى باطن – دفعات مقدمه وعلينا عليها الدفعه بتاع زخرفه بيه . | |
| 2 - المقاول ده اشتغل شويه شغل وجاب لنا مستخلص( اعمال او مصنعيات مش هتفرق ) , هنثبت المستخلص ونعليه على م العمليات وفى نفس الوقت هنخصم الدفعه المقدمه اللى اخدها المقاول ونخصم منه تامين اعمال ونثبت انه ليه عندنا باقى حساب شغل كالاتى ... | | | | | |
| 15000 | 1000  1000  13000 | 15000  1000  1000  13000 | من ح/ م عمليات – الهاشم  -اعمال مقاولى باطن – دهانات  الى مذكورين  ح / مقاولى باطن دفعات  -مقاول دهانات –سيد زخرفه  ح / تامين اعمال مقاولى باطن  -مقاول دهانات سيد زخرفه  ح / مقاولى باطن  -مقاول دهانات – سيد زخرفه | هنفتح حساب فرعى لكل اسم حساب من دول تحت الحساب الرئيسى اللى هوا مقاولى باطن :  مقاولى باطن دفعات – سيد  تامين مقاولى باطن – سيد  مقاولى باطن – سيد  وكل ما نشتغل مع مقاول تانى نفتح له باسمه حسابات زى اللى فات ده . | |

ملاحظات على الحل

1.احنا علينا المستخلص كله 15الف على م عمليات الهاشم فى قيد الاثبات ده .

2.خصمنا الف من الدفعه المقدمه اللى اخدها سيد لانه اشتغل 20%من الشغل بالتالى خصمنا 20%من الدفعه المقدمه .

3.خصمنا منه تامين اعمال علشان لو جرى نعرف نحاسبه ونخليه دايما تحت ايدنا.

4.اثبتنا حقه علينا13الف هنسددها لما يعتمد المستخلص من المكتب الفنى بتاعنا يعنى يقول فعلن الراجل ده استغل كده صح او يعدل لنا القيمه , بالتالى هنخصم منه على قد ما يقول المكتب الفنى .

5. خلى بالك اننا فتحنا حساب فرعى للمقاول ده بكل حاجاته (تامين–دفعه مقدمه–مقاول باطن وده بالمستحق)

|  |  |  |  |  |
| --- | --- | --- | --- | --- |
| 3-بفرض المقاول اخد مواد من عندنا او عمال من المشروع هنعالجها ازاى ؟؟  أ – لو جالنا اشعار انه اخد عمال او مواد بقيمه الف ج لازم نقلل بيها م العمليات المشروع ونعليها على حسابه؛ | | | | |
| 1000 | 1000 | 1000  1000 | من ح / مقاولى باطن  -مقاول باطن دهانات – سمير  الى ح / م عمليات الهاشم  -دهانات ومواد ( او اجور عماله) | علينا على حساب المقاول 1000ج كدفعه وفى نفس الوقت قللنا م العمليات 1000 ج قيمه المواد او اجور العماله اللى استعملها . | |
| ب - بعد كام يوم جالنا مستحلص بانه المقاول اشتغل ب 30000 ج مثلا نثبته عادى جدا . | | | | | |
| 30000 | 4000  4000  22000 | 30000  4000  4000  22000 | من ح/ م عمليات – الهاشم  -اعمال مقاولى باطن – دهانات  الى مذكورين  ح / مقاولى باطن دفعات  -مقاول دهانات –سيد زخرفه  ح / تامين اعمال مقاولى باطن  -مقاول دهانات سيد زخرفه  ح / مقاولى باطن  -مقاول دهانات – سيد زخرفه | زى القيد اللى فات تماما عادى يعنى | |
| ج – لما نيجى نحاسبه بقا نخصم منه 1000 جنيه اللى جالنا بيها اشعار كالاتى | | | | | |
| 21000 | 21000 | 21000 | من ح / مقاولى الباطن  -مقاول باطن دهانات – سمير  الى ح / البنك الاهلى | لاننا اديناله دفعه 1000 فى الاول اللى هيا بتاع المواد نزلناها كانها دفعه ليه وتعالى نشوف اثرها على ح الاستاذ بتاعه . | |

خلى بالك انه ممكن نعرف ان مقاول الباطن اخد مننا مواد او عماله وقت احضار المستخلص وبيكون مكتوب فيه عند الخصومات الاخرى ( مواد او عماله بالقيمه ) وبنعالجها عادى . بنخصمها من المصاريف والمقاول علشان نقلل المصاريف بالمواد اللى احنا كنا محملنها عليه ولم يستفيد منها وكذلك بنحملها للمقاول لانها تعتبر دفعه اخدها واشترى بيها بضاعه مثلا . تعالى نشوف حسابات الاستاذ لكل من ح / (مقاولى باطن– تامين مقاولى – دفعه مقدمه مقاولى) ,, هنشوف استاذ عام مقاولى باطن وبعدها مساعد لكل من مقاولى باطن – تامين ,

***ح / مقاولى الباطن*** ( استاذ عام بننزل فيه اى دفعه اخدها اى مقاول و استحقاقه )

|  |  |  |  |  |  |
| --- | --- | --- | --- | --- | --- |
| **تاريخ** | **قيد** | **بيان** | **مدين** | **دائن** | **رصيد** |
|  |  | من ح / م عمليات الهس |  | 14000 | 14000 |
|  |  | من ح م عمليات الهاشم ( بتاع سمير) | 1000 |  | 13000 |
|  |  | من ح م عمليات البس |  | 12000 | 25000 |
|  |  | الى ح / البنك | 14000 |  | 11000 |
|  |  | من ح م عمليات الهاشم ( بتاع سمير) |  | 22000 | 33000 |
|  |  | الى ح / البنك ( بتاع سمير ) | 21000 |  | 12000 |

فى الحساب ده احنا بنثبت الاعمال والدفعات اللى قام بيها كل مقاولى باطن لكل المشاريع وكذلك الحال بالنسبه للدفعات المقدمه وتامين الاعمال بنثبتها كلها فى حساب واحد عام علشان لما نحب نعرف احنا ادينا دفعات مقدمه اد ايه مثلا هنعرف انها 50000 ج ولما نحب نعرف احنا اديناها لمين بنبص فى الاستاذ المساعد بتاع الحساب ده ونعرف .

***ح / مقاولى الباطن – سمير زخرفه***

|  |  |  |  |  |  |
| --- | --- | --- | --- | --- | --- |
| **تاريخ** | **قيد** | **بيان** | **مدين** | **دائن** | **رصيد** |
|  |  | الى ح/ بنك ( بتاع سمير) | 1000 |  | 1000 |
|  |  | من ح/ م عمليات الهاشم ( بتاع سمير) |  | 22000 | 21000 |
|  |  | الى ح / البنك ( بتاع سمير ) | 21000 |  | 000 |

فى حساب مقاولى الباطن – سمير زخرفه ( حساب مساعد ) بنثبت فيه شغله والدفعات اللى اخدها ولو بصينا دلوقتى هنلاقى انه اخد دفعه 1000 وبعدين اثبتنا انه اشتغل ب 22000 وبعدين اديناله الفرق 21000 وبنكمل الحساب لباقى الاعمال والدفعات لحد ما يخلص شغله هتلاقى رصيده صفر.

***ح / الدفعات المقدمه مقاولى باطن – سمير زخرفه***

|  |  |  |  |  |  |
| --- | --- | --- | --- | --- | --- |
| **تاريخ** | **قيد** | **بيان** | **مدين** | **دائن** | **رصيد** |
|  |  | الى / البنك | 5000 |  | 5000 |
|  |  | من مذكورين |  | 1000 | 4000 |
|  |  | من مذكورين |  | 4000 | 000 |

لو بصينا فى ح / دفعات مقدمه مقاولى باطن – سمير ( وده حساب مساعد ) هنشوف انه اخد 5 لااف فى الاول وبعدين خصمنا من اول مستخلص الف ومن تانى مستخلص اربعه وبكده يبقى حساب الدفع اللى عنده صفر .

***ح / تامين الاعمال مقاولى باطن – سمير زخرفه***

|  |  |  |  |  |  |
| --- | --- | --- | --- | --- | --- |
| **تاريخ** | **قيد** | **بيان** | **مدين** | **دائن** | **رصيد** |
|  |  | من ح / م عمليات الهاشم |  | 1000 | 1000 |
|  |  | من ح / م عمليات الهاشم |  | 4000 | 5000 |

لو بصينا هنعرف انه فى مشروع الهاشم اتخصم منه الف من اول مستخلص و4 من تانى مستخلص يعنى اخر السنه هنلاقى انه داين لينا ب 5 الاف جنيه ودى هتنزل فى الميزانيه فى جانب الخصوم الا اذا اخدها قبل اخر السنه هتبقى صفر, وخلى بالك انه لو شغال فى اكتر من مشروع هيبان انه اتخصم منه كام فى انهى مشروع زى ما هو باين هنا انه مشروع الهاشم الف وبعدين اربعه **ولو تحب تعمل حساب فرعى لكل مشروع على جنب كده يكون احسن لمعلوماتك انت** انما ده مش فى الدفاتر او البرامج بينما لتميزك انت علشان تكون ملم بكل حاجه . وده شكل مستخلصين وتعالى نبص ,,,

**شركه المملكه للمقاولات مستخلص رقم ( 1 ) فى 2/9/2009 م**

**اسم مقاول الباطن – بلبع للخرسانه**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **م** | **البيان** | **الوحدة** | **الكمية** | | | **فئة** | **النسبة** | **الاجمالى** |
|  |  |  | **سابقة** | **خلال المدة** | **الإجمالي** |  |  |  |
| **1** | بالمتر المكعب حفر مع نقل ناتج الحفر لخارج الموقع | **م3** | **0** | **1500** | **1500** | **5.95** | **100%** | **8925** |
| **2** | بالمتر المكعب صب خرسانة عادية أسفل اللبشة المسلحة | **م3** | **0** | **200** | **20** | **50.00** | **60%** | **10000** |
|  | **الإجمالي** |  |  |  |  |  |  | **18925** |
|  | **خصم تامين أعمال 10 %** |  |  |  |  |  |  | **1892** |
|  | **خصم دفعة مقدمة 20 %** |  |  |  |  |  |  | **3784** |
|  | **صافي المستحق** |  |  |  |  |  |  | **13249** |

**شركه اعمار المملكه للمقاولات مستخلص رقم ( 2 ) فى 2/9/2009 م**

**اسم مقاول الباطن – بلبع للخرسانه**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **م** | **البيان** | **الوحدة** | **الكمية** | | | **فئة** | **النسبة** | **الاجمالى** |
|  |  |  | **سابقة** | **خلال المدة** | **الإجمالي** |  |  |  |
| **1** | بالمتر المكعب حفر مع نقل ناتج الحفر لخارج الموقع | **م3** | **1500** | **1000** | **2500** | **5.95** | **100%** | **14875** |
| **2** | بالمتر المكعب صب خرسانة عادية أسفل اللبشة المسلحة | **م3** | **200** | **100** | **300** | **50.0** | **100%** | **15000** |
| **3** | مباني نصف طوبة مع عمل أكتاف كل 2 متر طولي | **م2** | **0** | **30** | **30** | **4.5** | **100%** | **135** |
| **4** | بالمتر المسطح بياض تخشين للمباني قبل طبقة العزل | **م2** | **0** | **40** | **40** | **3** | **100%** | **120** |
|  | **الإجمالي مستخلص 2** |  |  |  |  |  |  | **30130** |
|  | **خصم المستخلص السابق** |  |  |  |  |  |  | **18928** |
|  | **صافى اعمال مستخلص 2 =** |  |  |  |  |  |  | **11202** |
|  | **خصم تامين أعمال 10 %** |  |  |  |  |  |  | **1120.2** |
|  | **خصم دفعة مقدمة 20 %** |  |  |  |  |  |  | **2240.4** |
|  | **خصومات اخرى** |  |  |  |  |  |  | **000** |
|  | **صافي المستحق** |  |  |  |  |  |  | **7841.4** |

اللى فات ده شكل المستخلص العام فى اى حته فى الدنيا ودى اصلا من عندنا من الشركه عملناها لمقاول هنا ,, وفى ناس بتعمله كده وفى ناس مبتكتبش السابق والحالى وتخصم منه السابق صرفه يعنى ممكن نكتب فى مستخلص 2 مثلا الحالى علطول 6800 ونخصم منه التامين والدفعه والتامينات او الضرائب وخلافه اذا ما وجدت وبس زى اول قيود احنا عملناها لبرج الهاشم بس انا قلت اوريلك الاتنين وفى نفس الوقت اوريلك شكل مستخلص يفيدك فى اى حته فى الدنيا .

**تنويه وطريقه الحساب**

**الدفعه الاولى بتاع المستخلص الاول هتتحسب كده :**

مستخلص الايراد = اجمالى الاعمال = 18925

خصم تامين اعمال 18925 × 10% = 1892

خصم الدفعه المقدمه = 18925 × 20 % = 3784

يبقى صافى الدفعه اللى هندفعها = 13249

**الدفعه التانيه بتاع المستخلص التانى هتتحسب كده :**

مستخلص الايراد = اجمالى الاعمال سابق + حالى = 30130

علشان نعرف صافى اعمال مستخلص 2 لازم نطرح اعمال مستخلص 1 علشان متكررش وتبقى مذكوره مرتين .... يعنى لو قلنا ان مستخلص 1 = 18925 ومستخلص 2 = 30130 يبقى الاجمالى للاعمال = 18925+30130 = 49055 جنيه **.,.. وده غلط جداااا لان اجمالى الاعمال = فقط 30130 فقط** مقسمه

مستخلص 1 = 18925 ومستخلص 2 = 11202 فقط و بنجيب صافى مستخلص 2 باننا نحسب الاجمالى ونطرح منه المستخلص السابق (1) = 30130 – 18925 = 11202 جنيه .

خصم تامين اعمال 11202 × 10% = 1120.2

خصم الدفعه المقدمه = 11202 × 20 % = 2240.4

التامينات الاجتماعيه = 11202×2.7 % = 302.4

**السابق صرفه المره اللى فاتت= 1000 بس ده مالوش دعوه باى حاجه خالص هع هع خدعه يعنى ,,, صحصح يا ولاااا**

خلى بالك ان لو جمعنا الكلام ده كلو فى الاخر هيطلع 30130 = مستخلص اول وتانى + خصمين تامين + خصمين دفعه مقدمه = (13249 + 7842 ) + (1892+1121 ) + (3784+2242 ) = 30130

المهم اقعد بقا مع نفسك كده وفنن وحور مع نفسك علشان تفهم الحوار وهات كل حته من الشرق على الغرب وحاول تعمل مستخلص تالت انت بالفورمه بتاعته بحسباته وقيوده اوووووكك ك ك,,, .. ولو وقفت قدامك حاجه اوعى تتردد وتواص معى عبر الميل اللى انا كاتبه فى كل حته يا برنس الليااااالى ,,,,

ده كان شكل مستخلصين لشركه الاعمار قدمهم المقاول الباطن بلبع بتاع الخرسانه والصبه بس على ورقنا احنا وهنعمل بالظبط زى القيود اللى فوق بس هنزود عليها الضرايب والسابق صرفه وتعالى نشوف هتتعمل ازاى وخلاص ؛.

|  |  |  |  |  |
| --- | --- | --- | --- | --- |
| 1 – فى المستخلص الاول هنسبته كده | | | | |
| 18925 | 1892  3784  13249 |  | من ح/ م عمليات – مدرسه مؤته  -اعمال مقاولى باطن – خرسانه  الى مذكورين  ح /تامين اعمال مقاولى باطن- سمير  ح / مقاولى باطن دفعه مقدمه - سمير  ح /مقاولى باطن- سمير(بالمستحق له) | زى القيد الاول بالظبط عادى جداااا | |
| 2 – لما نيجى نحاسبه هنسد له 10 الف بس وده عادى وممكن نديله كل المبلغ المستحق ليه . | | | | | |
| 10000 | 10000 |  | من ح / مقاولى الباطن  الى ح / البنك الاهلى | علينا حسابه علشان نظبط التظابيط يا برنس | |
| 3 – لما نيجى نثبت المستخلص التانى بقا ... خلى بالك من الشرح بتعها ؛ | | | | | |
| 11205 | 1121  2242  7842 |  | من ح/ م عمليات – مدرسه مؤته  -اعمال مقاولى باطن – خرسانه  الى مذكورين  ح /تامين اعمال مقاولى باطن- سمير  ح / مقاولى باطن دفعه مقدمه - سمير  ح /مقاولى باطن- سمير(بالمستحق له) | **انظر الشرح اعلى** | |
| 4 – عند السداد ممكن نسدد بس 7842 او نسددهم مع الباقى من المره اللى فاتت وده اللى هنعمله | | | | | |
| 11091 | 11091 |  | من ح / مقاولى الباطن  -مقاول باطن– سمير  الى ح / البنك الاهلى | **سددنا الحالى7842 + 3249 الباقى من المره السابقه = 11091** | |

فى حاجه من ضمن المصاريف وهى الاهلاك ( اخشاب او الات ) لانه بيحمل من ضمن تكاليف ( مصاريف )المشروع طبعا ولابد من تعليته عليها وفى حاجات تانى زى م تمويل او اى حاجه تانى وكلها بتتعامل نفس المعامله كالاتى

**\*\*\* من ح/ م. عمليات ( م . اهلاك الات / م . تمويل / تامينات / اى حاجه تانى بقا ,,,,**

**\*\*\* الى ح / العهد / البنك / الخزينه /مجمع اهلاك / اى حاجه تانى بقا ,,,,**

فى حته كده فى مقاولى الباطن الا وهى ان فى ناس بتثبت كلا من ح / الدفعه المقدمه وح / تامين الاعمال و ح / مقاول الباطن فى حساب واحد فقط ... و ده مش صحيح و بيخليك تلخبط و تطلع نتائج غير دقيقه بالمره ...

بس فى حته فنيه تانى كده انك لو مثلا اديت ل مقاول الباطن دفعه مقدمه ( حساب مدين بطبيعته ) و اثبتها دفعه مقدمه و انتهت السنه بدون ما يقدم المقاول ده اعمال ,, عادى جداااا هتظهر المبالغ دى فى الجانب المدين فى الميزانيه على انها دفعات مقدمه مقاولى باطن ...... عادى جدااااا

طيب لو انت بقل مش فاتح حساب دفعات مقدمه و اديت ل مقاولين دفعات مقدمه و حسبتها فى ح / مقاول الباطن ؟؟؟؟؟ دى مشكله بس ليها حل سهل جداااا

اول حاجه لا يصح انك تاخد الرصيد النهائى للاستاذ العام ل مقاولى الباطن و تحطه فى الميزانيه ....

تانى حاجه لما تقابل الحكايه دى فرق المقاولين المدينين عن المقاولين الدائنين و حمل كل حساب بما يخصه ,, كانك بتعلمل تسويه ..

يعنى **مثلا** اثناء ما بنقفل حسابات اخر السنه و جدنا ان مقاولين الباطن رصيدهم 1245000 ريال ,, بس فى 3 مقاولين ( احمد – محمد – محمود ) ارصدتهم شاذه ( رصيد حسابهم مدين ) بمبلغ 245000 ريال .. بمعنى ارصده مدينه و هى ***شاذه*** لان اصل الحساب ده **دائن** و لما تلاقى انه مدين يبقى فى مصيبه عندك و لازم تحلها ...

\*\* الحل عادى جداااااا ,, خد الحل

$ هنعمل تسويه و تقفل حساب المقاول ده فى ح / الدفعات مقدمه – مقاولى باطن زى كده :::

**من مذكورين**

**245000 ح / مقاولى باطن – دفعات مقدمه**

**75000 / مقاولى باطن - احمد**

**115000 / مقاول باطن – محمد**

**55000 / مقاول باطن - محمود**

**الى مذكورين**

**245000 ح / مقاولى باطن**

**75000 / مقاولى باطن - احمد**

**115000 / مقاول باطن – محمد**

**55000 / مقاول باطن - محمود**

$$ بكده احنا قفلنا الحسابات المدينه ل مقاولى الباطن لاننا خليناها دائنه ,,, و فتحنا حسابات مدينه ل مقاولى باطن – فعات مقدمه ,,, لان اصلها مدين يا برنس ,,, و قيس عل كده اى حاجه تانى زى الموردين نفس الحوار بيتظبط وبلابلابلابلااااااااااا ,,,,,,,,

**ملحوظه هامه جدا :**

**خلى بالك انا مخصمتش من المستخلص بتاع مقاول الباطن اى ضرائب او تامينات اجتماعيه او اى حاجه تانى للتسهيل فقط علشان مش تشغل بالك بيهم دلوقتى وهناخدهم بالتفصيل اوى فى مثال عملى شامل فيما بعد و كمان علشان فى مقاولين باطن مش متسجلين و بالتالى مش هتخصم منهم او حسب الاتفاق .**

**يا رب نكون فهمنا الحكايه ماشيه ازاى ولو انى حاسس انى مشرحتهاش كويس او فى حاجات ناقصه بس على العموم اعيد واقول الى عاوز اى حاجه يا اخونا لا يتردد ولا يحرمنى من الاجر وياريت يبعت لى على الميل بتاعى وانا ان شاء الله هرد على سؤاله بالشرح الممل والتفصيل الدقيق باذن الله .**

**e-mail ;** [**rafy\_hash@yahoo.com**](mailto:rafy_hash@yahoo.com)

**تعالو ورايــــــــــــ رافى ــــــــــــــــاااااا ,,,,,,,,,☺ ☹**

**الايــرادات ( المستخلصـــــات ) .**

**يعنى ايه مستخلص ؟؟؟**

المستخلص هوا الفاتوره او الايراد فى شركه المقاولات , يعنى اهم حاجه على الاطلاق ولازم تاخد بالك كويس اوى وتتابعه باستمرار وتحسب كل كبيره وصغيره فيه والدفعات والخصومات والتامين و يكون دايما فى بالك و تفتح لكل مشروع حساب لوحده تماما و تتابعه فى كل حاجه وبلابلابلابلا,,,

**طيب بيتعمل امتى وازاى ؟؟؟**

بيتعمل كل شهراواتنين او حسب الاتفاق وممكن يتعمل على اساس نسبه الانجاز يعنى لو انجزت ( اشتغلت وخلصت ) 10 % او 20 % من قيمه العقد بتقدم مستخلص بالنسبه دى .

وزاى دى بقا.. بيتعمل بنفس شكل المستخلص اللى شفناه فى مقاولى الباطن ولكن الاختلاف اننا اللى بنعمله يعنى الدفعه المقدمه وتامين الاعمال والحاجات دى بتتخصم مننا احنا عن طريق العميل . يعنى اللى بنعمله فى الناس بيطلع علينا يا اخونااااااا , **☹ ☹**

**واختصارا** ؛ بناءا علي ما تم تنفيذه من بنود أعمال يتم إعداد مستخلص الإيراد والذي يتم محاسبة العميل عليه و يتم إعداد مستخلص الإيراد طبقا لحصر الكميات ويرسل لاستشاري المشروع لمراجعة الكميات المدونة به ثم يرسل بعد ذلك للعميل لمراجعة النواحي المالية .

يقوم العميل بخصم تامين ضمان أعمال 5% او 10 % يرد 5 % منها عند التسليم لابتدائى او حسب العقد و يخصم ضرائب أرباح تجارية و صناعية 1% و نسبة الدفعة المقدمة إن وجدت وان لم توجد فبلاش .

إذا كان حجم العمل بالمستخلص يشمل ضريبة المبيعات هنا يجب فصل الإيراد عن ضريبة المبيعات .

تعالى ناخد مثال ونشرح فيه علطوووووووول ... **☺**

**مثال :** بفرض اننا اخدنا مقاوله من شركه شحبور الدوليه بمبلغ مليون جنيه استرلينى لاننا عارفين ان الجنيه المصرى بقا زى الزقت وفضحنا ولا يساوى الهوا .. واخدنا دفعه مقدمه 100 الف , وخلاص احنا نفذنا 25 % من قيمه الاعمال المتفق عليها وعاوزين نقدم مستخلص .. نعمل ايه ؟؟؟!!؟؟؟

الاول تعالى نحسب الدفعه وبعدين خصم تامين الاعمال بفرض انها 10 % وكذلك الدفعه المقدمه اللى احنا اخدناها ونشوف هنعمل ايه ...

**المستخلص** = 1 مليون × 25 % = 250000 ودى قيمه المستخلص اللى هنقدمه بالاعمال اللى نفذناها

يعنى احنا نفذنا ربع المشروع يبقى نستحق ناخد ربع مبلغ العقد ,,

**تامين اعمال** = 250 الف × 10 % = 25 الف ودى قيمه تامين الاعمال اللى هتتخصم

تامين الاعمال ده بيتخصم مننا بنسبه 10 % من المشروع للصيانه لمده علم يعنى علشان يجبرنا اننا نعمل صيانه للمشروع طوال فتره عام وان لم نعمل الصيانه هوا بيعملها وبيخصمها من التامين اللى عنده ,, وغالبا يرد 5% من قيمه التامين عند تسليم المشروع تسليم ابتدائى والباقى بعد مرور سنه وتسليم نهائى .

**الدفعه المقدمه** = 100 الف × 25 % = 25 الف وده خصم الدفعه اللى اخدناها فى الاول وهنتابع معا باقى الدفعات فى باقى المستخلصات علشان نعرف الدنيا ماشيه ازاى ..,,

تعالى بقا نشوف هنعمل الكلام ده ازاى يا برنس الليالى يا روحى يا غالى وناطط فى بالى وقارف خيالى ,,

|  |  |  |  |  |
| --- | --- | --- | --- | --- |
| 1 – فى المستخلص الاول هنسبته كده | | | | |
| 200000  25000  25000 | 250000 |  | من مذكورين  ح/العملاء - شحيبر  ح/دفعات مقدمه من العملاء - شحيبر  ح/تامينات محتجزه عملاء - شحيبر  الى ح / ايراد العمليات - شحيبر | خلى بالك احنا حسبنا الايراد 250 كله والعملاء عليهم 200 وخصمنا الدفعات المقدمه والتامين وبص تحت خالص على ح الاستاذ لكل واحد فيهم وانت تفهم اكتر ,,, | |
| 2 – لما يتوافق على المستخلص ويبقى اوك وناخد الكاش هنعمل كده ☺ | | | | | |
| 200000 | 200000 |  | من ح / البنك الاهلى  الى ح / العملاء شحيبر | كده اخدنا الكاش وحطيناه فى البنك ونزلنا ح الزبون بالمبلغ وكله تمام | |

ده كان عرض بسيط للغايه للمستخلص ( الدفعه الاولى ) وتعالى نشوف باقى الدفعات لحد ما نخلص المشروع خالص ..,,,

فى واحد هنا ناصح وانا عارفه ابن ابو سويلم ابو لسان زالف يقولى كل الدفعات زى بعض يا بيه ولا تختلف الطريقه فى المعالجه وهى طريقه واحده بس ...,,,

اقول لأ لأ ,, لأ يا ابو لسان زالف عاوز تك تك تك قطعه فى اكتر من طريقه لحساب الدفعات وعمل المستخلص بس انا بوريكم الاصل والاساس .. ومش دى بس الطريقه فى طريقه تانى وهنشرحها للناس يا رخم يا ابن ابو سويلم ال تيـــــــــــــــت ,,,

بصو يا اخونا هناك عده طرق منها اللى احنا عرضناها فى مقاولين الباطن لما بيقدم مستخلص وهى هى لما نقدم احنا كمان مستخلص يعنى بنحسب السابق والحالى وبيطلع الاجمالى , وبيطلع لنا رقم يعنى مثلا السابق 35الف والحالى 40الف يبقى الاجمالى 75الف . لما بنيجى نكتب المستخلص بنكتبه ب 75 الف ونخصم السابق منه اللى هوا 35 الف ونخصم الدفعه المقدمه والتامين وبلابلابلا كالعاده تماما ..

الطريق التانى بقا ولا فيها سابق ولا بتاع كله الحالى وبس ,, يعنى بنحسب احنا اشتغلنا بكام ؟؟؟ نحاسب عليه وتعالى نكمل مثال شحبور بنفس الطريقه دى ....

بفرض ان الدفعه التانيه كانت 60% من المشروع ككل يعنى لوحدها = 35 % شغل حالى ...

المستخلص = مليون × 35% = 350 الف

تامين اعمال = 350 الف × 10 % = 35 الف

الدفعه المقدمه = 100 × 35% = 35 الف

بفرض ان الدفعه التانيه كانت 100% من المشروع ككل يعنى لوحدها = 40 % شغل حالى ...

المستخلص = مليون × 40% = 400 الف

تامين اعمال = 400 الف × 10 % = 40 الف

الدفعه المقدمه = 100 × 40% = 40 الف

***نلاحظ مما سبق الاتى***

مجموع الدفعات او مستخلصات الايراد فى الاخر = 250+350+400 = مليون يعنى قيمه العقد كله .

مجموع الخصم من الدفعه المقدمه فى الاخر = 25+35+40 = 100الف يعنى خصمنا الدفعه كلها .

مجموع خصم تامين الاعمال فى الاخر = 25+35+40 = 100 الف يعنى 10 % من العقد .

***تعالى نشوف القيود بقا***

|  |  |  |  |  |  |
| --- | --- | --- | --- | --- | --- |
| – بالنسبه للدفعه التانيه هتكون كده عند الاستحقاق | | | | | |
| 280000  35000  35000 | 350000 |  | من مذكورين  ح/العملاء - شحيبر  ح/دفعات مقدمه من العملاء - شحيبر  ح/تامينات محتجزه عملاء - شحيبر  الى ح / ايراد العمليات - شحيبر | علينا العملاء لحين السداد وبرضك برضك عملنا حوار التامين بتاع الاعمال و الدفعه ومش عارف ايه | | |
| 2 – لما يتوافق على المستخلص ويبقى اوك وناخد الكاش هنعمل كده ☺ | | | | | | |
| 280000 | 280000 |  | من ح / البنك الاهلى  الى ح / العملاء شحيبر | كده اخدنا الكاش وحطيناه فى البنك ونزلنا ح الزبون بالمبلغ وكله تمام | | |
| 3 – بالنسبه للدفعه الثالثه هتكون كده عند الاستحقاق | | | | | | |
| 320000  40000  40000 | 400000 |  | من مذكورين  ح/العملاء - شحيبر  ح/دفعات مقدمه من العملاء - شحيبر  ح/تامينات محتجزه عملاء - شحيبر  الى ح / ايراد العمليات - شحيبر | ينا العملاء لحين السداد وبرضك برضك عملنا حوار التامين بتاع الاعمال و الدفعه ومش عارف ايه | | |
| 4 – لما يتوافق على المستخلص ويبقى اوك وناخد الكاش هنعمل كده ☺ | | | | | | |
| 320000 | 320000 |  | من ح / البنك الاهلى  الى ح / العملاء شحيبر | كده اخدنا الكاش وحطيناه فى البنك ونزلنا ح الزبون بالمبلغ وكله تمام | | |
| 5 – بفرض اننا استردينا 5% من تامين الاعمال عند التسليم النهائى . | | | | | | |
| 50000 | 50000 |  | من ح / البنك  الى ح تامينات محتجزه عملاء -شحيبر | علينا البنك وقللنا التامين طبعا ,,, | | |
| 6- بفرض ان فى مشاكل حصلت او خراب وحاجه محتاجه لصيانه واحنا رحنا عملناها .. ولسه المشروع مفتوح ؟؟؟  عادى خالص عالجها كاى مصروف | | | | | | |
| 1000 | 1000 | 1000 | من ح م عمليات – اى حاجه   * م صيانه تكييف مثلا   الى ح / عهده حد ولا بنك | **المهم تحمل المشروع بيها عادى جداااا وتخصمها من عهده البنى ادم اللى صرف او من الخزنه او البنك او او او** | | |
| 7- بفرض ان فى مشاكل حصلت او خراب وحاجه محتاجه لصيانه واحنا رحنا عملناها .بس قفلنا المشروع وخلاص بقى ذكرى من السنه اللى فاتت مثلا هناك حالات بس اسهلهم وعلشان تريح دماغك خااالص تعالجها كده | | | | | | |
| 1000 | 1000 |  | من ح / م سنوات سابقه او اعباء وخسائر او صيانه مشاريع  الى ح / البنك او الصندوق او عهده او اى حاجه .,,, | |  | |
| 8 – لما نيجى ناخد باقى الدفعه هتبقى زى اللى فاتت رقم 5 بالظبط انما لو بلغونا بالعطل واحنا مش رحنا وهما اللى صلحوه هيتخصم علينا وهناخد الدفعه ناقصه بس هنعالجها كده يا بوب | | | | | | |
| 1000  49000 | 50000 |  | من مذكورين  ح/ م صيانه او اى حاجه  ح / البنك  الى ح تامينات محتجزه عملاء -شحيبر |  | | |

هنرجع نقول تانى فكر ودور وحور ولازم تقرر انت ايه ؟؟ محاسب ولا مقور !!!

لو محاسب يبقى هتقرر تشتغل صح ولمعاجاتك تبرر ,, لو مقور و مدور يبقى كبر و على الناس حور . و هتحور و تتهور و فى لاخر تتعور ,,,,

**تنويـــــــــــه :**

زى ما كنا فى مقاولى الباطن بندى للمقاولين مواد او اى حجه احنا كمان ممكن ناخد مواد من العميل او لو اشتغلنا لشركه تانى مقاول باطن واخدنا منها مواد او اى حاجه بتتعالج عادى جدا زى ما كنا بنعمل مع مقاولىالباطن بس بالعكس يعنى لو اخدنا مواد هتتسجل علينا وهكذااااا ,,, فكر وقولى ازاى ولو مش عرفت ابعت لى ام ميل اللى اتملى اصلا من الجزء الاول وانا ارد عليك يا عم الحجز ,,,,

برضو ح الاستاذ هتكون عادى جداااا زى ما عملناها فى مقاولى الباطن وتعالى نشوف نبذه منها ,,

***ح / العملاء*** ( استاذ عام بننزل فيه اى دفعه اخدناها من العملاء ككل )

|  |  |  |  |  |  |
| --- | --- | --- | --- | --- | --- |
| **تاريخ** | **قيد** | **بيان** | **مدين** | **دائن** | **رصيد** |
|  |  | من ح البنك / دفعه من شحيبر | 250 |  | 250 |
|  |  | من ح البنك / دفعه من شحيبر | 350 |  | 600 |
|  |  | من ح البنك / دفعه من شحيبر | 400 |  | 1000 |
|  |  | بفرض اننا اخدنا دفعات من عميل تانى كده سيد | 120 |  | 1120 |
|  |  | عبد الله | 230 |  | 1350 |
|  |  | سيد | 400 |  | 1750 |

فى الحساب ده احنا بنثبت الاعمال والدفعات اللى اخدناها من كل العمليات لكل المشاريع وكذلك الحال بالنسبه للدفعات المقدمه وتامين الاعمال بنثبتها كلها فى حساب واحد عام علشان لما نحب نعرف احنا اخدنا دفعات مقدمه اد ايه مثلا او خصم تامين هنعرف انها 50000 ج ولما نحب نعرف احنا اخدناها من مين وتفاصيلها هنبص على الاستاذ المساعد بتعها والمهم خلينا فى شحيبر بيه .

***ح / العميل – شحيبر***

|  |  |  |  |  |  |
| --- | --- | --- | --- | --- | --- |
| **تاريخ** | **قيد** | **بيان** | **مدين** | **دائن** | **رصيد** |
|  |  | مذكورين | 200 |  | 200 |
|  |  | بنك |  | 200 | 00 |
|  |  | مذكورين | 280 |  | 280 |
|  |  | بنك |  | 280 | 000 |
|  |  | مذكورين | 320 |  | 320 |
|  |  | بنك |  | 320 | 000 |

فى حساب العميل – شحيبر ( حساب مساعد ) بنثبت فيه شغلنا والدفعات اللى اخدناها ولو بصينا دلوقتى هنلاقى اننا اشتغلنا ب 200 وبعدين اخدناها دفعه وهكذا وفى الاخر ح / = صفر لاننا اخدنا كل الدفعات المثبته ...

***ح / الدفعات المقدمه عملاء – شحيبر***

|  |  |  |  |  |  |
| --- | --- | --- | --- | --- | --- |
| **تاريخ** | **قيد** | **بيان** | **مدين** | **دائن** | **رصيد** |
|  |  | الى / البنك | 1000 |  | 1000 |
|  |  | من مذكورين |  | 250 | 750 |
|  |  | من مذكورين |  | 350 | 400 |
|  |  | من مذكورين |  | 400 | 00 |

لو بصينا فى ح / دفعات مقدمه عملاء – شحيبر ( وده حساب مساعد ) هنشوف اننا اخدنامليون5 فى الاول وبعدين خصمنا من اول مستخلص 250 ومن تانى مستخلص 350 وبكدهثم 400 يبقى حساب الدفع اللى عنده صفر ..

***ح / تامين عملاء – شحيبر***

|  |  |  |  |  |  |
| --- | --- | --- | --- | --- | --- |
| **تاريخ** | **قيد** | **بيان** | **مدين** | **دائن** | **رصيد** |
|  |  | عملاء | 25 |  | 25 |
|  |  | عملاء | 35 |  | 60 |
|  |  | عملاء | 40 |  | 100 |
|  |  | بنك | 50 |  | 50 |
|  |  | مذكورين | 50 |  | 00 |

خلىالك انه خصم مناا القلوس دى تامين وثم اخدناها بعد التسليم الابتدائى 50 والنهائى 50 بغض النظر عن حوار الصيانه ده مالوش دعوه هنا وبيتحمل مصاريف عادى جدااا ,,,,,

يلااا ,, حد عاوز منى حاجه ؟؟!! ان اهقوم انام شويه علشان عندى شغل الصبح ,,, سنعوووود د 🖉 ✈

**تصبحو على اى حاجه انتو عاوزينها ا ا ا ا ا ا ,,,,......::::"""""**

**أعمال تحت التـــنــفيذ آخر المدة .**

هي عبارة عن مصروفات تم أقفالها بالحساب الختامي و تم تحميلها عليه و لم تساهم بعد في توليد إيراد . هذه المصروفات يتم إثبات ايراد يقابلها وذلك طبقا لمبدأ المقابلة ( اى مقابله المصروف بالإيراد ) , هذه المصروفات قد تكون احد الاتى :

1. مواد تم صرفها بالفعل أو تم تحميلها علي الحساب الختامي و لم تدرج بعد بمستخلص الإيراد .
2. أجور تم صرفها بالفعل و لم تدرج بعد بمستخلص الإيراد .
3. أعمال (مصروفات) تم تنفيذها بالفعل ولم تدرج ضمن اى مستخلص ولم تحسب كايراد او تم إدراجها بمستخلص الإيراد كبنود إلا انه الاستشاري لم يعتمدها .
4. فرق نسبة صرف بين مستخلص مقاول الباطن (المصروف) و بين نسبة صرف هذا البند بمستخلص الإيراد ( الإيراد) .

**مثال :-** بفرض أن تم عمل مستخلص مقاول باطن بنسبة صرف 100 % إلا أن هذا البند تم اعتماده كبند إيراد في مستخلص الإيراد بنسبة صرف 80 % معني ذلك انه يوجد 20 % تم إثباتها كمصروف للمقاول الباطن و لا يوجد ما يقابلها إيرادات .

1. مصروفات تمويلية و الخاصة بعمولات خطابات الضمان فقد تكون هذه العمولة عن مدة سنة و هي مدة خطاب الضمان و لذلك يجب تحديد قيمة من هذه العمولة (مصروف مقدم ) .
2. مصروفات تجهيز الموقع في بداية المشروع والسنه خلصت وانا لسه مبداتش اوى فى الشغل , يجب تحديد قيمة من هذه المصروفات كأعمال تحت التنفيذ ( برضو زى مصروف مقدم ) .
3. أي مصروفات أخرى تكون محملة علي الحساب الختامي و لم تساهم كلها في تحقيق إيراد خلال الفترة .

من الاخر اى مصروفات او اجور عماله او مواد او تنفيذ اعمال تم تنفيذها خلال العام الحالى ولم تثبت كايراد خال نفس الفتره ... كانى اشتغلت وجبت مواد وعامله ودفعت اجور و مصاريف لمقاوله فى عام 2000 حتى 31/12 و معملتش مستخلص يثبت الايراد من الاعمال دى ...

طبقا لمبداء **المقابله** (الايراد بالمصروف) لابد وان اثبت ايراد زى ما ثبتها مصروف .. صح ولا ايه ؟؟

طبعا صح ☺ يبقى اعمل ايه بقا وانا عمال اصرف طول السنه ولسه مقدمتش اى مستخلص ولم اثبت ايراد للعمليه دى خالص ؟؟؟

**تعالى نشوف كده الحلول الموجوده عندى وبلله عليك ركز شويه لانه كلام فى منتهى الاهميه ☺**

هناك عده طرق للحكايه دى وتعالى نشوف هنعملها ازاى :

* **الطريقه الاولى : نسبه الاتمام او الانجاز .**

قال يا برنس نسبه الاتمام او الانجاز دى ... انا بشوف انا نفذت اد ايه من المصروفات ودى تعتبر كام من اجمالى المصروف ( لكل بند على حده ) وبقيس عليها الايرادات .. طبعا انت مش فاهم .. اقولك تانى ,,

**مثلا** انا شغال خلال عام 2005 فى مشروع و صرفت 115 الف جنيه كالاتى :

اعمال خرسانه ( بتكلفه 50 الف ) و كهرباء ( بتكلفه 30 الف ) و سيراميك ( بتكلفه 20 الف ) ..

عاوز اعرف اثبت ايراد كام لسنه 2005 دى فى 31/12 ؟؟!!

حلو الكلام ؟؟!! باجى اشوف البنود دى انا اخدتها اصلا بكام فى المناقصه ك سعر بيع للعميل و المفروض انى هتكلف فى البند كله بكام ؟؟؟؟؟ مثلا مثلا بند الخرسانه هيكلفنى فعلى فى المشروع كله 200 الف ,, وانا حاطه فى المناقصه ( المقايسه التثمينيه او عرض السعر بتاعى ) بسعر بيع للعملي 250 الف .. يعنى انا المفروض انى هتكلف 200 وابيعه ب 250 الف واكسب منه 50 الف ,, تمام لحد كده ؟؟؟ طيب نسبه التكاليف لحد 31/12/2005 كام من اجمالى تكلفه البند كله ؟؟

قالى نسبه البند اللى اتصرف لحد اخر السنه ولسه متعملش بيه مستخلص كانت 50 الف يعنى ربع البند ده اى ( 50 ÷ 200 = 25% ) .. يعنى انا صرفت ربع البند == يبقى استحق عليه ربع الايراد ..

الايراد كان كام ؟؟ 250 الف يبقى ربعه ( 250 × 25% = 62500 ) .. بس كده

يعنى نسبه وتناسب .. كانى مثلا المفروض انى ابيع 4 كوسات علشان احصل على 8 جنيه ..

انا بعت 2 بس يبقى المفروض انى احصل على 4 جنيه بس ... حلوه دى ؟؟ تعالى نشوف ,,

تعالى نشوف بتتحسب ازاى ؟؟ كده ☺

|  |  |  |  |  |  |
| --- | --- | --- | --- | --- | --- |
| **البند** | **سعر المناقصه (ايراد)** | **تكلفه البند ككل** | **سعر التكلفه (مصروف)** | **نسبه الانجاز**  **(مصروف ÷ ايراد)** | **قيمة الايراد المثبت**  **( الايراد × نسبة الانجاز)** |
| **اعمال خرسانه** | 250,000 | 200000 | 50000 | 50/200=25% | 250×25% =62500 |
| **اعمال كهرباء** | 110,000 | 90000 | 30000 | 30/90=30% | 110×30%=33000 |
| **سيراميك** | 140,000 | 100000 | 35000 | 32/100=32% | 140×32%=44800 |
| **الاجمالى** | 500000 | 390000 | 115000 | 0 | 140300 |

هوباااااااااااااا انا فعلا باخد اجمالى كل بند و احسب نسبه المصروف منه واضربها فى الايراد .. بس كده

تعالى شوف المعالجه المحاسبيه و القيود لمبلغ الايراد ( 140300 ) بتتعمل ازاى ؟؟

انى اعليها على حساب العميل علطول ك ايراد علشان اثبتها عليه و احملها ايراد فى نفس الوقت علشان مبداء الاستحقاق ( احمل كل سنه بما تستحق من مصروف وايراد ... يعنى زى ما حملتها مصروف 115 الف احملها ب ايراد 140300 ج- عداله ) .. و ده من خلال قيود التسويات الجرديه اللى بعملها كالاتى :

140300 من ح / العملاء – مشروع ×× ( او بعمل ح / ايرادات مستحقه لو مش هعليه على ح /العميل )

140300 الى ح / ايراد العمليات – مشروع ××

السنه الجايه 2006 بكمل الاعمال و اعمل حاجات تانى واصرف حاجات تانى و عملت حصر للاعمال وقدمت مستخلص ب 500 الف هعمل قيد بالفرق ( 500-140300= 359700 )

359700 من ح / العملاء ××

359700 الى ح / الايراد – مشروع ××

يعنى انا اقريت بالربح والمصروف وحملت كل سنه على حدى بالقيمه العادله الحقيقيه زى ما الكتاب بيقول

**خلى بالك :** فى نظريه بتقول انى ممكن اقفل المصروفات اللى صرفتها على الموقع( تكاليف العمليه ) طول الفتره فى ح / مصروفات ايراديه مقدمه او اعامل تحت التنفيذ او او ايراد مؤجل و غيره .. بس ده يا برنس هيخلينى يبين انى معنديش مصروفات خلال 2005 وده طبعا غلط لان عندى 115 الف مصروف .... و ده لعب غلط وان امعترض على الكلام ده بس ممكن افكر انى اوافق على توسيط حسابى ,,

كمان هاجى السنه الجايه 2006 اعكس القيد و احمل 2006 ب كل المصاريف لانى هحملها بكل الايراد .

يعنى فى مثالنا السابق هاجى فى 2006 واعمل مستخلص ب 500الف اللى هو مكلفنى 420 الف مثلا و بكده انا بتعرف بالايراد والمصروف فى 2006 وده مش هيؤثر على الربح ...

بس ده يتعارض بمبداء الاعتراف ( انى بتعرف بمصروف و ايراد عام فى عام اخر ) و المقابله ( مصروفات فعليه لم تسجل ولم تقابلها ايراد ) و الفتره المحاسبيه ( دخلت سنتين فى بعض ) والاستحقاق ( انى محملتش كل فتره بما تستحقه )

كمان فى ناس مش بتعترف بالايراد الا فى اخر العمليه .. فلو عمليه استمرت 3 سنين بياجل الاعتراف الى نهايه السنه التالته بس وقتها هيلبس فى ضرايب كتيرررررر بدل ما يدفع كل سنه شويه هيلاقى انه بيدفع اكتر واكتر وهيلبس فى مبلغ كبيرررررر,.,

قيد لما بقفل التكاليف السنادى و افتحها السنه الجايه ..

**اقفال عام 2005** **افتتاح عام 2006**

115 من ح / اعمال تحت التنفييذ – مشروع × 115 من ح / مصروفات العمليات ××

115 الى ح / مصروفات العمليات ×× 115 الى ح / اعمال تحت التنفييذ – مشروع ×

و يكمل باقى المصروفات وبفرض انها فى 2006 طلعت 305 الف و كده الاجملى المصروفات 420 الف والمستخلص طلع ب 500 الف بيعملها مره واحده بس ☹ طبعا هو حر ☹

500000 من / العملاء ×××

500000 الى ح / ايراد العمليات ××

الطريقه دى انا مش معتف بيها تماما’’’’,,,..

115

* **الطريقه الثانية : الاعمال المنجزه الفعليه .**

هى الاعمال التى انجزت فى العمل فعلا وده بيكون عن طريق المهندس اللى عندى مع مهندس الاستشارى وهما بيحددو نسبه الاعمال المنجزه الى نسبه الاعمال الكليه ( قريبه جدا من الطريقه السابقه ) يعنى فى المثال السابق لو اتضح ان نسبه بند الخرسانه مثلا 20 % يبقى هعترف ب ايراد 50 الف .. ولو كانت نسبه الاعمال المنجزه للبند 100 % يبقى هعترف بايراد البند كاملا ( كما فى المناقصه ) .

و عمل قيود زى الطريقه الاولى تماما بدون اختلاف ..

**لازم تعرف انى بعمل الحكايه دى ولازم الاستشارى يعتمد البنود دى كانى انجزت خلال عام 2005 نسبه 20 % من قيمه الاعمال الخرسانيه و نسبه 28 & من الكهرباء ونسبه 26 % من السيراميك ..**

**وده اللى انا بقيس عليه الكلام ده و اعمل بيها قيود داخليه عندى و اثبت الايراد بتاعها ولا اطالب بيها المالك فى حينها بل هتدخل فى المستخلص الجاى ابو 500 الف . يعنى ده شغل داخلى عندى انا .**

**الطريقه دى كويسه جدا طبعا زى الاولى تقريبا و بتستعمل كثيرا اوى اوى اوى ☺**

**كمل معانا وشوف كده**

* **الطريقه الثالثه : مستخلص اعمال داخلى .**

الطريقه دى انا بخلى الاداره الهندسيه تساعد فى الحكايه دى و هى نفس الطريقه الاولى بالظبط بس بدون ما اعتمد على الاستشارى لانه ممكن يرفض بعض البنود ..

يعنى بعمل **مستخلص وهمى داخلى** الشركه علشان اثبت الايراد المقايل للمصروف بتاع الفتره وكانى هقدمه للمالك بالظبط بس مش بقدمه و لا بيعتمد من بره بس بيعتمد من المدير المالى ومدير المشروعات و بعمل نفس الطريقه والقيود بتاع الطريقه الاولى تماما علشان اقفل 2005 .

بعلى على حساب العملاء واثبت الايراد

من ح / العلماء ××

الى ح / الايراد مشروع ××××

ولما بعمل مستخلص فى 2006 بتكون نفس المعالجه ونفس القيود وكله كله كله ..,,

* **الطريقه الرابعه : ح / تنفيذ العقود والمقاولات .**

الطريقه دى انقرضت خلاص وتقريبا محدش بيستعملها بس برضوكانت موجوده فى يوما ما ,,

الطريقه دى بتعامل المصروفات التى لم يثبت لها ايراد كانها **مخزون بضائع** و بتحمل المشورع بيه . وده من شانه انه يزود الايراد بقدر المصروف ,,,, و السنه الجايه بنقفله وعليك خير وخدلك فكره عنه ,,

**القيد- إثبات أعمال تحت التنفيذ آخر المدة :**

**من حـ/أعمال تحت التنفيذ آخر المدة**

**إلى حـ/تنفيذ العقود و المقاولات**

- أعمال تحت التنفيذ آخر المدة ستكون أعمال تحت التنفيذ أول المدة خلال العام التالي و سيتم أقفالها بالحساب الختامي في العام التالي ,,, وخلى بالك اننا بنعمل الحوار ده علشان منحملش المشروعات او الايراد يعنى باى مصاريف زياده عليه يعنى زى معالجه م . مقدم تقريبا ( نحمل السنه بما يخصها من مصروفات فقط ) .

عاوز اؤكد انى بعاملها كده علشان مقفلهاش ( لانه غلط اى انى معترفش باى مصروف زى ما قلنا سابقا ) و فى نفس الوقت بعلى مخزون اخر المده اللى من شانه انه يعلى الايراد .. يعنى كانى بالظبط اعترفت بالايراد بس بنفس قيمه المصروف .. ازاى ؟؟

يعنى انا صرفت فعلى 50 الف و المفروض ان المصروف ده بيولد لى ايراد 70 الف ( ربح 20 الف ) .. بلاقى انى بعترف بالايراد 50 الف فقط وليس ال 70 الف ,,,, علشان كده بطلنا نستعملها ☺

**ملحوظه هامه جدااااااا :**

**يتناسب مخزون اخر المده مع الايراد تناسب طردى – يعنى لما المخزون اخر المده بيزيد .. بيزيد معاه الايراد ,,,,:: ولما بيقل ... بيقل معاه الايراد ,**

- نرجع نقول احنا بنعمل القصه دى يا اخونا علشان لو فى اى مصاريف احنا عملناها على مشروع ولم نقدمها فى مستخلص او المستخلص لم يعتمد بعد او كده بنخفضها من المصاريف ( قائمه دخل ) وفى نفس الوقت بننزلها فى الميزانيه على انها اصل مدين عادى جداااا وغالبا بتنزل باسم مشروعات تحت التنفيذ علشان الناس اللى بتقرى القاوائم تعارف ان دى فلوس مشروعات لم تعتمد مثلا ,,,,

***حـ/تنفيذ العقود و المقاولات ( زى أ . خ فى الشركات العاديه )***

|  |  |  |  |
| --- | --- | --- | --- |
|  |  |  |  |
|  | مصاريف العمليات |  | إيرادات العمليات |
|  | اهلاكات |  | أعمال تحت التنفيذ آخر المدة |
|  | أعمال تحت التنفيذ أول المدة |  |  |
| \*\*\*\* | مجمل الربح (متمم ) |  |  |
| \*\*\* | رصيد | \*\*\* | رصيد |

***ملاحظــــات ؛***

1. لاحظ أن مصاريف العمليات تشمل المواد المنصرفة فقط ,,
2. لاحظ برضو ان الحساب ده وسيط وبيطلع مجمل الربح لكل مشروع على حده ,,
3. خلى بالك اننا لا نستغنى بيه عن قائمه الدخل لكل مشروع برضو ودى هنشوفها تحت حالا ,,
4. برضو الحساب ده زى أ . خ بتاع الشركات العاديه يعنى بنقفل فيه المصروفات كلها والايرادات كلها وفى ناس مبتعملوش وبتقفل فى ح أ . خ عادى والمعاجتين صح يا اخونا ,,

***قائمة استغلال العقود و المقاولات عن المدة من 1/1/2009 إلى 31/12/2009***

***( زى قائمه الدخل بالظبط )***

|  |  |  |  |  |
| --- | --- | --- | --- | --- |
| **جنيه** | **جنيه** | **جنيه** | **بيـــــــــان** |  |
| ××× |  |  | إيرادات العمليات |  |
|  |  |  | يخصم |  |
|  | ××× |  | - مصروفات العمليات |  |
|  |  |  | -الاهلاكات |  |
|  |  | ××× | وسائل نقل و انتقال |  |
|  |  | ××× | عدد و أدوات و قمط |  |
|  |  | ××× | آلات و معدات |  |
|  |  | ××× | أخشاب |  |
|  |  | ××× | أثاث و معدات مكاتب |  |
|  | ××× |  | اجمال مصروفات واهلاكات |  |
| ××× |  |  | مجمل الربح |  |
|  |  |  | يضاف |  |
|  | ××× |  | أعمال تحت التنفيذ آخر المدة |  |
| ××× |  |  |  |  |
|  |  |  | يخصم |  |
|  | ××× |  | أعمال تحت التنفيذ أول المدة |  |
| ××× |  |  |  |  |
| **×××** | **مجمل ربح العمليات** | | |  |

***ملاحظــــات*** ؛ القائمه دى يا اخونا زى قائمه الدخل بالظبط بس دى بتتعمل لكل مشروع على حده علشان نعرف منها المشروع ده ايراداته ( مستخلصات الايراد ) كانت اد ايه ومصروفاته ( مصروفات العمليات والاهلاكات فقط) كانت كام وبنحط عليه اى اعمال تحت التنفيذ اخر ونخصم منه اول, وزى ما فى قائمه الدخل بنضيف ونخصم بضاعه اول واخر المده تقريبا , المهم بيطلع لنا مجمل ربح المشروع ده ,, وبعدها بنجمع الارباح دى اللى هيا الايرادات العمليات ونعمل بيها قائمه الدخل العاديه بتاع الشركه اللى بنخصم منها المصاريف الاداريه وبلابلابلا وانتو عارفين الباقى بقا ,, وبكده تبقى الحكايه انتهت وتوته توته فرغت الحدوته ,,,,,

**توزيع المصروفات العموميه على المشروعات .**

طبعا نشاط المقاولات زى ما عارفين بيستمر لعده سنوات .. بناخد المقاوله 2006 و ممكن تقعد 3 او 4 سنين ... بس انا بعمل ميزانيه وقائمه دخل واقفل اخر السنه .. والمشروع لسه شغال .. اعمل ايه ؟؟

عاوز اعرف ربح المشروع ده لوحده و ربح الشركه ككل ...

عادى جدااااااااااااااا , بوزع المصروفات العموميه على كل المشورعات اللى عندى بنسب توزيع ,,

طبعا هيقولى مين نسب توزيع دى ؟؟ اقولو يعنى كل مشروع بوزع عليه جزء او نصيبه من المصروفات العموميه وده بعده طرق هنقول منها شويه دلوقتى .... بس ااول تعالى نناقش كده المثال ده

فى 2006 كانت المصروفات العموميه 850 الف وعندى 4 مشاريع بيانتهم كالتالى :- ... اوزع ازاى ؟؟

|  |  |  |  |  |  |
| --- | --- | --- | --- | --- | --- |
|  | **( أ )** | **( ب )** | **( ج )** | **( د )** | **الاجمالى** |
| **القيمه – جنيه** | 5000000 | 20000000 | 9000000 | 12000000 | 46000000 |
| **الزمن – سنه** | 2 | 4 | 3 | 3.5 | 0 |
| **ت البدايه** | 8/2006 | 5/2006 | 12/2003 | 1/2004 | 0 |
| **ت النهايه** | 1/2008 | 5/2010 | 12/2006 | 6/2007 |  |
| **الايرادات** | 0 | 1000000 | 5000000 | 1120000 | 7120000 |
| **مواد – جنيه** | 45000 | 950000 | 2650000 | 840000 | 4485000 |
| **اجور- جنيه** | 40000 | 350000 | 1050000 | 240000 | 1680000 |
| **تكاليف اخرى** | 15000 | 80000 | 240000 | 65000 | 400000 |
| **الاجمالى ت** | **100000** | **1380000** | **3940000** | **1145000** | **6565000** |

طيب تعالى كده نشوف ازاى هنوزع المصروفات العموميه اللى عندى على المشاريع دى ؟؟

* طريقه التوزيع **بقيمه المشروع** ( نسبه المشروع ) : يعنى نسبة كل مشروع لباقى المشروعات
* طريقه **المواد المنصرفه** يعنى برضو نسبه المواد للمشروع بالنسبه لاجمالى المواد للكل
* طريقه **الاجور المباشره** – برضو اجور المشروع بالنسبه لاجمالى الاجور
* طريقه **اجمالى التكاليف –** يعنى اجمالى تكاليف كل مشروع بالنسبه لكل المشروعات
* طريقه **اجمالى القيمه** المضافه . يعنى المشروع اضاف قيمه ( ايراد ) اد ايه للشركه ؟؟

كفايه دول وتعالى نشوف بقا هنوزع ازاى ؟؟؟ واى الطرق افضل وليه ؟؟؟

احنا هناخد 3 طرق هنا وانت كمل الباقى بنفس الاسلوب ,,, الايراد والتكاليف ,,

|  |  |  |  |  |  |
| --- | --- | --- | --- | --- | --- |
|  | **( أ )** | **( ب )** | **( ج )** | **( د )** | **الاجمالى** |
| **الايرادات** | 0 | 1000000 | 5000000 | 1120000 | 7120000 |
| **مواد – جنيه** | 45000 | 950000 | 2650000 | 840000 | 4485000 |
| **اجور- جنيه** | 40000 | 350000 | 1050000 | 240000 | 1680000 |
| **تكاليف اخرى** | 15000 | 80000 | 240000 | 65000 | 400000 |
| **الاجمالى ت** | **100000** | **1380000** | **3940000** | **1145000** | **6565000** |
| **نسبه الايراد** | **0** | **14%** | **70%** | **16%** | **100%** |
| **نسبة الاجور** | **2%** | **21%** | **63%** | **14%** | **100%** |
| **نسبه اجمالى ت** | **1.5%** | **21%** | **60%** | **17.5%** | **100%** |

**تعالى بقا نوزع م عموميه دى ( 850 الف ) على المشروعات بال3 طرق دول ونشوف**

|  |  |  |  |  |  |
| --- | --- | --- | --- | --- | --- |
|  | **( أ )** | **( ب )** | **( ج )** | **( د )** | **الاجمالى** |
| **نسبه الايراد** | 0 | 119000 | 595000 | 136000 | 850000 |
| **نسبة الاجور** | 17000 | 178500 | 535500 | 119000 | 850000 |
| **نسبه اجمالى ت** | 12750 | 178500 | 510000 | 148750 | 850000 |

**ملاحظات على الطرق والحل هــــــــــــامه جـدا :**

* **طبعا عارفين انى بطلع اى نسبه بقسمه البند على الاجمالى لنفس البد .. بمعنى ,,, مثلا :**

نسبه ايراد مشروع ( أ ) = صفر ÷ 7120000 = صفر

نسبه ايراد مشروع (ب ) = 1000000 ÷ 7120000 = 14%

نسبه اجور مشروع ( د ) = 240000 ÷ 1680000 = 14%

نسبه اجور مشروع ( ج ) = 1050000 ÷ 1680000 = 63%

نسبه اجمالى ت مشروع ( ب ) = 1380000 ÷ 6565000 = 60%

نسبه اجمالى ت مشروع ( د ) = 1145000 ÷ 6565000 = 17.5%

* اول حاجه بنظره صغيره كده هنعرف ان كل مشروع ابتدى امتى و نظامه ايه و شغله اد ايه . يعنى المشروع الاول لسه واخدينه و مشتغلناش فيه تقريبا يعنى و مالوش ايراد اصلا ..
* المشروع ( ب ) الاكبر قيمه بينما المشروع ( ج ) هو الاكتر مصروف وايراد .. يعنى نفهم من كده ان اكتر التركيز كان على المشروع ( ج ) وده لان تاريخ انتهاءه كان فى اخر العام الحالى يبقى احنا عاوزين نقفل المشروع ده علشان نخلص ومناخدش غرامات وخلافه ..
* المشروع ب رسى علينا السنادى وده مشروع كبير علشان كده دخلنا فيه جامد من الاول علشان الوقت ميسرقناش ونلبس فى مشاكل
* طبعا لاننا مشغولين اوى بالمشروع اللى هنسلمه ( ج ) و المشورع الكبير المهم ( ب ) نفضنا مبدئيا لمشروع ( أ ) لانه صغير ومفيش مشكل و عادى جدااااا ,,..,,
* المشروع ( د ) شغالين فيه بس صارف و جايب ايراد بمتوسط15 % والمفروض انه فاضل ليه 6 شهور بس و المفروض ان دى تالت سنه انتهت يعنى المفروض انى بقفل فيه ... يبق فى حل من الاتى :
* يا اما انا اشتغلت فيه كتير السنتين اللى فاتو ( لان مكنش عندى مشاريع غير ( ب ) بس و كده يبقى انا شغال كويس نظريا و هيتسلم فى موعده ,,
* او انى منفضله وكده هلبس فى غرامات و خلافه
* او انى اخدت تمديد للمشروع و بكده لازم اغير ت النهايه الى التاريخ الجديد ☺
* لواستعملنا طريقه **قيمه المشروع** دى هنلاجظ ان المشروع المشروع ب لازم ياخد اكبر قدر من المصروفات العموميه حيث ان قيمه 20 مليون وده تقريبا اد باقى القيم ... يعنى ياخد نصف المصاريف تقريبا ..-- .. بس ده مش عدل لانه مشتغلش ولا تكلف ولا عملنا فيه حاجه اد المشروعين ج و د مثلا ف بالتالى ياخد نصيبه العادل يبقى **طريقه قيمه المشروع مش عادله** ..
* لو استعلمنا تاريخ البدايه يعنى كل مشروع استمر معايا اد ايه برضو مش مراعيه لا حاجه خلاص ومش عاديه ومش معنى ان مشروع فضل معايا 3 سنين زى د انى احمله بنصيب كبير مع ان مصاريفه و ايراده تقريبا زى ب اللى فضل معايا كام شهر بس ..
* فى عندى برضو **طريقه اسمها نسب الانجاز** يعنى انجزت اد ايه من كل مشروع .. بسدى مش تمام لان عندى مشروع ب 100 الف وانجزته كله السنادى هل احمله بمصاريف اكتر من المشروع ابو 20 مليون اللى انجزت منه 10 % مثلا( 2 مليون ) ؟؟ اصلا نسبه انجاز المشروع ابو 20 مليون دى2 مليون يعنى اكتر من اجمالى المشروع ابو 100 الف .. ولا ايه ؟؟
* يبقى انا عندى ال 3 طرق اللى قلنا عليهم دول هم احسنهم ...

1. بالمستخلصات و الايراد
2. باجمالى الاجور المباشره ( زى نسب التحميل فى نظام التكاليف الصناعيه )
3. باجمالى التكلفه ( طريقه برضو فى التكاليف الصناعيه زى عدد الوحدات كده تقريبا )

* لو لاحظنا ان ال3 طرق اللى فى الحل دول نسبهم قريبه من بعض اوى ولو عاوز تستعمل اى طريقه فيهم انت حر طبعا ...وبكده يبقى احنا علمنا الواجب وزياده ووزعنا المصروفات العموميه على المشاريع اخر السنه بسهوله اووووى ...

**☺ وعلى فكره هى دى الفكره ☺**

**قائمه الدخل للمشاريع و القائمه المجمعه للشركه ككل بطريقه الاجور المباشره :-**

|  |  |  |  |  |  |
| --- | --- | --- | --- | --- | --- |
| **بيــان** | **المجمعه** | **( أ )** | **(ب )** | **( ج )** | **(د )** |
| **ايراد المشاريع** | 7120000 | 0 | 1000000 | 5000000 | 1120000 |
| 1. **م المشاريع** | 6565000 | (100000) | (1138000) | 3940000 ) | (1145000) |
| **مجمل الربح/خساره** | 555000 | (100000) | (380000) | 1060000 | (25000) |
| **م عموميه واهلاك** | (850000) | (17000) | 178500) | (535500) | (119000) |
| **صافى الربح/خساره** | (295000) | (117000) | (558500) | 524500 | (144000) |
| **+ ايرادات راسماليه** | 350000 | * خلى بالك ان عندى 3 مشاريع خساره وواحد بس اللى فيه ربح وبالتالى اجمالى الخساره للشركه ككل 295 الف بس لما ضفنا بنود اخرى للايراد غير متعلق بنشاط الشركه الرئيسى اظهر صافى ارباح للعام بقدر 455 الف .. وده نخلى بالنا منه اوى لما نيجى نعمل تحليل مالى للقوائم .... | | | |
| **+ ايراد ايجار عقارات** | 400000 |
| **صافى الارباح** | 455000 |

زى ما شفنا ربح او خساره كل مشروع لوحده و القائمه المجمعه قبل ما نوزع عليه المصروفات الاداريه وبعد ما وزعنا المصروفات الاداريه .. وهى دى الفكره ببساطه تااااااامه ..

لاحظ ان :

* اجمالى الا يراد للشركه = ايراد المشاريع أ + ب + ج + د .
* اجمالى م المششاريع للشركه = اجمالى م المشاريع أ + ب + ج + د .
* بعد ما وزعنا م عموميه اصبح الربح/خساره الشركه = ارباح/خساره المشاريع أ + ب + ج + د .
* بعد كده بنضيف بنود ايراد او مصروف غير متعلقه بالنشاط العام للشركه ك ايجار او سمسره او عمولات او راسماليه او غيره ... وده صافى الربح للشركه
* خلى بالك بالرغم من ان الشركه خساره الا انها باين لها صافى ربح ..
* تابع معايا كتاب تحليل القوائم الماليه و النسب الماليه مهم جداااا ..
* تابع معايا كتاب محاسبه التكاليف فيه حاجات للرقابه برضو حلوه اوى تفيد المقاولات ( اوامر ) .

**يا رب تكون فهمت اى حاجه واسالك بلله يا اخونا الدعاء لى بالخير لانى محتاجه فعلا**

**اكرمنا الله واياكم وتعالى نكمل نقطه تانى كده .. بس اقوم اكل لقمه واجى ☺ جعـــاااااان**

**الاستثمــار العقـــارى .**

حته بقا بسرعه جدااااا عاوز اقولها الا و هى الاستثمار العقارى ,,,, يعنى ايه استثمار عقارى ؟؟؟

يعنى انا شركه ببنى وحدات سكنيه او فلل او ابراج او او او او و ببيعها لحسابى الخاص ,,

دى كده بقت فيها جزئين ,, الاول حته مقاولات فى الصميم و كل المعالجات زى ما قلنا فوق تماما و كلها مقاولات من أ الى ي . و الحته التانيه انى ببيع الوحدات اللى انتجتها ( بنيتها ) دى عاااادى جدااااا انا مبقدمش مستخلص ايراد لاى حد لانى ببنى لحساب نفسى ,,

**طيب لما ببنى الوحدات السكنيه دى بحمل المصاريف ازاى يا برنس ؟؟؟**

عادى يا بروف احنا لما كنا بنصرف اى حاجه فى المقاولات كنا بنعمل القيد كده:

من ح / م العمليات - مشروع ×××

الى ح / الصندوق او المورد او البنك

**اما فى الاستثمار العقارى** ...عندى حلين تلاته تعالى نشوفهم ..

**الحل الاول :** انى بعاملها ك عمليه او مشروع عادى جدااااا و كل ما اصرف مصروف بعمل قيد زى اللى فات تماما و اعليه على حساب / مصروفات مشروع ×××

و باجى اخر السنه بقفل الكلام ده فى حساب اسمه / استثمار عقارى .. او تكوين راسمال او مصروف ايرادى مؤجل او اى اسم براحتك ( وكل دول حسابات وسيطه وبقفلها فى الاخر وهنشوف ازاى :

من ح / استثمار عقارى – مشروع ××

الى ح / م عمليات – مشروع ××

و طبعا الاستثمار العقارى ده بيتحط ضمن جانب الاصول وبكده يبقى انا قفلت كل المصروفات لانها مش مصروفات اصلا بينما انا بكون البضاعه بتاعتى اللى هبيعها .. يعنى بعمل اصله ( المنتج بتاعى )وابيعه ومش عاوزك تعاملها على انها مصروفات لان المصروفات دى حسابات اسميه بتتقفل اخر السنه وملهاش اى اثر على السنوات المقبله بينما انا عاوز يكون لها تاثير وتبان كل القيمه اللى تكلفتها على المبنى ده علشان كده بعاملها مصروف طول السنه ( علشان اعرف اسيطر واراقب ) و بقفلها اخر السنه فى اى حساب وسيط ( علشان ارحلها السنه الجايه واكمل عليها ( وهكذااااا

وطبعا احنا عارفين ان المبانى بتستمر سنتين ولا تلاته علشان كده عاوز طول ما انا ببنى اعرف التكلفه كام ولو بعد 5 سنين اعرف برضك .. تمام كده ؟؟ علشان كده بعاملها كانها اصل .

**الميزه** فى الحكايه دى انى لو حابب اعرف قيمه اى مصروف ( الاسمنت او الرمل او اى حاجه ) بعرفها بسهوله وبتكمن من مراقبتها و السيطره عليها وبتدينى معلومات مفصله كتير اوى لانى بفتح حساب لكل بند ( كانى شركه مقاولات وواخده شغل عادى جدا ) .

**الحل الثانى :** انى ك اصل ثابت ( تكوين استثمارى ) و كل ما اصرف مصروف بعمل قيد اثبات بس و احمله على التكوين الاستثمارى ده او الاستثمار العقارى ( اى ان كان اسمه اللى انت مسميه ).

من ح / استثمار عقارى – مجمع 6 اكتوبر

الى ح / المورد او البنك او عهد عاملين او صندوق ,,,,’’’

كده بالنسبالى بنشئ اصل و ليس عمليه او مشروع ل عميل و انما انا بفتح لها حساب اسمه استثمار عقارى ( برضو تحت الاصول فى الميزانيه ) ,, ولو عندى اكتر من مشروع بعمله مثلا واحد فى 6 اكتور و اخر فى الاسكندريه بعمل مركز تكلفه لكل واحد على حده زى ما كنا بنفتح مركز لكل مشروع فى المقاولات ,, بس مش بفصل المصروف .

من **عيوبها** انها مبتديش اى بيانات مفصله ولا اى رقابه يعنى عكس السابق .

**طيب تعالى بقا ناخد مثال عملى بسرعه كده و نفهم منه الحوارررر ,,,,**

**مثال** بفرض انى شركه استثمار عقارى وببنى مجمع سكنى .. و انا تعاقدت مع احد العملاء على وحده سكنيه بقيمه 140 الف جنيه - 20 الف تعاقد - و 20 استلام - والباقى على 10 اقساط .

طبعا كل ما اخد قسط من العميل هعمل قيد

من ح / البنك او الصندوق

الى ح / العميل \_ دفعه مقدمه او دفعه استلام او اقساط شهريه ) ,,,

ويا ريت تفتح 3 حسابات للعملاء بالتعاقد و الاستلام و الاقساط الشهريه .. واحد فالح يقول ليه ؟؟؟؟؟

اقولو لانى محاسب ووظيفتى انى اوفر معلومات بسرعه واعرف اى حاجه عن اى حاجه فى اى وقت ..

لو طلب منى كل دفعات الاستلام للعملاء كام .. هعرف بسهوله لما افتح كشف حساب – دفعات استلام العملاء ,,, ومش هفضل اجيب كل عميل على حده واطلع من حسابه هو دفع ولا لسه ولا اتاخر ولا اتنيل ولا ايه ... لانى لو حاطط الاجمالى مثلا 100 عميل هتلاقى اجمالى المدفوع ليهم مبلغ اجمالى المدفوع ومش مبين ده استلام ولا تعاقد ولا اقساط ولا ايه ؟؟

بينما لو حاسب لوحده ولاقيت فيه 400 الف هتعرف انهم 20 عميل ( 400 ÷ 20 = 20 ) وممكن تجيب تفصيله كل واحد فيهم امتى وفين .. صح ؟؟ سهله وحلوه كده ؟؟

كده عرفنا ازاى هنثبت الفلوس اللى بناخدها من العميل ( سواء تعاقد او استلام او اقساط ) تعالى معايا ,,,

تعالى نشوف بقا ح العميل ده لما باجى اثبته اصلا ,,, هعمل ايه ؟؟؟

عندى حل من اتنين .. يا اهاجر واسيب البلد دى لانى زهقت ,, او ان حالها يتصلح ,, ☹

**الاول : انى اول ما اتعاقد مع العميل اثبت القصه دى كده وتعالى ناخدها فى خطوات :**

**الطريقه الاولى : اثبات الايراد عند التعاقد :**  نثبت العمليه كلها و نعترف بالايراد كله ونعلى قيمه الشقه كلها على حساب العميل مره واحده و نعل القيد كده :

من مذكورين

20000 ح / العميل – دفعه تعاقد

20000 ح / العميل – دفعه استلام

100000 ح / العميل اقساط شهريه

140000 الى ح / الايرادات ( الوحده رقم 0000 مشروع 0000 )

ثم اثبت الفلوس اللى بتدفع : 20000 من ح / البنك او الصندوق

20000 الى ح / العملاء – دفعه تعاقد ( قفلت الفلوس الى اخدتها )

وكل دفعه بيدفعها العميل بثبتها بنفس القيد بس بغير الحساب من عملاء – تعاقد الى عملاء – استلام او اقساط شهريه ... لحد ما تخلص الاقساط خالص وكل متعلقات الوحده وبيتقفل الحساب لوحده .

**خلى بالك :** هنا انا اثبت كامل القيمه و انا لسه ماخدتش ايراد اصلا بالكامل وبكده لو فرضت انى بعت 100 وحده كلهم فى اول سنه هلبس فى ضرايب بنت كلب غبيه اكتر من اللى انا جمعته اصلا ...

**طب دى كده معالجه مش ظريفه وانا عاوز اعرفك بس .. طيب قولى احلها ازاى و اثبت ايه ؟؟؟**

**الطريقه الثانية : اثبات الايراد عند الدفع :**  يعنى ايه الكلام ده ؟؟

يعنى انا بثبت الكلام ده ايراد مستحق و عملاء .. مش بثبتها ايراد كلها .. اثبت ايراد و بعد كده كل مبلغ بيتدفع من العميل بثبته ايراد واقلله من العملاء و الايراد المستحق ... حد فهم حاجه ؟؟؟ تعالى ناخد بقا من الاول ,,, ونشوف هنعمل القيود ازاى ,,,

هما 3 خطوات فى الحته دى ....

1. اثبات القيمه ونعليها على العملاء ( دفعات ) و الايراد المستحق :

من مذكورين

20000 ح / العميل - دفعه تعاقد

20000 ح / العميل – دفعه استلام

100000 ح / العميل - اقساط شهريه

140000 الى ح / ايراد مقدم ( الوحده رقم 0000 مشروع 0000 )

1. و بعدين اثبت كل دفعه الدفعه باخدها من العميل وانزلها من العملاء فى وقتها :

20000 من ح / الصندوق 20000 الى ح / العملاء – دفعه التعاقد

1. و بعدين اثبت الايراد لنفس القيمه و نقلل الايراد المستحق

20000 من ح / ايراد مقدم 20000 الى ح / ايراد بيع ( ××××× )

كده انا اثبت العميل (تعاقد و استلام و اقساط ) و الايراد ( اللى هتحاسب عليه فى الضرايب – على اد اللى اخدته فعلا ) و الايراد المستحق ( كا ما بيدفع بنزل منه ) و الصندوق دخل فيه اد ايه و كل حاجه .. وخلى بالك انى اخر السنه ل قفلت وانا شغال واخدت من العميل مثلا 80 الف هتلاقى انى معترف ب 80 الف بس و الباقى فى العملاء ( مدين ) وقابله ايراد مقدم ( دائن ) فى الميزانيه والاتنين اد بعض ☺

**تانى حاجه** بشوف انا كنت عامل فوق ح / استثمارى عقارى . واثبت فيه القيمه اللى بيتها بسعر التكلفه ..

يعنى انا بعت جزء واثبت ايراده ب 20 الف يبقى اثبت التكلفه اللى هتدخل قائمه الدخل وانزلها من حساب الاستثمار العقارى ...و لتكن النسبه 75 % = 20 × 75% = 15 الف

15000 من ح / تكلفه الوحدات المباعه

15000 الى ح / الاستثمار العقارى ...

**ثالث حاجه** لما العميل بيدفع دفعه اقساط مثلا تانى بعمل 3 قيود كالتالى :

1. الاول بنزل من حساب العميل و اثبت الصندوق ,,..

10000 من ح / الصندوق

10000 الى ح / العميل – اقساط

1. بثبت تكلفه البضاعه وانزلها من الاستثمار العقارى

7500 من ح / تكلفه الوحدات المباعه

7500 الى ح / الاستثمار العقارى

1. بثبت الايراد عن المبلغ و انزله من الايراد المستحق

10000 من ح / ايراد مستحق

10000 ح / ايراد المبيعات

**لو حد فهم حاجه يبقى يقابلنى ☺ وتعالى نشوف المثال ده**

**- احدى شركات الاستثمار العقارى بتبنى مجمع المنحوسين فى الارض 100 وحده عام 2006 , و اتكلفت اول سنه 1.5 مليون وتانى سنه 4.5 مليون وثالث سنه 4 مليون . ( اجمالى التكلفه 10 مليون ) . و سعر الوحده 150 الف ( دفعت تعاقد 30 – استلام 20 – و 10 اقساط نسف سنويه × 10 الاف ) ,, يبقى اجمالى ال100 وحده 15 مليون ,,**

**باعت اول سنه 45 وحده كالتالى :**

**دفعه تعاقد = 45 × 30 الف = 1,350,000 جنيه**

**اقساط شهريه = 70 قسط ( لل45 شقه ) × 10 الاف ( قيمه القسط ) = 700,000 ج**

**باعت تانى سنه 30 وحده كالتالى :**

**دفعه تعاقد = 30 × 30 الف = 900,000 جنيه**

**اقساط شهريه = 140 قسط ( لل45 شقه ) × 10 الاف ( قيمه القسط ) = 1,400,000 ج**

**دفعات استلام = 55 × 20 = 1,100,000 ج**

**باعت ثالث سنه 15 وحده كالتالى :**

**دفعه تعاقد = 15 × 30 الف = 450,000 جنيه**

**اقساط شهريه = 180 قسط ( لل45 شقه ) × 10 الاف ( قيمه القسط ) = 1,800,000 ج**

**دفعات استلام = 15 × 20 = 300,000 ج**

**اعمل بقا القيود وحسابات الاستاذ لكل سنه واحسب ربح او خساره كل سنه ,,,,**

**وخلى بالك انى بخلص المشورع ده غالبا قبل ما العملاء يخلصو الاقساط**

اول حاجه لازم تعرفها انك ترتب الحل و تشوف نسبه المصروف للايراد كام ؟؟؟؟

الايراد 15 والمصروف 10 يعنى ( النسبه = 1 ÷ 1.5 = .66 ) لو ايراد ب 5000 جنيه يقابله مصروف ب 3350 ,, ومن هنا كل ما تثبت بيع نثبت التكلفه بنسبه .66 من الايراد ,,

عاو زاقول قبل الحل انى بثبت كل عميل لوحده بس هنا انا بسهل الحكايه و بدى ارقام مجمله انما الشغل ده انت بتعمله لكل عميل على حده وحساباته لوحدها تماما ..

**تعالى نشوف قيود اول سنه**

|  |  |  |  |  |  |
| --- | --- | --- | --- | --- | --- |
| 1 .عند اثبات المصروفات لاول سنه هعملها كلها م عمليات ,,, | | | | | |
| مدين | **دائن** | **جزئى** | **بيان** | **ملاحظات** | |
| 1500000 | 1500000 |  | من ح / م عمليات – المنحوسين  الى ح / البنك ( بنصرف من البنك ) | كل المواد اللى اشتريتها ,, بالاجمالى للتسهيل | |
| 2 . اخر السنه بقفل المصروفات كلها فى حساب الاستثمار العقارى ( وسيط ) | | | | | |
| 1500000 | 1500000 |  | من ح / استثمار عقارى – المنحوسين  الى ح / م عمليات المنحوسين | كده انا قفلت المصاريف, فى استثمار عقارى (اصل | |
| 3 . انا بعت 45 وحده × 150 الف و عاوز اثبت البيع و اعليها على العميل الجديد و ايراد مستحق | | | | | |
| 350,000 1  900,000  4,500,000 | 6,7500,000 |  | من مذكورين  ح / العملاء - دفعات تعاقد  ح / العملاء - دفعات استلام  ح / العملاء – اقساط شهريه  الى ح / ايراد مقدم | انا كده اثبت البيع على العملاء وايرادى المستحق من العمليه دى ... عادى جدا | |
| 4 .عاوز اثبت دفعات التعاقد ال 45 المدفوعين من العملاء : هعمل الحكايه دى زى ما عرفنا على 3 قيود(أ)نثبت الفلوس ونقللها نت العملاء (ب) اثبت ايراد واقلل ايراد مقدم (ج) نحسبها تكلفه بضاعه مباعه ونقللها من استثمار عقارى | | | | | |
| ( أ ) عاوز ادخل الفلوس للصندوق بقا اخفض ح عملاء – تعاقد لانى احدت الفلوس من 45 عميل | | | | | |
| 1,350,000 | 1,350,000 |  | من ح / الصندوق او الينك  الى ح / العملاء – دفعه تقاعد | اثبت دفعات من كل العملاء | |
| ( ب ) تعالى نعترف بالايراد بتاع العمليه دى على اد الفلوس اللى اخدناها ونقفل الايراد المقدم | | | | | |
| 13500000 | 13500000 |  | من ح / الايراد المستحق  الى ح / الايراد | خفضت الايراد المقدم وعليت الايرد ,,.,,. | |
| ( ج ) تعالى نثبت بقا تكلفه ال 45 وحده دول و على اد اللى اخدناها كام ؟؟؟؟؟ ( قلنا النسبه .66 - يعنى = 13500000 × .66 = 891000 جنيه دى تكلفه الوحدات اللى اتباعت ( الايراد × نسبه التكلفه ) | | | | | |
| 891000 | 891000 |  | من ح / تكلفه المبيعات  الى ح / الاستثمار العقارى | قفلت الاستثمار العقارى فى تكلفه المبيعات , | |
| 5 . عاوز اثبت الاقساط المدفوعه من العملاء :: هنعمل نفس الخطوات السابقه ( أ ) – ( ب ) - ( ج ) . | | | | | |
| ( أ ) عاوز ادخل الفلوس للصندوق بقا اخفض ح عملاء – تعاقد لانى احدت الفلوس من 45 عميل ب 70 قسط | | | | | |
| 700,000 | 700,000 |  | من ح / الصندوق او الينك  الى ح / العملاء – دفعه تقاعد | اثبت دفعات من كل العملاء | |
| ( ب ) تعالى نعترف بالايراد بتاع العمليه دى على اد الفلوس اللى اخدناها ونقفل الايراد المقدم | | | | | |
| 700,000 | 700,000 |  | من ح / الايراد المستحق  الى ح / الايراد | خفضت الايراد المقدم وعليت الايرد ,,.,,. | |
| ( ج ) تعالى نثبت بقا تكلفه ال 45 وحده دول و على اد اللى اخدناها كام ؟؟؟؟؟ ( قلنا النسبه .66 - يعنى = 700000 × .66 = 462000 جنيه دى تكلفه الوحدات اللى اتباعت ( الايراد × نسبه التكلفه ) | | | | | |
| 462000 | 462000 |  | من ح / تكلفه المبيعات  الى ح / الاستثمار العقارى | قفلت الاستثمار العقارى فى تكلفه المبيعات , | |
| 6 . سنه 2005 خلصت وعاوز اشتغل فى 2006 بالقيم و الفلوس بتاعتها ... عادى جدا نفس الخطوات هى هى تماما. | | | | | |
|  |  |  |  |  | |

**هعمل نفس الخطوات ,,,**

1. اثبت العقود الجديده بالقيم
2. اثبت الفلوس اللى دخلت من دفعات التعاقد واقلل بيها العملاء
3. اثبت الايراد لقيم دفعات التعاقد واقلل الايراد المقدم
4. اثبت تكلفه البضاعه المباعه و اقللها من الاستثمار العقارى بقيمه دفعات التعاقد
5. اثبت الفلوس اللى دخلت من دفعات الاقسط واقلل بيها العملاء
6. اثبت الايراد لقيم دفعات الاقسط واقلل الايراد المقدم
7. اثبت تكلفه البضاعه المباعه و اقللها من الاستثمار العقارى بقيمه دفعات الاقسط
8. اثبت الفلوس اللى دخلت من دفعات الاستلام واقلل بيها العملاء
9. اثبت الايراد لقيم دفعات الاستلام واقلل الايراد المقدم
10. اثبت تكلفه البضاعه المباعه و اقللها من الاستثمار العقارى بقيمه دفعات الاستلام

**وبكده انهى برضو 2006 وانا مرتاح الضمير . وقفلت الايراد والمصروف وكله كله كله ,,,,**

**ولما تفتح عام 2007 عادى جداااا هعمل اللى بعمله كل يوم عادى جدا ..**

ملحوظه : خد بالك ان كل عمليه بيحصل ليها 3 قيود زى ما قلنا فى الطريقه دى ... والطريقه دى شغلها اكتر بس ادق واحسن وبتدى معلومات اكتر وبتوفر لك كل بيانات الوحدات المباعه وايه اندفع فيها وايه باقى و صرفت كام على المشروع وباقى كام وبلابلابلا ..

تمام ؟؟؟ تعالى نشوف حسابات ااستاذ هتبقى عامله ازاى ؟؟؟

**ح / العملاء – دفعة تعاقد ح / العملاء – دفعه استلام**

|  |  |  |  |  |  |  |  |
| --- | --- | --- | --- | --- | --- | --- | --- |
| **بيان** | **مدين** | **دائن** | **رصيد** | **بيان** | **مدين** | **دائن** | **رصيد** |
| 2005 اثبات | 1350000 |  | 1350000 | 2005 اثبات | 900000 |  | 900000 |
| 2005 تحصيل |  | 1350000 | 0 | 2005 تحصيل |  | 0 | 900000 |
|  |  |  |  |  |  |  |  |
| **الرصيد الاجمالى** |  |  |  | **الرصيد الاجمالى** |  |  |  |

**ح / الاقساط العملاء – الشهريه**

|  |  |  |  |
| --- | --- | --- | --- |
| **بيان** | **مدين** | **دائن** | **رصيد** |
| 2005 اثبات عند البيع | 4500000 |  | 4500000 |
| 2005 تحصيل الاقساط من العملاء |  | 700000 | 380000 |
|  |  |  |  |
| **الرصيد الاجمالى** |  |  |  |

**ح / الايراد – ( المشروع ×× ) ح / الايراد المقدم ( ×× )**

|  |  |  |  |  |  |  |  |
| --- | --- | --- | --- | --- | --- | --- | --- |
| **بيان** | **مدين** | **دائن** | **رصيد** | **بيان** | **مدين** | **دائن** | **رصيد** |
| 2005 تعاقد |  | 1350000 |  | 2005 بيع45وحده |  | 6750000 | 6750000 |
| 2005 اقساط |  | 700000 | 2050000 | 2005 تعاقد | 1350000 |  | 5400000 |
|  |  |  |  | 2005 اقساط | 700000 |  | 4700000 |
| **الرصيد الاجمالى** |  |  |  | **الرصيد الاجمالى** |  |  |  |

**ح / استثمار عقارى – ( مشروع ×× ) ح / تكلفه المبيعات ( ×× )**

|  |  |  |  |  |  |  |  |
| --- | --- | --- | --- | --- | --- | --- | --- |
| **بيان** | **مدين** | **دائن** | **رصيد** | **بيان** | **مدين** | **دائن** | **رصيد** |
| 2005 تعاقد | 1500000 |  | 1500000 | 2005 تعاقد | 891000 |  | 891000 |
| 2005 بيع 45 وحده |  | 891000 | 609000 | 2005 اقساط | 462000 |  | 1353000 |
| 2006 اقساط |  | 462000 | 147000 |  |  |  |  |
| **الرصيد الاجمالى** |  |  |  | **الرصيد الاجمالى** |  |  |  |

ده كان حساب الاستاذ لعام 2005 فقط و طبعا هنكمل عليه 2006 عادى جدا ا اااااا زى ما احنا عارفين هناخد رصيد 2005 ونكمل عليه 2006 واللى بيطلع رصيد 2006 هكمل عليه 2007 ..... وهكذا .

**ملحوظات هامه جداااا**

تعالى نشوف شويه ملحوظات وفنيات علشان نفهم احنا بنعمل ايه فى شكل نقاط ::::

* فى ح / الاستثمار العقارى ده بقفل فيه كل سنه مبلغ المصاريف بتاعته .. و بخفض منه الوحدات المباعه بقدر اللى تباع ... و لما اجى اخر المثال ده هلاقى انى بعت بس 90 وحده اى انى المفروض انى اخفض من الاستثمر العقارى ( 10 مليون الاجمالى كله ) مبلغ الوحدات المباعه 9 مليون وهتلاقى فيه رصيد واحد مليون .. وده فعلا قيمه البضاعه المتبقيه من المشروع .. بفرض انها بضاعتى اللى ببيعها للناس ف انا بعت ما تكلفته 9 مليون ومتبقى عندى ما تكلفته مليون .. تمام كده
* حساب / تكلفه البضاعه المباعه .. دى برضو بقفل فيها كل سنه ما تم بيعه بنسبه .66 من البيع .. بمعنى انى لو صرفت مليون او اتنين ماليش فيه انما بثبت انا بعت ب 100 جنيه و دى تكلفتهم ( 100 × .66 = 66 جنيه ) يبقى اصبت 66 جنيه بغض النظر عن انا اتكلفت اد ايه .. وده لانى اصلا موسط حساب بقفل فيه التكلفه اسمه استثمار عقارى وبعتبره اصل ...
* خلى بالك انا لو بنيت المشروع كله وكل سنه بحول المصاريف الى ح / استثمار عقارى .. ومبعتش ولا وحده هلاقى انى معنديش اى مصاريف ولا اى تكلفه مبيعات ولا اى ايراد وهاقى عندى اصل موجوده ( البضاعه او الوحدات بتاعتى ) اسمها ح استثمار عقارى بقيمه كل التكاليف والمصروفات .
* خلى بالك انى لو بعت ربع المشورع عحسب تكلفه البضاعه المباعه ( هعترف بالصروف ) لربع المشروع وكمان هعترف بالايراد لربع المصروف ..
* خلى بالك انى اول ما بعت الوحدات عملت قيد لتعليه قيمه الوحدات على العملاء و حكمان فتحت حساب ايراد مستحق .. ولو محصلتش ولا قسط هلاقى انى عادى جداااا .. عندى اقساط ب مليون وايراد مستحق بمليون و معنديش اى ايراد ولا تكلفه بضاعه ( المصروف ) يعنى هتعمل تاثير فقط على الميزانيه ومش هتعمل تاثير على قائمه الدخل ... حد فاهم حاجه والنبى ؟؟ ☺
* خلى بالك ان ابعمل قيد استحقاق الاول بكل الدفعات والايراد المقدم ده و لما العميل بيدفع بعترف بالايراد والمصروف .... علشان بتقل من الميزانيه ( اصول" استثمار ع" – وخصوم "ايرادمقدم" ) وبتزيد فى قائمه الدخل(ايراد"اللى بقلل بيه ايراد مقدم "- وتكلفه بضاعه " اللى بقفلها فى استثمار ع")
* تعالى نقول انى اول ما بعمل البيع بثبت العملاء على اختلاف طبيعه الحساب ( تعاقد او استلام او اقساط ) و لما بحصل بثبت التحصيل واقلل العملاء و اثبت كمان الايراد والمصروف . و الرصيد بيرحل للعام القادم وتعالى نشوف ح / العملاء اقساط مثلا كده ....

|  |  |  |  |
| --- | --- | --- | --- |
| **بيان** | **مدين** | **دائن** | **رصيد** |
| 2005 اثبات عند البيع | 4500000 |  | 4500000 |
| 2005 تحصيل الاقساط من العملاء |  | 700000 | 3800000 |
| 2006 اثبات عند البيع | 3000000 |  | 6800000 |
| 2006 تحصيل الاقساط من العملاء |  | 700000 | 6100000 |
| وهكذا فى كل سنه لما ابيع اثبت ولا احصل اخفض وبعد ما اخلص بيع هحصل فقط لحد ما الحساب يقفل | | | |
| **الرصيد الاجمالى** |  |  |  |

* خلى بالك انه عام 2005 ح عملاء دفعات استلام – محصلش فيه اختلاف ولا حاجه لان العملاء محدش فيهم دفع دفعات استلام اصلا .. وبالتالى هى استحقاق فقط وترحل للعام التالى استحقاق .. و العام التالى لما بيعنها هنحمل استحقاق تانى على رصيد 2005 ليصبح (900 + 1100 = 2 مليون) ولما العملاء هتدفع مثلا 750 الف يصبح الرصيد المرحل ل 2007 هو 1,250,000 ج ,,’
* خلى بالك برضو كل ما ابيع بثبت دفعات الاستلام ولما بحصل بقلل الدفعات دى و كل مره بيبان الرصيد و هتفضل لما تتقفل لوحدها .. وتعالى نشوف مثلا الحساب هيبقى كده مثلا مثلا مثلا

|  |  |  |  |
| --- | --- | --- | --- |
| **بيان** | **مدين** | **دائن** | **رصيد** |
| 2005 اثبات عند البيع | **900000** |  | **900000** |
| 2005 تحصيل الاقساط من العملاء |  | **0** | **900000** |
| 2006 اثبات عند البيع | **600000** |  | **1500000** |
| 2006 تحصيل الاقساط من العملاء |  | **1100000** | **400000** |
| 2007 اثبات عند البيع | **300000** |  | **700000** |
| 2007 تحصيل الاقساط من العملاء |  | **300000** | **400000** |
| 2008 اثبات عند البيع | **200000** |  | **600000** |
| 2008 تحصيل الاقساط من العملاء |  | **200000** | **400000** |
| 2009 تحصيل الاقساط من العملاء |  | **300000** | **100000** |
| 2010 تحصيل الاقساط من العملاء |  | **100000** | **صفر** |
| **الرصيد الاجمالى** |  |  |  |

شفت بقا كل ما ببيع بعلى على الحساب و لما بحصل بقلل منه حتى لو خلصت اخر 10 شقق فى 2008 هثبتها و فى 2009 و 2010 مفيش بيع بس فيه تحصيل بس وبالتالى بقلل القيم لحد ما خلصت اقساط الاستلام وبقى حسابه رصيده صفر ... وده كل حال لكل الحسابات التانى ... حلوه دى ؟؟

* نفهم من كده ان حسابات العملاء التلاته دول مفهمش اى مشكله ..
* برضو ح الايراد مفيش اى مشكله لما بحصل فلوس بعترف ب ايراد بنفس القيمه
* ح الايراد المقدم برضو لما بحصل بقلل منه بنفس القيمه
* ح الاستثمار العقارى لما بحصل بقلله بنفس القيمه
* ح / تكلفه البضاعه المباعه برضو لما بحصل بزوده بنفس القيمه

**خلى بالك هنا .....**

* خلى بالك فى ناس او طرق بتقول انا لما بتبيع بتعترف بالايراد لقيمه الشقه كلها وبتقفلها كلها من استثمار عقارى ة تزوده كلها على حساب تكلفه البضاعه المباعه .. يعنى بعت شقه ب 150 الف هعترف بالايراد كله سواء حصلت او محصلتش .. بمجرد البيع .. وبعمل القصه اللى فاتت كلها باجمالى قيمه الوحده 150 الف و ساعتها بعمل قيد واحد للاعتراف بالايراد مش كل دفعه و برضو قيد واحد بس لتقليل ااستثمار العقارى و تكلفه البضاعه المباعه مش مع كل دفعه ... وده مش عيب
* ناس تانى بتعمل الحكايه دى مره واحده بس بعد ما العميل يخلص قيمه الوحده بالكامل .. يعنى عكس الطريقه السابقه ... وعادى جدااا برضو كل واحد حر .. بس كده ☺

**دليــل الحــسـابـات**

من خلال الاسم هنعرف ان ده القائد او اللى بستدل منه و بطلع منه اسماء الحسابات اللى عندى كلها .

و برضو اعرف انه على شكل شجره بمعنى انه بيبداء بعنصر رئيسى و العنصر ده ينقسم الى اتنين او اكتر فرعيين وكل واحد فرعى يقسم الى عدد من العناصر الجزئية وكده يعنى ,,

و فى الاول تعالى نعرف ايه العناصر الرئيسىه والفرعيه والجزئيه والكلام ده ,,

هناك فقط خمسه لا غير من الحسابات الرئيسيه و دى ثابتة فى العالم كله هى :

**الاصول – الخصوم – حقوق الملكيه – الايرادات – المصروفات**

**نفردها بقا و نشوف الفرعيات بتاعتها و الجزئية كمان**

|  |  |  |  |
| --- | --- | --- | --- |
| **م** | **الحسابات الرئيسية** | **الحسابات الفرعيه** | **الحسابات الجزئيه** |
| **1** | **الاصول** | 1/1 اصول ثابته | زى الاراضى و الات و العده و المبانى ,, |
| 1/2 اصول متداوله | البنك الصندوق والعملاء والمخزون |
| **2** | **الخصوم** | 2/1 خصوم قصيره الاجل | الموردين و مقاولى الباطن ,,, |
| 2/2 خصوم طويله الاجل | قروض و تمويل طويل الاجل |
| **3** | **حقوق الملكيه** | 3/1 راس المال | هوا راس المال ولا يتغير الا باجارات رسميه |
| 3/2 الاباح المرحله | ارباح السنوات السابقه |
| 3/3 ارباح العام | اللى هوا بتاع السنادى ودى فقط بالميزانيه |
| 3/4جارى الشركاء ان وجد | المسحوبات و خلافه |
| 3/5الاحتياطيات ان وجدت | احتياطيات لها انواع كثيره نعرفها بعدين |
| **4** | **الايرادات** | 4/1 ايرادات النشاط | هى الايرادات المباشره المتعلقه بالنشاط |
| 4/2ايرادات اخرى **(راسماليه)** | غير مباشره و ملهاش علاقه بالنشاط |
| **5** | **االمصروفات** | 5/1 اداريه وعموميه | بتاع المكتب و مش مرتبطه اوى بالانتاج |
| 5/2 م النشاط ( التشغيل ) | مواد و اجور و اخرى و بتقسم الى بنود كتيررررررر اوى و كلا على حسب ,, |

**ببساطه اوى دى فكره الدليل . انى بقسم الحسابات دى لفرعيات و الفرعيات الى جزئيات و الجزئيات الى حسابات و تعالى نمسك بقا كل بند فى الدليل لوحده و نشرحه حته حته . لان الدليل يعتبر العصب و الاساس اللى بفضل شغال عليه علطوووول و هنبدا كالعاده بالاصول و نقول علطول ل ل ل** , ☯☯ .

**و هفترض انى شغال مثلا فى مصنع ملابس او شركه مقاولات و نشوف ايه الاصول دى ,,,**

1 – الاصول : : زى ما كلنا عارفين ان الاصول تقسم الى اصول ثابته ( اللى بستعملها فى الانتاج ) و اصول متداوله ( اللى بصرف منها على الانتاج و تساعدنى فى البيع والشراء والمخزون و كده ) .

|  |  |  |  |  |
| --- | --- | --- | --- | --- |
| **1 / الاصول** | | | | |
|  | | 1 / 1 الاصول الثابته ( تقيم الى : ) | | |
|  | |  | 1/1/1 الاراضى | |
|  | |  | (ممكن اقسمها الى فرعيات او اسيبها حساب واحد مجمل ) | 1/1/1/1 ارض رقم ... بموقع ... |
|  | |  | 1/1/1/2 ارض ,, بموقع ,, |
|  | |  | 1/1/1/3 ارض "" بموقع :: |
|  | |  | 1/1/2 المبانى | 1/1/2/1 مبنى المصنع ,,, |
|  | |  |  | 1/1/2/2 المخازن ,,, |
|  | |  | 1/1/3 الات و معدات  **( دى بقسمها براحتى جداااا)** | 1/1/3/1 رافعه برجيه **( و دى بقسمها الى رافعات كذا وكذاوكذا)** |
|  | |  | 1/1/3/2 شيول **( برضو بقسمها )** |
|  | |  | 1/1/3/3 معدات ثقيله |
|  | |  | 1/1/3/4 الات رصف طرق |
|  | |  | 1/1/4 العدد و الادوات | قسمها براحتك |
|  | |  | 1/1/5سيارات وشاحنات | 1/1/5/1سيارات ملاكى |
|  | |  |  | 1/1/5/2باصات |
|  | |  |  | 1/1/5/3 نقل خفيف |
|  | |  |  | 1/1/5/4نقل تقيل ,,,,, |

خلى بالك ان كل بند من دول انا بفتح له حسابات باسمه .. مثلا السيارات فتحت لها سيارات نقل خفيف و تقيل وملاكى وا اتوبيسات و ممكن افتح تحت الاتوبيسات ده فرعيات تانى مثلا اتوبيسات 50 راكب ( هيكون عندى 5 اتوبيسات مثلا) وافتح لكل واحد منهم حساب او اجمعهم فى نفس الحساب عادى جدا ,, و كذلك السيارات السيدان ممكن اقسمها بالماركه اوبالموديل او ممكن مقسمهاش خالص واخليها كده ) .

دى ببساطه فكره و تعالى نشوف فكره تانى فى **الاصول المتداوله** ..

|  |  |  |  |  |  |  |  |
| --- | --- | --- | --- | --- | --- | --- | --- |
|  | 1 / 2 الاصول المتداوله | | | | | | |
|  |  | 1/2/1 النقد بالصندوق و البنوك | | | | | |
|  |  |  | | 1/2/1/1 النقد بالصندوق | | | |
|  |  |  | | 1/2/1/2 النقد بالبنوك | | | |
|  |  |  | |  | | | 1/2/1/2/1 بنك الاهلى |
|  |  |  | |  | | | 1/2/1/2/2 بنك الراجحى |
|  |  |  | |  | | | 1/2/1/2/3 بنك الرياض |
|  |  |  | |  | | | 1/2/1/2/4 بنك البلاد |
|  |  | 1/2/2العملاء ( دول تقسمهم براحتك) | | | | | |
|  |  |  | | 1/2/2/1 عملاء وزارة التعليم | | | |
|  |  |  | |  | | | 1/2/2/1/1 مدرسه الفتح |
|  |  |  | |  | | | 1/2/2/1/2 معهد الصحه |
|  |  |  | |  | | | 1/2/2/1/3 جامعه تجاره |
|  |  |  | | 1/2/2/2 عملاء وزارة الصحه | | | |
|  |  |  | |  | | | 1/2/2/2/1 مستشفى المره |
|  |  |  | |  | | | 1/2/2/2/2 مستشفى الصحه |
|  |  |  | |  | | | 1/2/2/2/3 مستوصف الاسكندريه |
|  |  |  | | 1/2/2/3 عملاء وزارةالطرق والكبارى | | | |
|  |  |  | |  | | | 1/2/2/3 /1 طريق السويس |
|  |  |  | |  | | | 1/2/2/3 /2 كوبرى المنيا |
|  |  |  | |  | | | 1/2/2/3 /3 طريق اسكندرية |
|  |  | 1/2/3 خطابات الضمان ( مقاولات ) | | | | | |
|  |  |  | | 1/2/3/1 خطابات ضمان بنك الراجى | | | |
|  |  |  | |  | | | 1/2/3/1/1 خطاب ابتدائى ( بتفتح لكل مشروع خطاب باسمه ) |
|  |  |  | |  | | | 1/2/3/1/2 خطابات نهائى |
|  |  |  | |  | | | 1/2/3/1/3 خطابات الدفع المقدمه |
|  |  |  | | 1/2/3/1 خطابات ضمان بنك الرياض | | | |
|  |  |  | |  | | | 1/2/3/1/1 خطاب ابتدائى |
|  |  |  | |  | | | 1/2/3/1/2 خطابات نهائى |
|  |  |  | |  | | | 1/2/3/1/3 خطابات الدفع المقدمه |
|  |  | 1/ 2/ 4 المخزون | | | | | |
|  |  |  | | 1/2/4/1 مخزون مواد خام | | | |
|  |  |  | |  | | | 1/2/4/1/1 اسمنت |
|  |  |  | |  | | | 1/2/4/1/2 حديد وووو |
|  |  |  | | 1/2/4/2 مهام و قطع غيار ( | | | |
|  |  |  | |  | | 1/2/4/2/1 مهام او قطع ..... | |
|  |  | 1/2/5 عهد العاملين ( بنفتح لكل واحد حساب باسمه ) | | | | | |
|  |  |  | | 1/2/5/1 عهده ,,,,, فلان | | | |
|  |  |  | | 1/2/5/2 عهده ,,, علان | | | |
|  |  | 1/2/6 ذمم عاملين ( سلف يعنى ) زى العهد | | | | | |
|  |  | 1/2/7 ايراد مستحق - كل واحد باسمه وفرعياته | | | | | |
|  |  | 1/2/8 مصروف مدفوع مقدم - كل واحد باسمه وفرعياته | | | | | |
|  |  | 1/2/9 اوراق قبض | | | | | |
|  |  | 1/2/10 دفعات مقدمه مقاولين باطن ( قسمها بالمقاولين او بالمشاريع ) | | | | | |
|  |  |  | 1/2/9/1 مقاولين خرسانه | | | | |
|  |  |  |  | | 1/2/9/1/1 سيد زلطه | | |
|  |  |  |  | | 1/2/9/1/2حماده شكاره | | |
|  |  |  | 1/2/9/2 مقاولين سيراميك ,,,, | | | | |
|  |  |  |  | | 1/2/9/2/1 محمد مسطره | | |
|  |  |  |  | | 1/2/9/2/2 احمد سمير | | |
|  |  | 1/2/11 تامين اعمال مشاريع(طبعا كل مشروع لوحده او على حسبت قسيمك) | | | | | |
|  |  | /2/12 حسابات مدينه اخرى | | | | | |
|  |  | 1/2/13 ارصده مدينه تحت التسويه | | | | | |
|  |  | 1/2/14 اى حاجه تانى عندك ... ارمى ى ى ى | | | | | |
|  |  |  | | | | | |
|  |  |  | | | | | |

كده ببساطه فكره الدليل او الشجره لانها فعلا زى الشجره .. بيكون طالع فرع كبير وبيقسم الى اصغر واصغر لحد ما نوصل لورقه الشجره ( اللى هيا اسم الحساب اللى بنكتب فيه ) مثلا العملاء :

الفرع الكبير هو الاصول المتداوله – الفرع الاصغر هو العملاء – الفرع الاصغر عملاء مبيعات كذا – الورقه بقا هى اسم العميل و ده بنفتح له حساب مثلا – عميل : محمد سيد ( ورقه الشجره الاخيره )

برضو ممكن اقسم بطريقه تانى غير دى .. ازاى !!؟؟ يعنى مثلا فى خطابات الضمان بدل ما اقسمها على حسب البنوك ,, ممكن اقسمها على اساس نوع خطابات الضمان وهتكون كده

خطابات الضمان الابتدائى : خطابات بنك البلاد – الرياض – الراجحى

خطابات الضمان النهائى : خطابات بنك البلاد – الرياض – الراجحى

خطابات الدفع المقدمه : خطابات بنك البلاد – الرياض – الراجحى

اما بالنسبه للارقام اللى انا عمال اكتبها 1/1/2 و كده ف دى الترقيم او الكود بتاعها اللى بستدل بيه على اسم الحساب ..

و بنفس الطريقه برقم يعنى مثلا الاصول 1 وتقسم الى ثابته 1/1 و متداوله 1/2 **–** و اجى اخد المتداوله تقسم الى نقد وبنوك 1/2/1 و عملاء 1/2/2 **–** ومن ثم اقسم العملاء الى عملاء مبيعات الاقمشه 1/2/2/1 وعملاء مبيعات الملابس 1/2/2/2 وعملاء مبيعات البطيخ 1/2/2/3 **–** وثم اخد عملاء مبيعات البيطيخ اقسمها على العملاء اللى عندى مثلا الحاج سيد الاقرع 1/2/2/3/1 و المعلم سيد سكينه 1/2/2/3/2 و المعلم ابو النمس 1/2/2/3/3 و افضل بقا ازود فى الرقم الاخير ده كلما زاد عندى عدد العملاء زى ما انا عاوز وكل ما الاقى عميل جديد اديلو رقم مسلل ورا اللى عندى و اكمل عادى جدااااا.....

تعالى نعيد ونزيد تان لان دى زيتونه و اول خطوه فى الحسابات هى اعداد الدليل ,

الدليل هو الشجر اللى بقيم فيها واعرف حساباتى .. يعن مثلا مثلا انا لو رحت شركه جديده ومعرفش فيها اى حاجه و لاقيت فاتوره شراء اسمنت لموقع ×× ,’آ’,.

هبص على الدليل الاقى ان الاسمنت ده داخل تحت بند اسمه مصاريف العمليات و فوق منه بند مصاريف

تعالى نشوف يعنى ايه مستوى الحساب ...

عارفين ان عندنا 5 حسابات رئيسيه وكل واحد فيهم مقسم الى عده مستويات فرعيه وخلافه وتعالى نشوف ازاى التقسيمه مثلا فى بند الاصول ..

|  |  |  |  |  |  |  |
| --- | --- | --- | --- | --- | --- | --- |
| **المستوى (1)** | **المستوى (2)** | **المستوى (3)** | **المستوى (4)** | **المستوى (5)** | **المستوى (6)** | **المستوى (7)** |
| **الاصول** |  | | | | | |
| **اصول متداوله** |  | | | | |
| خطابات ضمان |  | | | |
| خطابات بنك مصر |  | | |
| ابتدائى |  | |
| مستشفى ×× |  |
| كوبرى ×× |  |
| دفعه مقدمه |  | |
| مدرسه ,,,, |  |
| برج //// |  |
| نهائى |  | |
| مجمع فيلات ,,, |  |
| فيلا1 |
| فيلا2 |
| خطابات بنك اهلى |  | | |
| ابتدائى |  | |

المستوى (1) اصول - المستوى (2) اصول متداوله - المستوى (3)خطابات ضمان - المستوى (4) خطابات ضمان بنك ××× - المستوى (5) خطاب ضمان بنك ×× ابتدائى مثلا - المستوى (6) خطاب ضمان بنك ×× ابتدائى مجمع فلل ( مقدمين فيه 4 خطابات مثلا وبنفتح لكل واحد حساب مستقل ) - المستوى (7) خطاب ضمان بنك ×× ابتدائى مجمع فلل خطاب اول ( او تانى او تالت ) - المستوى (8) -

هنا لحد 7 مستويات بس وفى حسابات تانى بتحتاج اكتر وللعلم انا عندى لحد 12 رقم يعنى ممكن ادخل عندى 12 مستوى للحساب الواحد ,,,

حد فهم اى حاجه ؟؟؟ طيب لو عاوز اعمل نفس الحوار ده لحساب العملاء هيكون كده ...

المستوى (1) اصول - المستوى (2) اصول متداوله - المستوى (3)عملاء - المستوى (4) عملاء وزارة الصحه - المستوى (5) عملاء وزاره الصحه منطقه القاهره الكبرى - المستوى (6) ) عملاء وزاره الصحه منطقه القاهره الكبرى مستشفى ×××× .

انا كمان ممكن اقسم تقسيم تانى غير ده لخطابات الضمان مثلا هبداء الاول من تقسيم ابتدائى او نهائى ولا دفع ولا ايه .. وبعدين اقول خطاب ضمان ابتدائى دفع بنك ايه .. يعنى هعكس شويه بس .. تقسيم مختلف .

ايه الفايده من ده ؟؟

لما ببنى دليل الحسابات ده اللى انا بشتغل عليه ( فى البرامج الجاهزه والاكسيل ) ولما بقول انا عاوز رصيد حساب **الاصول** كلها هيجيب الرصيد اللى فى مستوى **1** ولو قلت **المتداوله** يبقى اللى فى مستوى **2** ولو قلت العملاءولا خطابات الضمان هيجيب الرصيد اللى لحد مستوى 3 ولو قلت عملاء وزاره الصحه هيجيب رصيد كل المشاريع اللى عندى تبع وزاره الصحه 4 ولو قلت عملاء وزاره الصحه منطقه الدلتا مثلا هيجيب رصيد كل العملاء اللى عندى فى الدلتا بس 5 لو قلت عملاء وزاره الصحه منطقه الدلتا مشروع ×× مستوى 6 .

حد فهم اى حاجه ؟؟؟ طيب لو فى شركه مقاولات لان ده كتاب مقاولات ....

انا بعمل حاجه اسمها مراكو تكلفه وبربطها بالدليل ده ... لانى عملت فى الدليل مصروفات المشاريع ..

و باجى اقول انا عاوز مصروفات المشاريع كلها هيدينى الرصيد ولو قلت مشروعات الصعيد بس يدينى الرصيد ولو قلت انا عاوز مصروفات الصيعد بس اللى تبع وزاره الصحه هيدينى ولو قلت عاوز مصروفات الصعيد كلها مثلا بند الاسمنت هيدينى ..

يعنى انا بصمم نظام و دليل يلبى لى كل طلباتى حاليا وفى المستقبل ..

هو ده الغرض من الدليل انى اعرف الحسابات اللى عندى و اعرف ازاى اوجه الحسابات اللى عندى زى ما قلنا بند اسمنت ولا خرسانه يبقى هحطه مع مصروفات - مصروفات العمليات – مشروع ××× ,,,, ولو خطاب ضمان يبقى اصول – اصول متداوله – خطابات ضمان ,,,,,, كده يعنى

كده فهمنا يعنى ايه دليل الحسابات ومستوى الحسابات وفرعيات الحسابات و الحسابات الرئيسيه والفرعيه وبلابلا ولا ايه الحكايه بس ؟؟؟

عموما تعالو نكمل بقا باقى الحسابات الرئيسه والفرعيه اللى فى دليل الحسابات ..

**يا رب تكونو فهمتو الفكره فى اعداد الدليل ☺**

2 – الالتزامات ( الخصوم ) : : زى ما قسمنا الاصول هنعمل فى الالتزامات

|  |  |  |  |  |
| --- | --- | --- | --- | --- |
| 2 / الخصوم | | | | |
|  | 2/1 الخصوم المتداوله ( قصيره الاجل ) | | | |
|  |  | 2/1/1 الموردين | | |
|  |  |  | 2/1/1/1موردين الطرق ( بتاع الاسفلت مثلا) | |
|  |  |  |  | 2/1/1/1/1 السيد احمد اسفلت |
|  |  |  |  | 2/1/1/1/2 الواد خالد بتاع البلوك |
|  |  |  |  | 2/1/1/1/3 حمديه القرعه |
|  |  |  | 2/1/1/2 موردين المقاولات (بيتقسم للموردين وكلا باسمه ) | |
|  |  | 2/1/2 مقاولى الباطن | | |
|  |  |  | 2/1/2/1 مقاول حفريات و ردم وتسويه | |
|  |  |  | مقاول عضم او دهانات او سباكه ,,,,,, | |
|  |  | 2/1/3 دفعات عملاء مقدمه | | |
|  |  |  | 2/1/3/1 دفعات عملاء مقدمه الدقاهره ( حسب تقسيمك) | |
|  |  |  |  | 2/1/3/1/1 مشروع الواحه |
|  |  |  |  | 2/1/3/1/2 مشروع الجامعه |
|  |  |  | 2/1/3/2 دفعات عملاء مقدمه الدلتا | |
|  |  |  |  | 2/1/3/2/1 مشروع الوادى |
|  |  |  |  | 2/1/3/2/2 مشروع الصفا |
|  |  | 2/1/4 المصروف المستحق | | |
|  |  |  | 2/1/4/1 |  |
|  |  |  | 2/1/4/2 |  |
|  |  |  | 2/1/4/3 |  |
|  |  | 2/1/5 ايراد مقدم | | |
|  |  | 2/1/6 تامين اعمال مقاولين باطن | | |
|  |  | 2/1/7 اوراق دفع | | |
|  |  | 2/1/8 تامينات للغير | | |
|  |  |  |  |  |
|  |  |  |  |  |
|  | 2/2 الخصوم طويله الاجل | | | |
|  |  | 2/2/1 قروض بنكيه | | |
|  |  |  | 2/2/1/1 | بنك ,,,, ( بفتح فرعى لكل واحد ) |
|  |  |  | 2/2/1/2 | بنك ××× ( بفتح فرعى لكل واحد) |
|  |  | 2/2/2 مجمع الاهلاك ( كل بند لوحده وكل اله فى كل بند لوحدها ) | | |
|  |  | 2/2/3 دائنو شراء اصول ثابته | | |
|  |  | 2/2/4 تسهيلات بنكيه او اى اصول طويله الاجل تانى ...... | | |
|  |  |  |  |  |

برضو هنقول ان التقسيمه دى انا اللى بعملها على حسب احتياجاتى يعنى انا ممكن اقسم مثلا فى الدفعات المقدمه اللى باخدها من المشروع قبل ما اشتغل فيه على اساس البنك اللى هتنزل عليه الدفعه او على حسب المنطقه او او او ( زى ما انا احب وزى ما يريحنى ويلبى طلبات شغلى ) .

عاوز اقول كمان انى ممكن مقسمش الموردين لحسابين فرعيين ( اسفلت و مقاولات ) بس التقسيمه دى هتريحنى جدا فى انى لو عاوز اعرف فى ثانيه واحده كل الموردين اللى فى المقاولات لوحدهم ليهم كام هعرف فى ثانيه بدل ما اطلع الموردين كلهم وافضل اطرح حسابات بتاع الاسفلت و اوجع راسى .

عاوز اقول كمان حاجه انى انا اللى بتحكم فىا لدليل ده واحطو براحتى خااااااالص ,,,

**تــــــــــــــــــــابــعــوووووونـــــــــــــــــــا ,,, 🌢🌢🌢💣**

دلوقتى هندخل فى حقوق الملكيه و الايرادات ثم المصروفات ,,,,

3 – حقوق الملكيه: : زى ما قسمنا اللى فوق شوق دى بقا

|  |  |  |  |
| --- | --- | --- | --- |
| 3/ حقوق الملكيه | | | |
|  | 3/1 راس المال | | |
|  | 3/2 الارباح المرحله (او سنوات سابقه او زى ما تسميها ) | | |
|  | 3/3 ارباح العام | | |
|  | 3/4 احتياطى قانونى | | |
|  | 3/5 جارى الشركاء | | |
|  |  | 3/5/1 جارى الشريك محمد سيد | |
|  |  | 3/5/2 جارى الشريك خالد عثمان | |
|  |  |  | 3/4/2/1 جارى الشريك محمد عثمان – مسحوبات شخصيه |
|  |  |  | 3/4/2/2 جارى الشريك محمد عثمان – فى نشاط المقاولات |
| 4/ الايــرادات | | | |
|  | 4/1 ايرادات النشاط | | |
|  |  | 4/1/1 ايرادات نشاط الملابس | |
|  |  | 4/1/2 ايرادات نشاط المقاولات | |
|  |  | 4/1/3 ممكن احط اى ايرادات لاى نشاط تانى انا شغال فيه زى بيع الاراضى مثلا | |
|  | 4/2 ايرادات اخرى ( دى اى ايرادات غير متعلقه بالنشاط الرئيسى ) | | |

طيب نقول انى فتحت الجارى ده فى حقوق الملكيه و كمان هقسمه زى ما انا عاوز – يعنى ممكن اقسمه الى مسحوبات نقديه و مسحوبات بضائع و الراجل ده كمان بيخلى عمال يشتغله عنده فى الفيلا من نشاط المقاولات يبقى افتح له حساب فيها و ده ليه ؟؟؟؟!!؟؟ لانى لما احب اعرف او هوا يحب يعرف هوا سحب بضاعه اد ايه ,, فى ثانيه واحده اعرف . ولما يحب يعرف الفيلا بتاعته اتكلفت اد ايه ؟ اعرف فى لحظه بدل ما اجيب الجارى وافضل اضيف و اطرح وبلابلابلابلا ,,,,, .

. .

تعالى بقا نشوف ازاى هنقسم الايراد وعلى فكره تقسيم الاساسى بتاعه زى ما هقسم العملاء بالمناطق مثلا هقسم الايراد حسب العملاء بالمناطق ولو قسمتهم بوزاره كذا وكذا يبقى هقسم الايراد زيهم ... حد فهم حاجه ولا ايه الكلام ؟؟ تعالى نشوف ممكن نعمل يه ...

**خلــيــــــــــــــــــك معـــــــــــــــــايـــــــــــــــــــــــا**

4 – الايرادات: : تعالى نكمل بند الايراد كده ونشوف هنعمل ايه ...

|  |  |  |  |  |  |
| --- | --- | --- | --- | --- | --- |
| **4/الايرادات** | | | | | |
|  | **4/1 ايرادات النشاط** | | | | |
|  |  | 4/1/1 ايراد نشاط المقاولات | | | |
|  |  |  | 4/1/1/1 ايراد مشاريع وزاره الصحه | | |
|  |  |  |  | | 4/1/1/1/1 مستشفى المبره |
|  |  |  |  | | 4/1/1/1/2 مستوصف البطيخه |
|  |  |  | 4/1/1/2مشاريه وزاره التربيه والتعليم | | |
|  |  |  | 4/1/1/3 مشاريع وزاره الرى | | |
|  |  | 4/1/2 ايراد نشاط الطرق والكبارى | | | |
|  |  |  | 4/1/2/1 منطقه مشاريع القاهره الكبرى | | |
|  |  |  |  | 4/1/2/1/1 مشروع ,,’’ | |
|  |  |  |  | 4/1/2/1/2 مشروع كبرى ., | |
|  |  |  | 4/1/2/2 مشاريع الصعيد | | |
|  |  |  | 4/1/2/3 مشاريع الدلتا | | |
|  |  | 4/1/3 مشاريع اهليه و خاصه فرديه ( بتاع بشر مش حكومه يعنى ) | | | |
|  |  |  | 4/1/3/1 مشاريع ××× | | |
|  |  |  |  | 4/1/3/1/1 فيلا ,,, | |
|  |  |  |  | 4/1/3/1/2 فيلا ؛؛××× | |
|  |  |  | 4/1/3/2 مشاريع +++++ | | |
|  |  |  |  | 4/1/3/2/1 مشاريع .... | |
|  |  |  |  | 4/1/3/22 مشاريع ,,,,,, | |
|  |  | 4/1/4 ايراد مشاريع خارجيه ( اى حاجه تانى متعلقه بالنشاط ) | | | |
|  | **4/2 ايرادات فرعيه** | | | | |
|  |  | 4/2/1 ايراد تاجير معدات | | | |
|  |  | 4/2/2 ايراد تشغيل للغير | | | |
|  | **4/3 ايرادات اخرى** | | | | |
|  |  | 4/3/1 ارباح راسماليه ( بيع اصول ) | | | |
|  |  | 4/3/2ارباح ,,,, | | | |
|  |  | 4/3/3 ايراد /،ـ’ اى حاجه بقا ملهاش علاقه بالنشاط | | | |

**ملحوظه مكرره ::** هعمل الايراد و اقسمه زى ما كنت مقسم العملاء فى الاصول المتداوله .. لو قسمت فوق بطريقه يبقى هقسم تحت بنفس الطريقه او كما تشاء والاتنين مش غلط وكمل معايا اخر حاجه ,,,

5 – المصـروفـات : : خلينا نخش بقا على المصروفات ,,,,

|  |  |  |  |  |  |
| --- | --- | --- | --- | --- | --- |
| **5/ المصروفـــات** | | | | | |
|  | **5/1 المصروفات العموميه والاداريه** | | | | |
|  |  | 5/1/1 الاجور و المرتبات ( ممكن تفتح لها فرعى و تحط فيه رواتب واجور ومكافات و بدلات و مزايا و اى حاجه تانى انت عاوزها .. ) | | | |
|  |  |  | 5/1/1/1 اجور نقديه | | |
|  |  |  | 5/1/1/2 مكافات نقديه | | |
|  |  |  | 5/1/1/3 تامينات ..... | | |
|  |  |  | 5/1/1/4 بدلات ........ | | |
|  |  |  |  | | 5/1/1/4/1 بدل سكن |
|  |  |  |  | | 5/1/1/4/2بدل انتقال |
|  |  |  |  | | 5/1/1/4/3 بدل هاتف **( واى بدلات تانى )** |
|  |  |  | 5/1/1/5 اى حاجه عاوز تحطها تحت الاجور وانت حر | | |
|  |  | 5/1/2مكتبيه وقرطاسيه | | | |
|  |  | 5/1/3محروقات | | | |
|  |  | 5/1/4 هاتف و بريد | | | |
|  |  | 5/1/6 ايجارات عقارات | | | |
|  |  | 5/1/7 دعايه واعلان | | | |
|  |  | 5/1/8 بوفيه وضيافه | | | |
|  |  | 5/1/9 م خدميه | | | |
|  |  | 5/1/10 تامينات | | | |
|  |  | 5/1/11صيانه واصلاح | | | |
|  |  | 5/1/ 12م وعمولات بنكيه | | | |
|  |  | 5/1/13 نقل وانتقال | | | |
|  |  | 5/1/14ونظافه استقبال | | | |
|  |  | 5/1/15فاكس وانترنت | | | |
|  |  | 5/1/16ايجار عقارات | | | |
|  |  | 5/1/17 اتعاب مهنيه | | | |
|  |  | 5/1/18 كهرباء ومياه | | | |
|  |  | 5/1/19 رسوم و اشتراكات | | | |
|  |  | 5/1/20 اكراميات | | | |
|  |  | 5/1/21 تعويضات وغرامات | | | |
|  |  | 5/1/22 كراسات شورط | | | |
|  |  | 5/1/23 رسوم ومخططات | | | |
|  |  | 5/1/19 واكتب بقا كل اللى يقابلك ,,,,,, | | | |
|  | **5/2 مصروفات النشاط ( او اى اسم تحب تسيمه – م عمليات او م المشاريع او او او )** | | | | |
|  |  | 5/2/1 مواد | | | |
|  |  |  | | 5/2/1/1 اسمنت و جبس | |
|  |  |  | | 5/2/1/2حديد تسليح | |
|  |  |  | | 5/2/1/3خرسانه جاهزه | |
|  |  |  | | 5/2/1/4 دفان وبحصو رمل | |
|  |  |  | | 5/2/1/5 بلك و طوب اسمنتى | |
|  |  |  | | 5/2/1/6 عزل – بلاط وسيراميك – دهانات – سباكه – كهرباء | |
|  |  |  | | و كل ما يقابلك مصروف جديد تديله رقم وتحطه بالترتيب .... | |
|  |  | 5/2/2 الاجور | | | |
|  |  |  | | 5/2/2/1 اجور و رواتب | |
|  |  |  | | 5/2/2/2 مكافات و حوافز | |
|  |  |  | | 5/2/2/3 بدلات- او قسم زى ما تحب ) | |
|  |  | 5/2/3 مقاولين الباطن ( شركات المقاولات فقط ) | | | |
|  |  |  | | 5/2/3/1 اعمال مقاولين باطن – خرسانه و عضم | |
|  |  |  | | 5/2/3/2 اعمال مقاولين باطن – مبانى و لياسه | |
|  |  |  | | 5/2/3/4 اعمال مقاولين باطن – دهانات | |
|  |  |  | | 5/2/3/5 اعمال مقاولين باطن – كهرباء | |
|  |  |  | | 5/2/3/6 اعمال مقاولين باطن – سباكه | |
|  |  |  | | و اى ما يقابلك مقاول باطن برضو اديله رقم و حطه بالترتيب | |
|  |  | 5/2/4 اخرى ( ودى بقا مصروفات ولا مواد ولا اجور مباشره ولامقاول باطن ) | | | |
|  |  |  | | اى بنود تقابلك تانى حطها هنا يا برنس ... | |
|  |  |  | |  | |
|  |  |  | |  | |
|  |  |  | |  | |
|  |  |  | |  | |

على فكره طبعا مش دى الطريقه الوحيده اللى بتقسم بيها المصروفات و انما فى طرق كتيرررر اوى بس انا قلت اديلك مثال تقريبى وانت فكر بقا و طلع ابداعك الخاص و امشى على اللى يريحك ,,,

خد برضو الدليل اللى تحت ده فيه اسماء حسابات وطريقه تانى ة الاتنين صح و اقرى الاتنين ☺

**المصروفات**  : وبتاخد رقم ( **5** ) ومن تحتها حسباتها الفرعيه الكتير اوى اللى هنشوفها وانت اختار اللى يناسب طبيعه شغلك اى هتلاقى المصروفات العموميه ثابته فى الكل واللى هيتغير هو و تسويق او م عمليات وم ,,,,,,, حاجات كتير وكل نوع يقسم فرعيات ( مواد – اجور – اخرى ,,,) هنحطهم تحت بعض .

|  |  |  |  |  |  |  |  |
| --- | --- | --- | --- | --- | --- | --- | --- |
| **5** | | **المصـــروفـــــــــــــات** | | | | | |
| **51** | | | **مصروفـات عموميه و ادارية** | | | | |
| 41001 | محروقات وزيوت | | | | مواد | | |
| 41002 | ادوات مكتبيه وطباعه | | | |  | | |
| 41003 | كهباء ومياه | | | |  | | |
| 41004 | اجور نقديه | | | | اجور | | |
|  | 4100401 | | | | اجور ورواتب | | |
|  | 4100402 | | | | بدلات | | |
|  | الخ | | | | مكافأت | | |
|  | الخ | | | | يوميات عماله من الخارج | | |
|  | الخ | | | | اكراميات | | |
|  | الخ | | | | مزايا عينيه ( علاج وادويه و,,, ) | | |
|  | الخ | | | | تامينات اجتماعيه (واى بند اجر نقدى تانى يتحط هنا ) | | |
| 41005 | صيانه واصلاح وقطع غيار | | | | اخرى | | |
| 41006 | دعاية واعلان | | | |  | | |
| 41007 | ضيافه ونظافه | | | |  | | |
| 41007 | نقل وانتقال وبدلات انتقال | | | |  | | |
| 41008 | هاتف وبريد وفاكس | | | |  | | |
| 41009 | ايجار معدات | | | |  | | |
| 41010 | ايجار عقارات | | | |  | | |
| 41011 | اتعاب مهنيه | | | |  | | |
| 41012 | رسوم واشتراكات | | | |  | | |
| 41012 | تاشيرات واقامات وتعقيب | | | |  | | |
| 41013 | مكافئات غير العاملين | | | |  | | |
| 41014 | اكراميات | | | |  | | |
| 41015 | عمولات ومصاريف بنكيه | | | |  | | |
| 41016 | خسائر بيع خامات ومخلفات | | | |  | | |
| 41017 | تعويضات وغرامات | | | | اى بنود تانى تظهر معاك حطها حسب النوع مواد ولا اخرى ولا ايه ؟؟؟ | | |
| **52** | | | | **مصروفات العمليات والتشغيل** | | | |
| **4201** | مواد | | | | | **4203** | اعمال مقاولى باطــن |
| 420101 | حديد شنكو | | | | | 420301 | اعمال حفر وهدم وردم وتسوية |
| 420102 | بحص ودفان وبطحاء | | | | | 420302 | اعمال نجاره مساحه |
| 420103 | اسمنت | | | | | 420303 | اعمال حداده مسلحه |
| 420104 | خرسانه جاهزه | | | | | 420304 | اعمال خرسانه |
| 420105 | حديد تسليح | | | | | 420305 | اعمال مبانى |
| 420106 | فواصل تمدد | | | | | 420306 | اعمال عزل |
| 420107 | بلــك ( طوب ) | | | | | 420307 | اعمال المونيوم |
| 420108 | اعمده بوابات | | | | | 420308 | اعمال سباكه |
| 420109 | بلاط ورخام | | | | | 420309 | اعمال كهرباء |
| 420110 | ابواب وشبابيك وحلوق خشبيه | | | | | 420310 | اعمال حداده |
| 420111 | ابواب وشبابيك وحلوق حديديه | | | | | 420311 | اعمال نجاره |
| 420112 | ابواب وشبابيك وحلوق المونيوم | | | | | 420312 | اعمال بلاط |
| 420113 | كهرباء | | | | | 420313 |  |
| 420114 | سباكه | | | | | **4204** | مصروفات اخرى |
| 420115 | نجاره | | | | | 420401 | رسوم هندسية ومخططات |
| 420116 | عزل | | | | | 420402 | رسوم خدمية |
| 420117 | اخشاب | | | | | 420403 | مصروفات دعاية واعلان |
| 420118 | زجاج ومرايات | | | | | 420404 | م مختبرات تربة وخرسانه |
| 420119 | مرواح وشفاطات وتكييفات | | | | | 420405 | م ضيافه ونظافه |
| 420120 | اثاث مدرسى وتجهيزات | | | | | 420406 | م نقل وانتقال |
| 420121 | اجهزه اطفاء وحريق | | | | | 420407 | م هاتف وبريد وفاكس |
| 420122 | اجهزه كهربائية ومياه | | | | | 420408 | م ايجار اصول |
| 420123 | ادوات كتابيه وقرطاسية | | | | | 420409 | م ايجار عقارات |
| 420124 | محروقات وزيوت | | | | | 420410 | م تامينات اخطار اعمال |
| 420125 | لوحات مدرسية وارشاديه | | | | | 420411 | مكاقئات غير العاملين |
| 420126 | مواد مساعده | | | | | 420412 | اكراميات |
| 42012**7** | كهرباء ومياه | | | | | 420413 | اهلاك اصول ثابته |
| **4202** | اجور | | | | | 420414 | م صيانه وقطع غيار |
| 420201 | اجور نقدية (بنودها زى اللى فوق) | | | | | 420415 | م تشغيل لدى الغير |
| 420202 | مزايا عينية | | | | | 420416 | نصيب المشروع من مصروفات الاداره |
| 420203 | تامينات اجتماعية | | | | |  |  |
| **43** | **مصروفات التسويق والدعايه والاعلان** | | | | | | |
| 4301 | محروقات وزيوت | | | | كله خاص بنشاط التسويق فقط مواد | | |
| 4302 | ادوات مكتبيه وطباعه | | | |  | | |
| 4303 | كهباء ومياه | | | |  | | |
| 4304 | اجور نقديه | | | | اجور | | |
|  | 430401 | | | | اجور ورواتب رجال البيع | | |
|  | 430402 | | | | بدلات رجال البيع | | |
|  |  | | | | مكافأت وبوانص رجال البيع | | |
|  |  | | | | يوميات عماله من الخارج | | |
|  |  | | | | اكراميات عماله من الخارج | | |
|  |  | | | | مزايا عينيه ( علاج وادويه و,,, ) رجال البيع | | |
|  |  | | | | تامينات اجتماعيه **(واى بند اجر نقدى تانى يتحط هنا مدام خاص بالبيع والتسويق)** | | |
|  | صيانه واصلاح وقطع غيار | | | | كله خاص بنشاط التسويق فقط مواد | | |
| 4305 | دعاية واعلان | | | |  | | |
| 4306 | تعويضات وغرامات | | | |  | | |
| 4307 | نقل وانتقال وبدلات انتقال | | | |  | | |
| 4308 | هاتف وبريد وفاكس | | | |  | | |
| 4309 | ايجار معدات | | | |  | | |
| 4310 | دراسات | | | |  | | |
| 4311 | استشارات تسويقيه | | | |  | | |
| 4312 | رسوم واشتراكات | | | | اى بنود تانى تظهر معاك حطها حسب النوع مواد ولا اخرى ولا ايه ؟؟؟ | | |

وكده يبقى خلاص بس المهم انك تفهم فكره الدليل وانت لازم تعمل دليل لنفسك يعنى تحب تعمل المواد والاجور فرعى وتحتها بنودها زى م عمليات او كلهم تحت بعض مع التفرقه زى م عموميه والتسويق يعنى براحتك والدليل ده مش ثابت ولكنه ارشادى وانت اعمل اللى على مزاجك واللى يناسب طبيعه عملك .

طيب تعالى نعمل مراجعه سريعه على الدليل ....

الدليل فيه 5 حسابات رئيسيه هم

الاصول – الخصوم – حقيق ملكيه – الايرادات – المصروفات

تحت كل بند فيهم بقسمه الى مصلا اصول ثابته و متداوله .. اخد كل واحد منهم الصابته مثلا واقسمه لحسابات و ده اللى بيبقى الاستاذ العام وبطلع منه فرعياته مثلا

الموردين ده العام .. بطلع منه فرعياته و ليكم مثلا منطقه كذا وكذا و بطلع منهم برضو اسماء الموريد .

**مش عارف انا فهمتك ولا لخبط الدنيا لخابيط بس اتمنى من ربى انك تكون فهمت اى حاجه فى اى حته باى طريقه و اى وسيله لتنظيم ال..... احم احم ,, اسال استشيررررر ☺ ☺**

**كفايه رغى بقا و تعالى نشوف مثال عملي هنقول فيها ايه ؟؟؟؟؟!!!!!!!**

على فكره المثال ده واقعى وهناخد فيه كلام من اللى بنشتغل فيه فعلا علشان كده ركز بقا وخلى بالك اوى اوى من كل نقصطه وهنشوف هنا حته كده فى تامينات و خصومات وحاجات مكنتش موجوده فيما سبق لاننا كنا حابين نسهل الموضوع ونخلى الناس تفهم ببساطه بس ادخل معانا بقلب جامد والله المستعان

مثال عملى شامل

فى احدى الشركات تمت العمليات التاليه فى عام 2010 :

1/1 تم شراء كراسه الشروط لبرج المحاسبين بقيمه 5000 ج نقدا

2/1 تم شراء كراسه شروط لبراج الهاشم بقيمه 8000 بشيك بنكى .

15/1 تم عمل خطاب ضمان ابتدائى لبرج المحاسبين بغطاء 20 الف وعموله 500 و م بنكيه 150 .

22/ 1 تم عمل خطاب ضمان ابتدائى لبرج الهاشم بغطاء 40 الف وعموله 800 و م بنكيه 200 .

25/1 تم الاستعانه ب مهندس لعمل مخططات التبريد والتكييف لبرج الهاشم بتكلفه 3000 ج نقدا .

28/ 1 تم تجديد شهاده التامينات و رسوم هئيه الاستثمار بقيمه 5000 – 2500 جنيه بشيك بنكى .

30/1 دفع ايجار 6000 جنيه لاشهر 1+2+3/ 2010 م نقدا .

31/1 دفع رواتب الاداره 3000 جنيه بشيك بنكى .

1/ 2 فتحت مصاريف العمليات و رست علينا عمليه برج الهاشم و تم التعاقد عليه بقيمه 10 مليون جنيه.

8/2 تم شراء سياره جديده نقدا 50 الف جنيه لمشروع الهاشم .

9/2 قفل خطاب الضمان لعمليه المحاسبين ورد المبلغ فى الحساب ورد خطاب عمليه برج الهاشم .

10/2 عمل خطاب ضمان نهائى بغطاء 50 الف ومصاريف بنكيه 500 ج و عموله 2500 ج .

10/ 2 تم شراء شيول للموقع ب 250 الف جنيه .

12/2 عمل خطاب ضمان دفعه مقدمه بقيمه 1.5 مليون بغضاء 10% وعموله و مصاريف 7000 ج .

15/2 تم عمل رسومات اخرى للبرج فى مكتب فنى بتكلفه 3000 جنيه .

16/2 م صرف عهده لمراقب الموقع 5 الاف جنيه

18/2 تم تاجير 3 سياره لنقل المخلفات بقيمه 4000 جنيه .

20/2 تم شراء 30 طن حديد بتكلفه 180 الف جنيه من المورد احمد على الحساب

22/ 2 تم شراء عده للموقع و جهاز كمبيوتر و محروقات وطلبات بوفيه و اصلاح الشيول و كارت هاتف

من العهده بقيمه : 300ج - 2000 - 70 - 120 - 310 - 50 .

23/2 شراء سلك ومسمارلموقع الهاشم (150ج)والعالمين(150ج)والامراء(100ج) من عهده سمير

25/2 تم طلب 20 م خرساه لزوم الصبه بقيمه 10 الف جنيه من المورد زلطه

1/3 تم دفع رواتب موقع الهاشم 15000 ج و موقع العروبه 18000 ج و الاداره 8000 ج .

5/3 استلام الدفعه المقدمه لمشروع برج الهاشم . و سداد المستحق للموردين نقدا

7/3 شراء 20 طن اسمنت و 4 طن جبس و 4 نقلات رمل ناعم و 6 عربيات طوب و عده للموقع نقدا بقيمه

12000 - 4500 800 5000 150

8/3 تم شراء حديد تسليح بقيمه 90 الف و اسمنت بقيمه 15 الف من الموردين .

15/3 تم اسناد بند التكييف لمقاول تكييفات بقيمه 800 الف جنيه . واخد 10 % دفعه مقدمه .

16/3 تمت استعاضه العهده بشيك بنكى لمراقب الموقع .

18/3 شراء سيراميك وادوات صحيه و صرف ومياه و مستلزمات عزل و ادوات كهرباء ومستلزماتها من المورد على مقشه : 45000 - 1200 - 32000 .

20/3 اعتماد مستخلص اعمال مقوال باطن **رقم 1** بقيمه 250 الف جنيه . .( يخصم 10%دفعه مقدمه و 10 % تامين اعمال و 5 % تامينات اجتماعيه و .05 % خصم ضريبه من المنبع و .03 % دمغات هندسيه ) .

25/3 تم ارتجاع مواد سباكه للمورد على مقشه بقيمه 1500 جنيه و خصمت من الحساب .

20/4 عمل مستخلص اعمال **رقم 1** بقيمه 800 الف جنيه وقدم للاعتماد ( يخصم 10%دفعه مقدمه و 10% تامين اعمال و 5 % تامينات اجتماعيه و .05 % خصم ضريبه من المنبع و .03 % دمغات هندسيه)

25/4 تم دفع 180 الف دفعه من حساب مقاول التكييف سيد المتجمد بشيك رقم 5444 استحقاق 5/5.

26/4 تم اعتماد وصرف مستخلص الاعمال رقم 1 , مستخلص مالك .

29/ 4 دفع غرامه 2500 ج لعدم اناره الموقع ليلا . حمل 500 منها على مهندس الموقع .

30/4 تقديم مقاول الباطن مستخلص اعمال **رقم 2**  بقيمه 250 الف جنيه . وصرف كامل المستحق

* تم صرف مصروفات موقع حتى نهايه شهر 8/ 2010 كالتالى ( القيمه بالالف جنيه ) :

خرسانه – حديد – اسمنت – رمل – طوب – سباكه – كهرباء – سيراميك – رخام – مصاعد–مواد مساعده

500 - 400 - 120 - 35 - 60 - 90 - 75 - 420 - 30 - 120 - 17

1/9 تم عمل مستخلص اعمال جارى **رقم 2** بقيمه 3 مليون وقدم للاعتماد وتما لصرف .

5/9 تم عمل مستخلص **ختامى** لمقاول الباطن بقيمه 300 الف وتم صرف المستحق له بالكامل

* تم صرف مصروفات عموميه و اداريه حتى نهايه 2010 بقيمه 350 الف .
* تم صرف مصروفات موقع حتى نهايه شهر 12/ 2010 كالتالى ( القيمه بالالف جنيه ) :

خرسانه – حديد – اسمنت – رمل – طوب – سباكه – كهرباء – سيراميك – حريق – مواد مساعده واخرى

150 - 100 - 120 - 15 - 18 - 25 - 34 - 120 - 30 - 17

اقفلت السنه الماليه بدون تقديم مستخلص اعمال للمالك ( استعمل طريقه نسب الانجاز **افتراضى** )

* مصروف الاهلاك لموقع الهاشم 80 الف
* مصروف الاهلاك للاداره طوال العام 12 الف .
* هناك 4 مشروعات للشركه بياناتها **افتراضى** كالاتى : ( الارقام بالمليون ) .

|  |  |  |  |  |  |
| --- | --- | --- | --- | --- | --- |
| **بيان** | **الهاشم** | **( أ )** | **( ب )** | **( ج )** | **الاجمالى** |
| **قيمه المشروع** | 10 م | 3 م | 12 م | 7 م | **32** |
| **اجمالى التكاليف** | 3 | 1.2 | 4.5 | 2.1 | **10.6** |
| **اجمالى الايراد** | 4.5 | 2 | 6.2 | 3.3 | **16** |

المطلوب بقا ,,,

* اول حاجه عاوزين نعمل قيود اليوميه زى ما بنعملها فىا لشغل العملى الفعلى الواقعى ..
* تانى حاجه حسابات استاذ و مساعدين وتحليلى لكل الحسابات .
* نعمل مستخلصات ماليه للمالك ولمقاولى الباطن و نشوف هتبقى ازاى ...
* نقفل السنه الماليه 2010 ونشوف المصاريف اللى احنا عملناها دى من غير مستخلص اخر السنه هنقفلها ازاى ؟؟؟
* نوزع المصروفات العموميه على المشاريع اللى عندى

تعالى نشوف الحل بتاع المثال ده ببساطه خالص .... وهنعمل خطوات

اولا : نعمل القيود عادى جدا مع شرح بسيط سريع لكل قيد .

ثانيا : هنعمل حسابات الاستاذ لكل حاجه هنشوفها مهمه .

ثالثا : هنوزع المصاريف العموميه على المشاريع ونطلع نسبه كل مشروع هنحمله ب كام .

رابعا : هنعمل قائمه دخل لكل مشروع على حده و قائمه مجمعه لكل المشاريع .

خامسا : صوره المستخلصات ببساطه كده ( مقاول باطن ومالك ).

سادسا : شرح مبسط بعد كده

سابعا : مش عارف هنعمل ايه تانى بس خلينا نشوف ☺

**تعالى نشوف القيود**

|  |  |  |  |  |  |
| --- | --- | --- | --- | --- | --- |
| مدين | دائن | جزئى | بيان | ملاحظات | |
| 1/1 عند شراء كراسه الشروط .. اولا هنعملها م عمومى لحد ما نشوف هترسى علينا المناقصه ولا ايه ؟ | | | | | |
| 5000 | 5000 | 5000 | من ح / م عموميه واداريه  – كراسه شروط المحاسبين  الى ح / الصندوق | حملتها م عموميه تحت بند كراسه شروط | |
| 2/1 . عند شراء كراسه الشروط .. اولا هنعملها م عمومى لحد ما نشوف هترسى علينا المناقصه ولا ايه ؟ | | | | | |
| 8000 | 8000 | 5000 | من ح / م عموميه واداريه  -كراسه شروط برج الهاشم  الى ح / البنك ( أ د يعنى ) | حملتها م عموميه تحت بند كراسه شروط | |
| 15/1 . عملت ح خطاب ضمان ابتدائى – باسم العمليه وحملت عليه الغطاء وحملت م عموميه بالمصاريف والعموله | | | | | |
| 20000  650 | 20650 | 150  500 | من مذكورين  ح / غطاء خطاب ضمان ابتدائى - المحاسبين  ح / م عموميه واداريه   * عمولات بنكيه ( خ ض ) * مصاريف خطاب الضمان   الى ح / البنك | طبعا اللى بيثبت قيمه غطاء الخطاب اللى البنك خصمه منى فقط وليس كامل قيمه خطاب الضمان و م عموميه بتتحمل ب المصاريف والعموله مؤقتا | |
| 22/1 . عملت ح خطاب ضمان ابتدائى – باسم العمليه وحملت عليه الغطاء وحملت م عموميه بالمصاريف والعموله | | | | | |
| 40000  1000 | 41000 | 200  800 | من مذكورين  ح / غطاء خطاب ضمان ابتدائى - الهاشم  ح / م عموميه واداريه   * عمولات بنكيه ( خ ض ) * مصاريف خطاب الضمان   الى ح / البنك | طبعا اللى بيثبت قيمه غطاء الخطاب اللى البنك خصمه منى فقط وليس كامل قيمه خطاب الضمان و م عموميه بتتحمل ب المصاريف والعموله مؤقتا | |
| 25/1 . استعانه ب مهندس لاجل مخططات مشروع يعنى مصروفات عموميه مؤقتا لحد ما نشوف هترسى علينا ولا ؟ | | | | | |
| 3000 | 3000 |  | من ح / م عموميه – استشارات هندسيه  الى ح / الصندوق | هنحملها عمومى لحد ما نشوف المشروع .... | |
| 28/1 . الاشتراك ده لازم علشان ده من الورق المطلوب عند دخول المناقصه بس هو م عمومى ومش هيتحمل على المشروع | | | | | |
| 7500 | 7500 |  | من ح / م عموميه و اداريه   * رسوم واشتراكات – تامينات * رسوم واشتراكات – هيئه الاستثمار * الى ح / البنك ( أ د ) | انا فتحت حساب طبعا رسوم واشتراك وفرقت بينهم علشان اعرف كل حاجه على حده .... | |
| 30/1 .الايجار شهر 1 مستحق و 2 +3 مقدم مثلا .. يبقى هنفتح حساب م مدفع مقدم ونسويه فى اخر 2 و 3 ☺ | | | | | |
| 4000  2000 | 6000 |  | من مذكورين  ح / م مدفوع مقدما – ايجار المقر الادارى  ح / م عموميه واداريه – ايجار المقر الادارى  الى ح / الصندوق | طبعا بحمل شهر 1 بالايجار و الباقى برميه م مدفوع مقدم – ايجار بفرض ان الايجار يدفع مؤخرا | |
| 31/1 . دفع رواتب الاداره ف ده م عموميه واداريه ( خلى بالك لسه محملناش حاجه على المشاريع خااااالــــص | | | | | |
| 3000 | 3000 |  | من ح / م عموميه واداريه – اجور ورواتب  الى ح / البنك | تتحمل م عموميه طبعا | |
| 1/2 . رست علينا المناقصه يبقى هنقلب كل المصاريف اللى حملناها عموميه على المشروع ونفتح مركز تكلفه باسمه   * اول حاجه طبعا كراسه الشروط اللى كانت م عموميه يبقى نحملها على المشروع ( مركز التكلفه ) | | | | | |
| 8000 | 8000 |  | من ح / م عمليات برج الهاشم - كراسه شروط  الى ح / م عموميه واداريه – كراسه شروك | **اول حاجه**  **– كراسه الشروط** | |
| * تانى حاجه هحمل م خطاب الضمان الابتدائى على المشروع ( مركز التكلفه – برج الهاشم ) لانه سبب التكلفه | | | | | |
| 1000 | 1000 |  | من ح / م عمليات برج الهاشم – عمولات ومصاريف بنكيه  الى ح / م عموميه واداريه – عمولات ومصاريف | **تانى حاجه**  **– عمولات ومصاريف** | |
| * ثالثا م استشارات هندسيه او اتعاب مهنيه ( المهندس الى رسم التكييف ) لانه سبب التكلفه ف يتحمل عليها | | | | | |
| 3000 | 3000 |  | من ح / م عمليات برج الهاشم – استشارات هندسيه  الى ح / م عموميه واداريه – استشارات هنديبه | **تالت حاجه**  **- استشارات هندسيه** | |
| 8/2 . شراء سياره ... ده طبعا اصل ثابت ومش هيتحمل على المشروع و هنحمل الاهلاك بتاعه اخر السنه عليه | | | | | |
| 50000 | 50000 |  | من ح / اصول ثابته – سيارات  الى ح / الصندوق | اثبتنا الاصل الثابت و قصمناه فرعى سيارات. | |
| 9/2 . قفل خطاب الضمان الابتدائى و رد الفلوس للبنك يبقى نقلب الحساب و القيد بدون المصاريف والعموله | | | | | |
| 20000 | 20000 |  | من ح / البنك  الى ح / غطاء خطاب ضمن ابتدائى - المحاسبين | قفلنا القيد وردينا الفلوس والعموله م عمومى **عادى** | |
| 9/ 2 . رد الخطاب الابتدائى للهاشم تمهيدا لعمل الخطاب النهائى ... نقفله زى اخوه تماما ... | | | | | |
| 40000 | 40000 |  | من ح / البنك  الى ح / غطاء خطاب ضمن ابتدائى - الهاشم | قفلنا القيد وردينا الفلوس والعموله م عمليات **رسمى** | |
| 10/2 عمل النهائى لبرج الهاشم .. عادى جدا زى الابتدائى بس بنغير المسمى بس نفس الطريقه | | | | | |
| 50000  3000 | 53000 | 500  2500 | من مذكورين  ح / غطاء خطاب ضمان نهائى - الهاشم  ح / م عموميه واداريه   * عمولات بنكيه ( خ ض ) * مصاريف خطاب الضمان   الى ح / البنك | **طبعا اللى بيثبت قيمه غطاء الخطاب اللى البنك خصمه منى فقط وليس كامل قيمه خطاب الضمان و م العمليات بتتحمل ب المصاريف والعموله علطول** | |
| 10/2 . الشيول اصل ثابت و هنثبته زى السياره تماما وهنحمل اهلاكه على المشروع اخر السنه ☺ | | | | | |
| 250000 | 250000 |  | من ح / اصول ثابته – الات ومعدات  الى ح / الصندوق | اثبتنا الاصل الثابت و قصمناه فرعى سيارات. | |
| 12/2 . عملنا خطاب ضمان دفعه مقدمه علشان نحصلها من المالك ونبداء العمل وده حسب الاتفاق فى العقد. | | | | | |
| 150000  3000 | 156000 | 1000  6000 | من مذكورين  ح / غطاء خطاب ضمان نهائى - الهاشم  ح / م عموميه واداريه   * عمولات بنكيه ( خ ض ) * مصاريف خطاب الضمان   الى ح / البنك | **قيمته 1.5 مليون و الغطاء 10 % يبقى البنك هيخصم منى 150 الف فقط...الغطاء والباقى تسهيلات بنكيه عادى ومصروفا وعمولات على المشروع اساسى ☺** | |
| 15/2 . عمل رسومات هننزلها على المشروع مباشره .. المره اللى فاتت حملناها م عمومى لحد مخدنا المشروع .. | | | | | |
| 3000 | 3000 |  | من ح / م عمليات – الهاشم   * استشارات هندسيه ( او اتعاب مهنيه)   الى ح /الصندوق | بتتحمل على المشروع مباشره من بنود التكلفه | |
| 16/2 . صرف عهده لمراقب او مهندس او محاسب الموقع او اى حد بيباشر الموقع ولو سواق عادى جدا | | | | | |
| 5000 | 5000 |  | من ح / عهد عاملين – شوقى فستك  الى ح / الصندوق | بتتحمل على صاحب العهده باسمه بسهوله .. | |
| 18/2 . تاجير سياره لنقل مخلفات من الموقع .. دى انا هدخلها م نقل ( او ممكن م نضافه للموقع ) | | | | | |
| 4000 | 4000 |  | من ح / م عمليات – الهاشم – م نقل  الى ح / الصندوق | **عملتها نقل علشان اعرف بتكلف نقل اد ايه لاجل قرارات اداريه** | |
| 20/2 . الحديد بحمله زى اى مصروف مواد على العمليه مباشره و بسجله على العميل | | | | | |
| 180000 | 180000 | 180000 | من ح / م عمليات – الهاشم   * حديد تسليح   الى ح /العملاء – احمد حديد | بتتحمل على المشروع مباشره من بنود التكلفه | |
| 22/2 . شراء حاجات للموقع و كمبيوتر ( اصل ثابت مش مصروف ) وانزلها من عهده المراقب . | | | | | |
| 2000  850 | 2850 | 2000  300  70  120  310  50  2850 | من مذكورين  ح / الاصول الثابتة – اجهزه وبرامج   * جهاز كمبيوتر مواصفات ...   ح / م عمليات الهاشم   * مواد مساعده ( عده ) * بنزين * ضيافه ( بوفيه ) * اصلاح وصيانه ( الشيول ) * هاتف وفاكس ( كارت محمول)   الى ح / عهد عاملين   * عهده شوقى فستك | بفصص العهده بتاعته و بحمل المشروع بالمصاريف بتاعته و الاصول الثابته لوحدها .. ولو فى العهده موقعين مثلا يبقى اصرف كل موقع على حده بمصاريفه لوحدها و برص تحتها بنودها عادى جدااا وفى الاخر بقفل كل المصاريف دى فى عهده الراجل ☺ | |
| 23/2 . شراء مستلزمات لعده مواقع من عهده سمير امين موقع الهاشم .. هنحمل المشاريع و نخصم من العهده | | | | | |
| 150  150  100 | 400 | 150  150  100  400 | من مذكورين  ح / م عمليات الهاشم   * مواد مساعده   ح / م عمليات العالمين   * مواد مساعده   ح / م عمليات – الامراء   * مواد مساعده   الى ح / عهد عاملين   * عهده سمير فستك | شفت بقا حملنا كل موقع بالمصروف بتاعه عادى جداااا و خصمناها من عهده سمير فستك عادى خالص .. ولو كانت عده بنود هنحمل كل مشروع بالبنود بتاعته عادى برضو خالص ☺ | |
| 25/2 . جبنا خرسانه من مورد بالاجل . هنحملها على مصروفات او تكاليف الموقع و نعلى حساب المورد ☺ | | | | | |
| 10000 | 10000 | 10000 | من ح / م عمليات الهاشم   * خرسانه   الى ح / الموردين - زلطه | حملت المشروع ب المواد عادى جدا كتكلفه عليه و طبعا ال ح المورد . | |
| 1/3 . تم دفع الرواتب للمواقع و الاداره و سحبناهم من البنك و دفعنا علطول من غير استحقاق | | | | | |
| 8000  15000  15000 | 38000 |  | من مذكورين  ح / م عموميه و اداريه   * اجور و رواتب   ح / م عمليات الهاشم   * اجور و رواتب   ح / م عمليات العروبه   * اجور و رواتب   الى ح / البنك – بنك ... شيك ... | عادى .. حملنا المصاريف على المشاريع و خصمنا الفلوس من رصيد البنك .. ولو كنت عملت استحقاق كنت هوسط ح / م مستحق – اجور ورواتب لحين الصرف واقفله فى البنك . | |
| 5/3 . استلمنا الدفعه المقدمه و دفعنا الموريدن .. هنعمل قيد لاول استلام الدفعه المقدمه | | | | | |
| 1.5 مليون | 1.5 مليون |  | من ح / البنك ....  الى ح / دفعات مقدمه للعملاء   * دفعه مقدمه من عملاء / الهاشم | دخلت البنك و طبعا فتحنا حساب باسم دفعه مقدمه العميل بتاعى - الهاشم | |
| تابع ... تعالى نسدد الموريد دول ليهم كام ؟؟ ( 180 + 10 فقط ) وهفرض انها شيكات مؤجله بعد 10 ولا 15 يوم | | | | | |
| 190000 | 190000 | 180  10  180  10 | من ح / الموردين   * احمد حديد * زلطه خرسانه   الى ح / اوراق الدفع ( مثلا )   * شيك لامر احمد رقم ... فى ... * شيكلامر زلطه رقم ... فى ... | خلاص دفعنا اللى علينا بشيكات و خليناها اوراق دفع لانها فى تاريخ لاحق ولما تتسحب هقول من ح / اوراق القبض الى ح/البنك عااااادى | |
| 7/ 3 . شويه مشتروات نقدا عن طريق خزينه الاداره للموقع | | | | | |
| 22450 | 22450 | 12000  4500  800  5000  150 | من ح / م عمليات – الهاشم  -اسمنت  -جبس  -رمل  -طوب مبانى  - مواد مساعده  الى ح / الصندوق | علينا كل المصاريف على الموقع و ده عادى جدا بنعمله كل يوم .. | |
| 8/3 . شراء اى مواد من اى حته بنعمل القيد التقليدى .. بنعلى على المصروفات و نحسبه للمورد | | | | | |
| 105000 | 105000 | 90000  15000 | من ح / مصروفات عمليات الهاشم   * حديد تسليح * اسمنت * الى ح / الموريدن |  | |
| 15/3 . لما اسندنا العمليه لمقاول باطن مش هنعمل قيد بس هنعمل قيد لما اخد مننا دفعه مقدمه (800×10%=80 ) | | | | | |
| 80000 | 80000 | 80000 | من ح / دفعات مقدمه مقاولين باطن   * دفعه مقدمه سيد المتجمد - تكييف   الى ح / الصندوق او البنك | قيمه الدفعه 10 % من المقاوله 800 الف يعنى 80 الف | |
| 16/ 3 . استعاضه العهده عادى جاااااااا كالتالى ... ودى هعده مستديمه طبعا يعنى كل ما يصرف اديلو اد اللى صرفو . | | | | | |
| 3250 | 3250 | 3250 | من ح / عهد عاملين   * عهده سمير افندى   الى ح / البنك – شيك رقم .. لامر .. فى .. | برجع اعلى العهده بتاعته تانى لحين التصفيه .. | |
| 18/3 .هنقول تانى : شراء مواد اى ان كانت بنعليها على العمليه و وتحسب طبعا من ضمن تكاليف العمليه او المشروع | | | | | |
| 78200 | 78200 | 45000  1200  32000 | من ح / مصروفات عمليات الهاشم   * سباكه و اداوت صحيه * عزل * ادوات كهربائيه   الى ح / المورد – على مقشه | بنعلى على الحساب عادى جدا جدا جدا جدا | |
| 20/3 . اعتماد مستحلص مقاول الباطن وركز معايا كويس فى القيد ده : هعلى قيمه العمل على المقاوله ,, وهخصم منه جزء من الدفعه المقدمه و تامين اعمال و ( ضرائب وتامينات ودمغات ودول بنوردهم كلا الى جهتها تحت اسمه ) والباقى هقول عليه مستحق ليه , متاح للصرف منه | | | | | |
| 250000 | 25000  25000  12500  1250  750  185500 | 250000 | من ح / مصروفات عليمات الهاشم   * مقاول باطن تبريد وتكييف   الى مذكورين  ح / مقاول باطن - تامين اعمال(سيد متجمد)  ح / مقاول باطن – دفعه مقدمه(سيد متجمد)  ح / تامينات اجتماعيه  ح / ضرائب خصم من المنبع  ح / دمغات هندسيه  ح / مقاول باطن - المستحق(سيد متجمد) | بعلى قيمه العمل كله على تكاليف المقاوله لانها هى المسؤله عن التكلفه و,,,,  **حساب بقيمه تامين الاعمال المخصوم وحساب بقيمه خصم من الدفعه المقدمه اللى كان واخدها وحساب بقيمه التامينات المخصومه**  **وحساب بقيمه الضرائب المخصزمه**  **وحساب بقيمه الدمغات المخصومه**  الباقى مقاول باطن بالمستحق | |
| 25/3 . ارتجاع مواد دى بنخصمها من الحساب بتاع العمليه و نخصمها من دائنيه المورد لينا ☺ | | | | | |
| 1500 | 1500 | 1500 | من ح / المورد – على مقشه  الى ح / م عمليات الهاشم   * سباكه و ادوات صحيه | قللنا م العمليات ب 1500 بند سباكه و قللنا دائنيه المورد بنفس القيمه | |
| 20/4 . لما بنقدم المستخلص بنعليه على العميل والخصومات بتاعته بالطريقه دى العاديه ونظبط الحسابات | | | | | |
| 593600  80000  80000  40000  4000  2400 | 800000 |  | من مذكورين  ح / العملاء – برج الهاشم  ح / دفعات مقدمه – عملاء الهاشم  ح / تاميان اعمال – عملاء الهاشم  ح / تامينات اجتماعيه  ح / ضريبه من المنبع  ح / دمغات هندسيه واى هرى تانى  الى ح / الايراد – ايراد الهاشم | عملنا الايراد و العميل ب 800 الف كلها و 10% هتتخصم علشان الدفعه المقدمه اللى خدناها و 10% تامين اعمال وده بيرد بعد سنه و خصم ضرايب وتامينات اجتماعيه و دمغات وده غير مسترد | |
| 25/4 . طبعا دفعه مقاول الباطن 180 الف اقل من المستحق ليه بس بتتعمل عادى والباقى يبقالو وياخدو بعدين ☺ | | | | | |
| 180000 | 180000 |  | من ح / مقاولين باطن – سيد المتجمد  الى ح / اوراق دفع . شيك5444 فى5/5 | اوراق دفع لانها استحقاق 5/5 وطبعا دفعه مقاةل | |
| 26/4 لما بيعتمد المستخلص ويجيلنا موافقه عليه هنعمل قيد زى السداد كده وفى طرق تانى للمعالجه وكله زى بعضه | | | | | |
| 593600 | 593600 |  | من ح / البنك  الى ح / العملاء – برج الهاشم | **ده المبلغ اللى اتصرف لينا ولو اقل يبقى لسه فى مديونيه** | |
| 29/4 . غرامه ... جزء منها علينا فى بند غرامات و 500 على المهندس زى سلفه تخصم من راتبه عند القبض ☹ | | | | | |
| 2000  500 | 2500 |  | من مذكورين  ح / م عمليات الهاشم – غرامات  ح / ذمم عاملين – مهندس ...  الى ح / الصندوق | عليناها مصروف عادى و الباقى سلفه ... سهله دى اوى | |
| 30/4 تقديم مستخلص2 مقاول الباطن نعمله زى الاول بالظبط بس خلى بالك وبص على المستخلص تحت بتركيز ,,,, | | | | | |
| 250000 | 25000  25000  12500  1250  750  185500 |  | مصروفات عليمات الهاشم   * مقاول باطن تبريد وتكييف   الى مذكورين  ح / مقاول باطن - تامين اعمال(سيد متجمد)  ح / مقاول باطن – دفعه مقدمه(سيد متجمد)  ح / تامينات اجتماعيه  ح / ضرائب خصم من المنبع  ح / دمغات هندسيه  ح / مقاول باطن - المستحق(سيد متجمد | **بحمل المقاوله بكامل المستخلص و بخصم منه 10%من الدفعه المقدمه اللى اخدها و بخصم تامين 10% اعمال بيرد له بعد سنه و الباقى بيروح التامينات والضرايب ودمغات وخلافه و الصافى ده المستحق للمقاول اللى بيصرف منه دفعات .** | |
| 30/ 4 . قالك انه صرف المستحق كله يعنى باقى 1 + 2 ( 5500+185500 = 191000 ) اشطى ☺ | | | | | |
| 191000 | 191000 |  | من ح / مقاول الباطن ( سيد متجمد )  الى ح / البنك شيك ..لامر .. فى ... | صرف كامل المستحق عن المستخلصين ☺ | |
| * مصروفات لبرج الهاشم حتى نهايه شهر 8/ 2010 بنعمل القيود كده | | | | | |
| 1897000 | 1897000 | 500 400 120 35  60 90 75 420 30 120 17 | من ح / م عمليات – الهاشم   * خرسانه * حديد * اسمنت * رمل * طوب * سباكه * كهرباء * سيراميك * رخام * مصاعد * مواد مساعده   الى ح / البنك او الموردين او صندوق | حملنا كل المصاريف على العميله عادى جدا كلا حسب بنده او نوعه زى ما بنعمل كل يوم سواء بقا من الصندوق او البنك او مورد او عهده .. يعنى اى كان الجانب الدائن بتاعى.  يعنى عرفنا ان المصروف بتاع العمليات مدين بطبيعته كل ما ينصرف بعليه مدين ولو رجعت حاجه بيكون دائن .. | |
| 1/9 . مستخلص اعمال للمالك ب 3 مليون و اعتمد و صرف يعنى هنعمل الخطوات التقديم ثم الاعتماد والصرف | | | | | |
| 2226000  300000  300000  150000  15000  9000 | 3000000 |  | من مذكورين  ح / العملاء – برج الهاشم  ح / دفعات مقدمه – عملاء الهاشم  ح / تاميان اعمال – عملاء الهاشم  ح / تامينات اجتماعيه  ح / ضريبه من المنبع  ح / دمغات هندسيه واى هرى تانى  الى ح / الايراد – ايراد الهاشم | خلى بالك انا عملت التقديم كده و من ثم الاعتماد و الصرف مع بعض وممكن يتعمل على 3 خطوات مستقله بتوسيط حاسب ايراد مستحق مثلا علشان نعرف وقت الصرف الفعلى | |
| طبعا لما بنصرف المبلغ المستحق لينا بنعليه على البنك وعرفنا ان التامين النهائى بيرد بعد سنه او نص ونص بعد سنه | | | | | |
| 2226000 | 2226000 |  | من ح / البنك  الى ح / العملاء – برج الهاشم | صرفنا المستحق ☺ | |
| 5/9 . مستخلص مقاول باطن ختامى .. يعنى الاخير ب 300 فعلا وتعالى نثبته ونصرف له كمان المستخق كاملا ☺ | | | | | |
| 300000 | 30000  30000  15000  1500  900  222600 |  | مصروفات عليمات الهاشم   * مقاول باطن تبريد وتكييف   الى مذكورين  ح / مقاول باطن - تامين اعمال(سيد متجمد)  ح / مقاول باطن – دفعه مقدمه(سيد متجمد)  ح / تامينات اجتماعيه  ح / ضرائب خصم من المنبع  ح / دمغات هندسيه  ح / مقاول باطن - المستحق(سيد متجمد | بعمل نفس القيد اللى عملته فى المستخلص رقم 1 و 2 بالظبط ونفس البنود ونفس كل حاجه وطبعا بارقام مختلفه لاختلاف قيمه الاعمال و المستخلص بس بيكون كربووووووووون :☺ | |
| * اثبات م عموميه و م الموقع بصوره اجماليه للتسهيل كالاتى عادى جدااااا | | | | | |
| 350000  630000 |  | 150  100  120  15  18  25  34  120  30  17 | من مذكورين  ح / م عموميه واداريه  ح / م عمليات الهاشم   * خرسانه * حديد * اسمنت * رمل * طوب * سباكة * كهرباء * سيراميك * اجهزه حريق * مواد مساعده واخرى   الى ح / البنك و الموردين ,,, | كده اصبتنا كل و باقى المصروفات بتاع العمليات للمشروع ده واثبتنا المصروفات العموميه والاداريه وخلافه ☺ | |
| * م الاهلاك للموقع والاداره عادى جدااااااااا | | | | | |
| 12000  80000 | 92000 |  | من مذكورين  ح / م عموميه واداريه   * اهلاك اصول ( .... )   ح / م عمليات الهاشم   * اهلاك ( عده واخشاب والات ... )   الى ح / مجمع الاهلاك ... | اثبتنا الاهلاك وحملنا الاهلاك الادارى على م عمومى واهلاك المواقع عليناه على تكلفه العمليه | |

تقريبا كده احنا عملنا كل الحاجات اللى لازم تتعمل وتعالى نشوف بقا هنعمل ايه تانى فى اليوم ده ؟؟ ☹

بعد ما سجلنا قيود اليوميه لازم طبعا نرحلها فى دفتر الاستاذ لكل حساب على حده ☹ يانهار شغل ☹

**شركه المملكه للمقاولات مستخلص رقم ( 1 ) فى 20/3/2010 م**

**اسم مقاول الباطن – بلبع للخرسانه مشروع / برج الهاشم**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **م** | **البيان** | **كمية** | **الوحدة** | **الكمية** | | | **فئة** | **النسبة** | **الجملة** |
|  |  |  |  | **سابقة** | **خلال المدة** | **الإجمالي** |  |  |  |
| **1** | توريد وتركيب دكت معزول | **350** | **متر** |  |  |  |  |  |  |
| **2** | توريد وتركيب وحدات تبريد حائط 1.5 حصان بالحامل | **40** | **الوحده** |  |  |  |  |  |  |
| **3** | توريد وتركيب وحدات تبريد علويه 2 حصان | **10** | **الوحده** |  |  |  |  |  |  |
| **4** | توريد وتركيب مواسير صرف التكييف . | **250** | **متر** |  |  |  |  |  |  |
|  | **الإجمالي** |  |  |  |  |  |  |  |  |
|  | **خصم تامين أعمال 10 %** |  |  |  |  |  |  |  |  |
|  | **خصم دفعة مقدمة 10 %** |  |  |  |  |  |  |  |  |
|  | **خصم تامينات اجتماعيه 5 %** |  |  |  |  |  |  |  |  |
|  | **خصم ضريبه منبع .05 %** |  |  |  |  |  |  |  |  |
|  | **خصم دمغه هندسية .01 %** |  |  |  |  |  |  |  |  |
|  |  |  |  |  |  |  |  |  |  |

**شركه المملكه للمقاولات مستخلص رقم ( 2 ) فى 30/4/2010 م**

**اسم مقاول الباطن – بلبع للخرسانه مشروع / برج الهاشم**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **م** | **البيان** | **كمية** | **الوحدة** | **الكمية** | | | **فئة** | **النسبة** | **الجملة** |
| **سابقة** | **خلال المدة** | **الإجمالي** |
| **1** | توريد وتركيب دكت معزول | **350** | **متر** |  |  |  |  |  |  |
| **2** | توريد وتركيب وحدات تبريد حائط 1.5 حصان بالحامل | **40** | **الوحده** |  |  |  |  |  |  |
| **3** | توريد وتركيب وحدات تبريد علويه 2 حصان | **10** | **الوحده** |  |  |  |  |  |  |
| **4** | توريد وتركيب مواسير صرف التكييف . | **250** | **متر** |  |  |  |  |  |  |
|  | **الإجمالي** |  |  |  |  |  |  |  |  |
|  | **خصم تامين أعمال 10 %** |  |  |  |  |  |  |  |  |
|  | **خصم دفعة مقدمة 10 %** |  |  |  |  |  |  |  |  |
|  | **خصم تامينات اجتماعيه 5 %** |  |  |  |  |  |  |  |  |
|  | **خصم ضريبه منبع .05 %** |  |  |  |  |  |  |  |  |
|  | **خصم دمغه هندسية .01 %** |  |  |  |  |  |  |  |  |
|  |  |  |  |  |  |  |  |  |  |

اللى فات ده شكل المستخلص العام فى اى

**شركه المملكه للمقاولات مستخلص رقم ( ختامى ) فى 5/9/2010 م**

**اسم مقاول الباطن – بلبع للخرسانه مشروع / برج الهاشم**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **م** | **البيان** | **كمية** | **الوحدة** | **الكمية** | | | **فئة** | **النسبة** | **الجملة** |
|  |  |  |  | **سابقة** | **خلال المدة** | **الإجمالي** |  |  |  |
| **1** | توريد وتركيب دكت معزول | **350** | **متر** |  |  |  |  |  |  |
| **2** | توريد وتركيب وحدات تبريد حائط 1.5 حصان بالحامل | **40** | **الوحده** |  |  |  |  |  |  |
| **3** | توريد وتركيب وحدات تبريد علويه 2 حصان | **10** | **الوحده** |  |  |  |  |  |  |
| **4** | توريد وتركيب مواسير صرف التكييف . | **250** | **متر** |  |  |  |  |  |  |
|  | **الإجمالي** |  |  |  |  |  |  |  |  |
|  | **خصم تامين أعمال 10 %** |  |  |  |  |  |  |  |  |
|  | **خصم دفعة مقدمة 10 %** |  |  |  |  |  |  |  |  |
|  | **خصم تامينات اجتماعيه 5 %** |  |  |  |  |  |  |  |  |
|  | **خصم ضريبه منبع .05 %** |  |  |  |  |  |  |  |  |
|  | **خصم دمغه هندسية .01 %** |  |  |  |  |  |  |  |  |
|  |  |  |  |  |  |  |  |  |  |

اللى فات ده شكل المستخلص

إن الحمد لله حمداً كثيراً طيباً طاهراً كما ينبغى لجلال وجهه وعظيم سلطانه

وصلى اللهم على سيدنا محمد النبى الامى وعلى اله وصحبه وسلم

**وختـــامـــاً ؛**

اخوانى واخواتى وزملائى المحاسبين ,, الحمد لله انتهينا من الجزء التانى وهو خاص بمحاسبه المقاولات والعقود واتمنى من الله عز وجل ان يكون علم نافع ينفعنى به وان تكونو فهمتو الكلام كويس بدون لبس او تضليل وانا حاولت قدر المستطاع ان يكون الكلام بسيط جدااا وملخص وموجز ومستوفى الشرح فى نفس الوقت وان يكون كلام عامى سهل الفهم ,, وما من اكتمال وجوده فمن الله وما من تقصير واخطاء فمنى ,, المهم انا عاوز كل واحد يقرا كويس ويستفيد ويديه لناس تانى وناخد عليه اجر نشر العلم سوا ودايما علم الناس وخليك كويس واحسن من اى حد وعامل الناس بخلقك انت ولا تعمالهم بخلقهم ,,

المهم اؤكد واعيد ان اى حد مش فاهم اى حته فى الكلام ده ياريت يقولى وعموما هتلاقى الكلام ده هو الاساس فى معظم شركات المقاولات فى العالم وهو الاصل مع وجود بعض التغييرات البسيطه من شركه لاخرى حسب نظام عملهم بس ده الاصل فى المعالجات انما الاختلاف فى اسامى المواد مثلا او خلافه انما لايصح ان نحسب الاسمنت اصل مثلا يبقى هبل ,,,,ولا ايه يا استاذ !!!! أمتى الاسمنت يبقى اصل ؟؟ قول ...,,, اللى هيقول هديله هديه بجد و مش هزار ,,,

طلب صغير من كل محاسب او محاسبه فى اى حته فى الدنيا ..هو اقراء كثيرا( بداء كتابى القران بـ أقراء ) فالعلم نور وحدث من معلوماتك لانى بقابل ناس غريبه جداااا من حديثى التخرج وبيكون مقطف ولا فاهم حاجه وبيأوح وخلاص ولما تتك عليه شويه ينخ , ويقرفك لحد ما يتعلم ..,, اوعى تسكبر انك تتعلم وتفكر انك واد مخلص وفاهم الكفت لان يا ابنى محدش فى الدنيا دى فاهم خالص خالص , والله محدش فاهم حاجه .

**اوعى تسيب نفسك للزمن وتبقى عندك 46 سنه زى واحد معانا هنا مشى لانه بقى قديم ومحدسش نفسه وكل اللى يعرفه مدين ودائن وبس و بيتلخبط فيهم كمان .. ميعرفش يعنى ايه موازنه تخطيطيه ولا قائمه تدفق نقدى ولا حاجه خالص , اخره منه وله زى ما بيقول حته منه وله دى قديمه كيــك اصلا ,, المهم خلى بالك العمر بيجرى اما على المستوى الشخصى اتقى الله وخليك محترم وبطل تضيع وقتك وفلوسك فى الفاضى لحد ما تكتشف ان عمرك 30 سنه وانت معملتش حاجه فى دنيتك زىى كده ... انا كنت باخد 1000$ من 3 سنين وحاليا 1500$ بس عملت ايه فى دنيتى ؟؟؟ ولا حاجه خالص ولا شقه ولا عربيه ولا اتجوزت لحد ما صحيت من شهرين فاتو اكتشفت ان اخواتى الاكبر منى اتجوزو وانا بقيت لوحدى ومعملتش حاجه خالص ... ليه !!؟؟**

مطولش عليك ومش هصدعك معايا بس نصيحه اخويه اتسغل الوقت والفلوس والصحه لانك هتسال عنهم يا اخى يوم القيامه ونظم وقتك وفكرك ولو احتجت حاجه ابعتلى بس ادعيلى **rafy\_hash@yahoo.com ,**

**هذا وبـللــه التوفيق والسلام عليكم ورحمه الله وبركاته ,,,**

**رفيـق هاشم احمــد**